
1-2. Ajunseră vitejii la Pampă, lacul plin de lotuşi cu flori azurii şi roşii, bogat în 
peşti. Acolo, simţind urgia cu care l-a lovit ursita, Rama lăcrimă; priveliştea era 
mângâietoare, dar dorul său nealinat îi umplea sufletul de-amărăciune, de aceea se 
destăinui fiului Sumitrei: 

3 - 8. - „Lakşmana, vezi ce frumos e lacul! Nestemată limpede e apa, în plină 
floare sunt lotuşii, nuferii şi copacii de felurite neamuri care înconjoară Pampă - 
uriaşi înalţi cât culmile de munte! Primăvara mă chinuie cu frumuseţea ei, acum 
când ştiu suferinţa lui Bharata, când iubita Sita mi-a fost luată. Totuşi suferinţa 
adusă de atâta frumuseţe îmi pare un balsam desfătător - minunea lumii este 
Pampa cu codrul şi unda-i înflorită. E lumea multelor jivine - şerpi mari, păsări ori 
blânde dobitoace - ce vieţuiesc aici. Florile căzute de pe ramuri sunt scântei aurii 
ţesute-n firul verde- crud al ierbii, împodobind pământul cu scoarţe fără seamăn. 

9 - 21. Se împletesc în vârful arborilor ramuri îngreunate de flori cu viţe urcătoare. 
Lakşmana, e luna dintâi a primăverii, boboci înmiresmaţi şi roade încarcă pomii 1 2 , 
iar adierea mângâietoare revarsă dragostea în toate 3 ! Se joacă vântul cu florile în 


1 Ediţiile critice au păstrat doar 49 de distihuri în acest capitol, iar Govindarăja numerotează 131. 
V. Rosalind Lefeber The Rămăyana of Vălmîki . Kişkindhăkănda. Introduction.4. The 
Commentaries, ed. Princeton, voi. IV, 1994, p. 24, n. 74. Textul mi-a fost accesibil doar parţial, 
sub formă electronică. 

2 Să nu uităm că este vorba de un tărâm feeric, într-o zonă subtropicală, astfel încât poetul poate 
vorbi de flori şi fructe care se află în acelaşi timp pe ramuri; există şi în basmele româneşti pomi 
care au concomitent flori şi fructe sau care înfloresc, rodesc şi se coc într-o singură zi. 

o 

" Pasaj interpretat diferit, după sensul care se dă cuvântului compus pracuramanmathah = foarte 
multă pasiune; Manmatha - uneori tradus „Cupidon”- este zeul iubirii în panteonul indian, luna 
de primăvară Chaitra în care începe anul fiind patronată de acest zeu. Manmatha este numit şi 
Kandarpa. 



sihla de pe coastă - o ploaie de petale acoperă pământul, dar sunt atât de multe sus 
pe ramuri! Zumzetul de albine, chemarea cucului venită dinspre munte şi suflarea 
melodioas-a vântului se-ntrec în armonie, un cântec se-nfiripă, iar copacii pornesc 
să dănţuiască! Plăcuta boare, răcoroasă ca parfumul de santal, goneşte oboseala din 
trup. Desfătare pentru ochi e totul: munţii din zare, arborii uriaşi cu flori în vârfuri 
care se leagănă sub vânt, roiurile zumzăitoare în creştetul lor îmbobocit! Par 
cântăreţi copacii, karnikără din preajma lor se-aseamănă cu oameni în straie aurii 
de sărbătoare, cu podoabe strălucite! 

22 - 29. Jalea mea îşi reaprinde jarul când aud atâtea păsări cântându-şi dorurile 
primăvara, iar eu am fost lipsit de Sita! Aproape mă doborâse durerea, Zeul Iubirii 
mă chinuie peste măsură, iar cucul strigându-şi vesela-i chemare îşi bate joc de 
mine! Găinuşa de baltă 4 cu voiosul ei cotcodăcit lângă pârâu mi-aduce aminte cât 
se bucura draga mea să îi audă glasul, cum mă chema s-o ascultăm împreună! Vezi 
câte neamuri cântătoare se duc în zbor spre cuiburi în pomi, tufişuri sau printre 
vreiuri căţărătoare si nu-i nici unul în care frumoasele slăvite-n triluri să nu îsi aibă 

soţii lângă ele! Zumzetul dulce al albinelor le bucură şi-ndeamnă, cu viersul lor se- 
mbină în melodia Firii, dar trilurile dulci sunt pentru mine arzătoare vâlvătăi.Un 
foc care mă arde, aceasta-i pentru mine primăvara: cărbunii din jăratec sunt 
ciorchinii florilor asoka, flăcări - frunzele lor arămii, iar zumzetul e trosnetul 
scrumirii depline a sufletului mistuit de-acest pârjol! 

30-45. Fiu al Sumitrei, care-i rostul vieţii mele, dacă nu o pot vedea pe Sita, iubita 
mea cu gene de mătase, cu minunata ei cosiţă şi glasu-i dulce să-l aud? Preabunule 
Lakşmana, cât îndrăgeşte ea primăvara, la vremea când se-aude cucul prin margini 
de pădure! dacă nu mi-e dat s-o văd eu mor curând, ucis de Zeul Dragostei şi de 
zefir, căci am în faţă doar primăvara, nu pe frumoasa cu ochi de căprioară! Priveşte 
cum dănţuiesc pe coasta muntelui, beţi de iubire, păunul şi cu păuniţa, cum 
strălucesc razele de soare pe straiul lor de pene, oglindite în ochii de cleştar 5 ! Ea 
dansează pentru cel ce o peţeşte, iar el cu aripile parcă o cuprinde când în fugă o 


4 Traducerile indiene au „gallinule bird, a marsh bird, water crow”- găinuşă de baltă pentru 
dătyiihaka - identificată de Monier-Williams p. 475 /2 drept Cuculus Melanoleucus. 

5 Textul are pavandddhurtairgavăkşaih sphăţikairivci/pavana uddîitaih gavăkşaih sphăţikaih iva, 
iar traducerile trimit la ferestrele circulare pentru aerisire numite gavăkşa - ochi de vacă: „parcă 
oglindite în ferestrele de cristal'’. Petele de pe cozile păunilor sunt comparate în India, ca şi în 
vechea Grecie, cu ochi, de aceea am preferat o variantă simplificată. 



urmează! E fermecat de dans, căci draga lui n-a fost răpită de răkşasal Perechi sunt 
toate - jivine şi înaripate - de aceea vremea florilor e pentru mine un chin de ne-n- 
durat. Janakî, frumoasa cu ochi mari, s-ar fi apropiat de mine iubitoare dacă era 
aici... Zadarnice îmi par, Lakşmana, florile de la sfârşitul iernii ce-mpovărează 
pomii, căci se risipesc fără de roadă pe pământ! Se cheamă-n van cu glasuri dulci 
stoluri după stoluri, în van atâta frumuseţe, în mine este doar nebunia dragostei 
pierdute! 

46 - 53. Dacă pe-acolo unde se găseşte acum Vaidehî domneşte primăvara, fii 
sigur, tristă e şi ea ca mine! Dar sigur nu e primăvară în locul unde-i tăinuită, căci 
frumoasa mea cu ochi de lotus cum ar putea trăi fără de mine primăvara? Dar ce 
poate să facă doamna cu mijlocul mlădiu în mijlocul vrăjmaşilor? Sigur, îşi va lua 
viaţa, neputând să se bucure de primăvară; inima mea simte că Sita cea neprihănită 
nu va putea trăi departe de mine! Dragostea lui Vaidehî pentru mine este de 
neclintit, la fel cum este a mea pentru ea! Adierea răcoroasă şi înmiresmată care 
mă bucura pe când Sita se afla lângă mine mă arde ca văpaia în lipsa dragii mele, 
boarea atât de plăcută cândva îmi sporeşte acum chinul despărţirii! 

54 - 65. 6 Aceeaşi cioară care croncănea prin tot văzduhul vestindu-mi despărţirea, 
acum s-a aşezat pe o ramură şi voioasă strigă - poate acest străjer al lui Vaidehî mă 
va duce spre draga mea cu ochii mari! Ascultă, o, Lakşmana, dulcele viers al 
păsărilor din frunzişul copacilor! Ele sporesc prin cântul lor iubirea mea; ca un 
îndrăgostit de mândra lui se apropie albina de florile tilakal Asoka e atât de trist 
pentru cei care iubesc - vrea să mă înfricoşeze cu petalele risipite de vânt; însă 
mangotierii în plină floare par îndrăgostiţi scăldaţi în uleiuri parfumate pe care-i 
arde dorul! kinnara se-ntrezăresc pe malul lacului, umblând tăinuite de frumoasele 
desişuri. Priveşte Lakşmana lotuşii înmiresmaţi ce umplu lacul, luminoşi ca 
blândul Soare din revărsat de zori - albinele culeg polenul florilor albastre şi roşii, 
iar păsările bălţii plutesc pe apa de cleştar. Raţele roşii nu lipsesc, iar cerbii şi 
elefanţii din codru îşi potolesc setea din lacul minunat Pampă. Lotuşii se pleacă 
unul către altul, duşi de unduirea apei sub boarea vântului. 

66-71. Dar viaţa mea e fără rost, dacă nu-mi pot vedea frumoasa cu ochi mari ca 
lotuşii, florile pe care le iubeşte atât de mult! Bătaie sunt de joc pentru duşmanul 
Kăma - el fără încetare îmi aduce-n minte vocea blând-a doamnei mele, acum 

6 Versurile următoare arată cititorului indian semnele faste pentru soarta viitoare a eroilor. 



pierdută şi departe! O, dacă nu mă ucide primăvara, voi îndura necurmatele chinuri 
ale dorului! Atâtea lucruri dragi de altă dată mă fac acum să sufăr; îi văd pleoapele 
în petala mătăsoasă a bobocilor de lotus, parfumul lor e răsuflarea ei! 

72 - 96. Fiu al Sumitrei, priveşte minunaţii karnikără înfloriţi pe coasta muntelui, 
spre miază-zi de Pampa; craiul munţilor ascunde-n sânul său comori nepreţuite, de- 
aceea colbul dus de vânt e praf de aur. Deşi n-au frunze, arborii kinsuka aprind cu 
focul din petale piscurile toate, lodha par să poarte coame aurii de leu. Pe malul 
Pampei sunt mulţime de copaci în plină floare şi de tufişuri înmiresmate 7 , iar 
printre crengi pline de boboci se împletesc liane. Sub zefirul care poartă un ram 
spre altul vrejurile par frumoase ameţite de multele parfumuri, vântul însuşi se 
îmbată cu dulcile mirosuri şi bucuros aleargă după vrăjitele arome din pom în 
pom, din munte-n munte şi din codru-n codru! Sunt copaci din care nectarul se 
revarsă din florile prea pline, alţii sunt încă vineţii de-atâţia muguri; zumzăie 
albinele spunând una către alta: «o floare e catifelată, aceasta e plină de dulceaţă, 
cealaltă s-a deschis cu totul», se odihnesc o clipă, apoi zboară din loc în loc pe 
malurile Pampei mânate de nesaţ! Sub noianul florilor căzute, pietrosul ţărm s-a 
preschimbat în pat molatec de petale. Sunt galbene şi roşii costişele, căci iarna s-a 
sfârşit, iar copacii se întrec în frumuseţe, având cununi de flori şi roiuri de albine! 
Numai Gangă poate să întreacă Pampă, lacul acesta minunat! O, Lakşmana, cel 
mai bun urmaş al lui Raghu, dacă neprihănita Sita ar apărea deodată nu m-ar ispiti 
nici domnia lui Indra, nici strămoşescul scaun din cetatea Ayodhyă: noi am rămâne 
aici! Dacă ar fi lângă mine pe pajiştea aceasta smălţată cu flori, nu aş dori o altă 
fericire, nici nu m-ar tulbura necazurile lumii! 

97 - 104. Dar fără draga mea soţie un chin de moarte îmi este atâta frumuseţe - 
frunze, flori în codru, lotuşi, bâtlani şi raţe roşii pe luciul minunatei Pampă; 
trilurile păsărilor îmi aprind dorul de iubita mea cu chip de lună plină şi ochi de 
lotus! Vezi, cerbul şi ciuta lui aleargă împreună pe clinul muntelui împodobit în 
culori nenumărate; priveliştea îmi sfâşie inima în lipsa lui Vaidehî cea cu ochi de 
căprioară! O, ce fericire, dacă aş găsi-o pe coasta muntelui, unde sunt stoluri de 
păsări îndrăgostite! Aş putea trăi aici lângă mlădia Vaidehî pe malul Pampei, 
bucurându-ne de blânda adiere, căci fericiţi sunt cei atinşi de boarea cu mireasmă 
de lotuşi care alină tristeţea din cugete! 


Distihurile 75 - 82 enumeră aproximativ 30 de nume de plante. 



105 - 113. Vai, cum însă ar putea trăi fiica lui Janaka? fără mine ar fi disperată! Iar 
eu, eu ce voi putea răspunde dacă Janaka, dreptul rege, mă va-ntreba de soarta ei în 
faţa mulţimii? Sita m-a urmat în codru, neabătută din calea dreaptă, când tata m-a 
urgisit pe mine, nefericitul, iar eu cum aş putea să mai trăiesc, Lakşmana, fără 
zâmbetul ei, fără vorba înţeleaptă de îmbărbătare, grăită blând şi cu iubire? 
Niciodată nu vorbea de suferinţa ei, doar îmi potolea chinul şi mânia! Prinţe, ce voi 
răspunde eu în Ayodhyă, când buna maică, înţeleaptă Kausalyă va întreba: „dar 
unde-i nora mea?” De-acum te-ntoarce în cetate, o, Lakşmana, pe lângă iubitorul 
nostru frate Bharata, căci eu nu pot trăi fără de Sita!” 

114. Astfel grăi Lakşmana, spunând vorbe de neuitat lui Rama,care jelea ca un 
orfan: 

115 - 123. - „Rama, tu cel mai bun între cei buni, nu-ţi pierde firea! Disperarea nu 
are loc în sufletul curat! 8 Vom afla unde se ascunde nelegiuitul şi va trebui să o dea 
pe Sita sau să piară. Nu va scăpa orice ar face - de-ar coborî în genuni mai afunde 
decât iadul sau s-ar ascunde cu prada lui chiar în mitra Ditiei, Ravana va muri de 
mâna mea dacă pe Maithilî nu ne-o dă! Nobilul meu frate, nu dispera; doar 
strădania aduce împlinirea oricărui lucru! Nimic nu e cu neputinţă pentru cei 
hotărâţi, stăruitori în faptă! Pe Sita o vom găsi - dar prin străduinţă! Jalea de-acum 
o lasă-n urmă; sufletul tău mare să-şi regăsească vlaga, fii pe potriva faptelor 
vestite pe care le-ai uitat!” 

124 - 127. Ascultându-1 pe Lakşmana, Rama îşi învinse slăbiciunea şi durerea, 
regăsindu-şi răbdarea. Ei au mers mai departe, dincolo de frumosul lac Pampă. 
Deşi suferea în sinea sa, Rama cerceta cu grijă ascunzişurile pădurii, cu văgăunile 
şi pâraiele ei. Mergând alături cu măreţia unui elefant, Lakşmana străjuia cu grijă 
asupra fratelui său. 


O r 

Sloka 116 are un text straniu, pentru care editorii indieni propun o corectură. Textul original: 
„amintirea celor iubiţi aduce întristare; chiar şi fitilul îmbibat cu apă va arde dacă este scăldat în 
ulei(?!), de aceea lasă deoparte jalea.” Forma presupusă corectă este: „atunci când se gândeşte la 
cei dragi, mintea unui om cu sufletul neprihănit ca tine nu îşi pierde forţa; de aceea alungă 
tristeţea despărţirii”. 



128 - 130 9 . Pe când cei doi viteji umblau prin preajma muntelui Rşyamuka au fost 
zăriţi de regele maimuţelor - Sugrîva, puternicul vanara, cel iute de picior, care 
hălăduia acolo. Rămase nemişcat întâi, apoi îl îngrozi vedenia celor doi; la rândul 
lor, toţi cei din neamul său au căutat speriaţi adăpost în ăsram 10 . 

1- 5 11 . Văzând cei doi viteji şi neîntrecutele lor arme, Sugrîva 12 se tulbură amarnic, 
deşi era din fire netemător şi drept; nu îşi putea păstra nici cumpătul, nici locul. El, 
craiul maimuţelor, grăi spre sfetnicii <care-l urmaseră în codru> : 

6. -„Aceştia doi care-au venit în codru prin locuri greu de străbătut aşa fără de 
veste, au fost trimişi neîndoielnic de Văii 14 , deşi ca să se-ascundă s-au îmbrăcat în 
straie din scoarţă de copac!” 

7 - 13. Pe dată sosiră din toate părţile, căpeteniile oştirii, năvalnic mişcându-se din 
pisc în pisc, cutremurând în treacăt munţii , alungând din cale jivinele pădurii şi-n 
faţa lui Sugrîva se înşirară cu braţele-ndoite. Hanumăn 15 cel priceput la vorbă îi 
spulberă pe dată teama cea mai mare: 


9 Traducerile pentru sloka 128 diferă în cele două versiuni; am eliminat discordanţele. Textul nu 
menţionează numele regelui maimuţelor. 

10 Sihăstria şi „crângul lui Matanga” pomenite în cartea a treia, sarga 74. 

11 Versurile din acest capitol au foarte des sensuri contradictorii, pe care am încercat să le 
armonizez. 

12 Sugrîva-,, cel care are gât frumos”. 

Am adăugat cuvintele din paranteză deoarece altfel textul ar implica un număr mare de 
vanara. S-a spus în cartea a treia că era vorba doar de câteva maimuţe. 

14 Numele apare şi sub formele Vălin şi Bălin. Forma Vălin este cea folosită în ediţia Princeton. 
Vălin=„ coadă stufoasă”. Bălin poate provoca o confuzie cu un alt personaj mitologic. 

15 Hanuman=„ce 1 cu fălci puternice/ieşite în afară”, „cel cu maxilarul rupt”, ortografiat şi 
Hanuma, Hanumat, Hanumăn etc. Este fiul zeului vântului Văyu în ipostaza Pavana=vântul 
purificator şi al apsarei Anjană (brunetă precum rimelul), transformată în maimuţă de blestemul 
unui rşi pe care îl jignise. Naşterea lui Hanuman este serbată în India în ziua lunii pline din luna 
Caitra. însemnele sale sunt măciuca şi bananierul; el este întruparea prietenului credincios şi 
reprezintă puterea fizică pusă în slujba binelui. Urmare a unui blestem, nu îşi cunoaşte forţele. 
Literatura referitoare la - sau atribuită lui - Hanuman, dincolo de Ramayana, este foarte bogată. 
Pentru fidelitatea sa a fost binecuvântat de Rama/Vişnu să trăiască atât timp cât Ramayana va 
mai fi povestită; astfel Hanuman a devenit unul din cei şapte nemuritori ( ciramjîvin ). V. Huet 
s.v. Versiunea lui Vălmîki se găseşte în sarga 66. 



14 - 18. Fii pe pace, stăpâne! Nu văd nici un semn ca Văii de care voi vă temeţi 
să fi venit aici - e muntele Malaya, cum ar putea să îndrăznească? Bunule Sugrîva, 
te temi de fratele-ţi mai mare - răul, crudul Văii - dar n-ai pricină, căci nu-i aici! 
tu, maimuţa cea mai mare, de firea ta ai fost purtat către nelinişte; dar dacă 
ştiutorul şi mintosul rege vădeşte prin purtare descumpănirea sa, cum l-ar putea 
urma norodul?” 

19. Spusei înţelepte astfel îi răspunde Sugrîva: 

20 - 27. -„ Dar cine oare nu s-ar teme de cei doi - doi fii de zei la-nfăţişare, cu 
arcuri lungi, săgeţi şi săbii? Eu cred că sunt trimişi de Văii - doar regii au mulţime 
de prieteni! Nu-i înţelept să te încrezi în domnitori. Trebuie s-aflăm cine sunt 
oamenii în strai de-mprumut care se-ncumetă să vină către noi. Ar putea fi 
vrăjmaşi care vor să ne înşele, să ne lovească pe ascuns, când nu ne păzim de 
dânşii! Văii e şiret şi ştie că un rege are multe căi să scape de duşmani; Hanuman, 
apropie-te de ei ca o fiinţă de rând. Desluşeşte-i din purtări şi vorbe - vezi ce vor, 
linguşeşte-i ca să le afli ţinta - e nobil scopul lor sau ascuns!” 

28 - 29. Astfel învăţat de regele maimuţă, Hanuman, fiul Vântului, se-nchină 
spunând -„Aşa să fie!”, pornind pe dată spre Rama şi Lakşmana. 

1-4. Ascultând spusele lui Sugrîva, Hanuman cel cu suflet mare sări din piscul 
Rşyamuka până în locul unde se aflau fraţii din neamul lui Răghu; mintosul fiu al 
Vântului se prefăcuse într-un călugăr cerşetor, astfel se apropie de cei doi prinţi, 
grăind plăcut şi după cuviinţă dându-le bineţe. 

5 - 23. - „Vitejilor, voi doi aveţi chipuri luminoase cum au doar răjarşi şi zeii 
cerului, totuşi purtaţi strai de pustnic care-şi împlineşte juruinţa cu greu canon. De 
ce oare aţi venit aici, înspăimântând vieţuitoarele pădurii? Pe malul Pampei voi 
sporeaţi frumuseţea locului cu strălucirea chipurilor voastre pe când priveaţi 
copacii; tineri, voinici şi laţi în spete totuşi oftaţi sleiţi de vlagă! Lei în mers, bivoli 
neînfricaţi cu trunchiuri vânjoase de elefanţi, vă e portul măreţ de luptători care 
distrug duşmanii cu arcurile mari, boltite ca un curcubeu - desigur sunteţi printre 
cei mai buni în rândul oamenilor. Vrednici aţi fi de-mpărăţie, de ce vă aflaţi aici? 



Deşi sunteţi oameni, semănând între voi leit dar şi cu zeii, păreţi Candra şi Surya 16 
ajunşi din întâmplare pe pământ! Păr împletit purtaţi, însă aveţi ochi frumoşi ca 
florile de lotus; braţele oţelite vă sunt acuma văduvite de meritatele podoabe... 
vrednici vă socot să domniţi întreg pământul, cât e îngrădit de valul mării, având 
pe el păduri şi cununi de munţi ca Vindhya şi Meru! Armele voastre farmecă ochii: 
arcurile unse cu balsam par trăznetul de aur al lui Indra, tolbele sunt pline de săgeţi 
- groaznice vipere şuierătoare, iar tecile ascund în ele săbii urieşeşti bătute-n aur - 
năpârci amorţite de gerul iernii! Dar voi nu îmi răspundeţi; de ce tăceţi când vă 
vorbesc? Eu sunt solul regelui Sugrîva, războinic mare, drept, domnitor peste 
maimuţele vanara, care rătăceşte prin aceste părţi de când fratele său l-a izgonit 
din scaun; mă cheamă Hanuman, fiul zeului Vânt, sunt sfetnic al lui Sugrîva şi 
domnul meu m-a trimis în calea voastră vrând prieten să vă fie. De dragul lui eu 
am pornit din Rşyamuka sub chip de cerşetor, căci după plac eu pot să iau orice 
înfăţişare.” 

24 - 25. Atât grăi Hanuman cel priceput la vorbă, apoi tăcu. Rama îi spuse cu 
voioşie fratelui Lakşmana care-i stătea aproape: 

26 - 35. O, biruitorule Saumitri! Acesta este sfetnicul lui Sugrîva pe care voiam 
să-l întâlnesc! E o maimuţă meşteră la cuvântat, răspunde-i cu vorbe bune, blânde. 
Desigur a învăţat el Vedele tustrele 17 , prea grăieşte bine, e şi măiestru grămătic, 
căci negreşită-i este spusa. Stăpân pe trupul său, nu rătăci cu ochii, nici strâmb n-a 
stat cât a grăit. Vorba lui n-a fost prea căutată, nici întortocheată nici tărăgănată; 
n-a rostit nici gâjâit ori iute, răcnind din toţi rărunchii - dimpotrivă, a păstrat mereu 
o voce cumpănită care inima-ţi vrăjeşte cu bunele, alesele cuvinte. Spusa înflorită 
îi vine din toate cele trei izvoare - din afundul inimii, din gură şi din minte; chiar 
un duşman cu paloşul în mână ar fi înduplecat! Având astfel de sol, cum ar putea 
un rege să nu-şi împlinească voia?” 

36. Lakşmana îi răspunde lui Hanuman după cum i se ceruse, fiind la fel de 
priceput la vorbă cu fiul Vântului: 


16 Surya este zeul Soarelui, iar Candra, substantiv masculin, al Lunii. 

17 Vedele s-au păstrat în patru colecţii de imnuri străvechi: Rgveda, Yajurveda, Samaveda - 
principale - şi Atharvaveda, mai recentă; menţionarea când a trei, când a patru Vede într-un distih 
din Ramayana poate indica o diferenţă de vârstă a respectivelor versuri. 



37 - 38. -„Preaînvăţate Hanuman, aflând despre însuşirile măritului Sugrîva, domn 
peste săritoarele maimuţe, suntem nerăbdători să-l întâlnim şi vom face ceea ce ne 
vei spune, precum e voia lui Sugrîva”. 

39. Plăcându-i spusele alese, Hanuman se hotărî să fie prietenul lor. 


4 

1- 3. Văzându-şi solia dusă la bun capăt, se-nveseli atunci isteţul Hanuman la 
vorba lor plăcută şi se gândi: „Sugrîva îşi va redobândi domnia, căci prinţul acesta 
într-ajutor va sta, altfel n-ar fi venit.” Apoi îi întrebă, el, iscusitul cuvântător: 

4. - „De ce v-aţi abătut prin aste coclauri pline de multe neamuri de şerpi şi de 
jivine?” 

5. Atunci Lakşmana, la îndemnul lui Rama, începu a spune povestea-ntreagă a 
fiului lui Dasaratha. 

6 - 24. - „A domnit cândva într-astă lume un rege strălucit, iubitor al dharmei, 
cârmuind cu dreptate nesmintită supuşii din cele patru caste, iar numele i-a fost 
Dasaratha. A fost iubit căci îi iubea pe toţi, nu cunoştea el ura, de aceea de nimeni 
nu a fost hulit: un tat-a fost pentru popor, aidoma lui Brahma, Părintele 
Atoatefăcător. Atunci când se-nchina lui Agni turnându-i paos soma era el şi pios 
şi darnic, iar dărnicia lui era neîntrecută! Acesta este fiul său cel mare, cu nume 
binecunoscut între popoare: Rama, cel care neabătut păşeşte pe calea părintească! 
El ocroteşte orice vietate, plin de virtute şi de câte haruri fac bogăţia unui rege, e 
cel mai bun războinic dintre fiii lui Dasaratha. A fost lipsit de jilţul său 
împărătesc, alungat în codru, iar eu îl însoţesc. Eu mă numesc Lakşmana, sunt 
fratele mai mic şi pribegesc din voia mea cu dreptul care merita o altă soartă. 
Precum raza luminoasă urmează Soarele întreaga zi, aşa pe Rama cel strălucitor l-a 
urmat soţia sa, prinţesa Sita. Un demon schimbător la faţă a răpit-o silnic, dar 
altceva nu ştim. Danu 19 , un fiu al Ditiei ajuns demon prin blestem, ne-a spus: 
„viteazul Sugrîva poate afla cine este răpitorul Sitei”, apoi porni ferice spre tării 

18 Vfrah - războinic apare numai într-una dintre variante, dar am preferat cuvântul în locul lui 
jyeşţo - cel mai mare dintre fii, deoarece acest lucru a fost spus în distihul anterior. 

19 E vorba de Kabandha, urmaşul lui Danu, v. cartea 3,71 u. 



revărsând lumină. Aceasta este ceea ce doreai să afli - Rama şi cu mine am venit să 
găsim sălaşul lui Sugrîva. Prinţul care avea în lume faima cea mai bună, prin 
dărnicie câştigată doreşte ajutorul lui Sugrîva. Rama, cel care odinioară ocrotea 
întreaga lume, aşa cum a făcut şi părintele său, caută refugiu la Sugrîva. Rama cel 
care prin milostenia sa bucura norodul, cere ajutor acum căpeteniei vanaral El, 
primul născut al lui Dasaratha, vestit pe cele trei tărâmuri, plin de virtuţi şi 
preacinstit de regii pământului, caută adăpost la Sugrîva, căpetenia vanaral Regele 
maimuţelor războinice ar trebui să îl ajute pe Rama, care, copleşit de atâta suferinţă 
îi cere ajutorul.” 

25. Răspunde Hanuman, priceputul la vorbă şi la sfat, astfel înlăcrimatului 
Laksmana: 

5 

26 - 29. - „Norocul v-a adus pe voi aici, înţelepţi ce firea şi mânia puteţi să vă 
stăpâniţi astfel! craiul domnitor peste vanara de voi are nevoie. Văii, chiar fratele 
lui, cu mari ocări l-a alungat din ţară pe Sugrîva, iar acum acest fiu al Soarelui ce 
luminează cerul e surghiunit în codru, de soţia lui cu sila despărţit. De aceea el 
împreună cu noi toţi din neamul roşcat şi luptător vă vom ajuta s-o căutaţi pe Sita! 
E vremea să pornim către Sugrîva”, mai spuse cu blândeţe Elanuman. 

30. După cuviinţă, Lakşmana se pleacă în faţa maimuţei înţelepte, apoi astfel spre 
Rama glăsuieşte: 

31 - 32. - „Acest Hanumăn, fiu al Vântului divin, e mulţumit şi bucuros; pe cât eu 
mă pricep să judec, e de ispravă, vorbit-a drept, fără minciună, de aceea vom 
izbândi în căutarea noastră!” 

33 - 35. Hanuman la chipul său se-ntoarce, lăsând închipuita-nfăţişare de 
cerşetor 20 . Uriaş era, un elefant printre vanara, şi pe puternica-i spinare el aşeză 
vitejii cei doi. Vesel porni sub bune auspicii, căci solia împlinise şi ducea cu sine 
pe Rama şi Lakşmana, lăsând în urmă piscul cel semeţ. 

1. Pornind din Rsyamuka spre muntele Malaya, Hanuman sosi la regele vanara ; el 
îi vesti sosirea vitejilor din spiţa lui Raghu: 

Acest vers se repetă în 4,5,14; locul său logic este aici. 



2 - 7. Acesta este multînţeleptul Rama, viteaz care nu dă înapoi nicicând 21 şi 
deplin pătrunde adevărul, venit aici cu fratele-i mai mic, Lakşmana. Născut din 
osul lui Ikşvăku, el este fiul lui Dasaratha; vestit pentru respectul dharmei. Rama a 
venit în pădure la porunca tatălui său. Pe când el ducea o înfrânată viaţă-n codru, 
Ravana i-a furat soţia; de aceea prinţul caută ajutorul tău. Din pricina <răpirii> 
unei femei a venit să-ţi ceară ajutorul Rama, fiul împăratului care a domnit asupra 
lumii cu dreptate şi cumpătare, care a săvârşit spre cinstea Focului cel sfânt 
răjăsuya şi osvomedha 22 , <iar brahmanilor> a dăruit vaci sfinte cu sutele de mii. 
Rama şi Lakşmana îţi doresc prietenia; vrednici sunt ei amândoi, de aceea 
primeşte-i aşa cum se cuvine!” 

8 - 9. Se risipeşte teama din mintea lui Sugrîva când aude vorbele lui Hanuman, 
bucuria îi ia locul. Atunci el, cel mai puternic dintre căţărătoarele maimuţe, ia un 
chip prietenos de om 23 şi grăieşte spre urmaşul lui Raghu: 

10 - 12 Fiul Vântului mi-a vorbit de virtuţile tale, erou mărit şi bun cunoscător al 
dharmei ! E fără seamăn şi plină de folos cinstea ce îmi faci, dorind prietenia unui 
vanara cum sunt eu! De vrei aceasta cu adevărat, cu dreapta ta tu strânge mâna 
ce-ti întind!” 

9 

13. Se-nveseleşte Rama la vorba primitoare şi mâna îi întinde, apoi chiar în braţe îl 
cuprinde pe Sugrîva. 

14 - 16. Flanuman în vremea asta foc face frecând unul de altul două vreascuri, îl 
aţâţă până străluceşte, jertfeşte flori în para nou născută, apoi aduce pălălaia între 
cei doi prinţi. Ei roată merg pe lângă foc legându-se în faţa lui să fie prieteni. Dar 
n-au ei încă deplină mulţumire. 

17 - 20. - „Un prieten drag şi bun îmi eşti de-acuma Rama, tristeţea ta o simt şi eu, 
iar bucuria ta mi-e bucurie”, a spus atunci Sugrîva fericit, apoi a rupt o creangă 


21 

Atribuirea epitetelor este diferită; una dintre versiunile traducerilor înţelege: „ preaînţelepte 
Sugrîva, acesta este Rama; viteazule neclintit Sugrîva, Rama cel virtuos a sosit împreună cu 
fratele său Lakşmana”. Este însă mai firesc să fie vorba de o laudă la adresa lui Rama. 

Rajasuya era un fel de triumf, o ceremonie religioasă oficială care avea loc după o victorie, v. 
Huet, s.v.; pentru asvamedha - jertfa calului, v. descrierea în cartea întâi, capitolele 13-16. Am 
adăugat cuvintele dintre paranteze pentru claritate. 

' Detaliul transformării lui Sugrîva apare doar într-una dintre ediţiile electronice, versurile 4,5,8 
b şi 4,5,9 a. Faptul că eroii îşi dau mâna şi se îmbrăţişează pledează pentru includerea lui. 



frunzoasă şi înflorită de sala şi se aşeză pe ea alături de Rama. Hanuman, la rândul 
său, i-a dat lui Lakşmana un ram de santal plin de frunze şi de flori. 

21. Blând a grăit apoi Sugrîva către Rama: 

22 - 24. - „ Rama, eu am fost jignit peste măsură; soţia mi-a fost luată cu de-a 
sila 24 , iar eu trăiesc cu groaza-n suflet în codrul acesta nestrăbătut! Văii, fratele 
meu, e cel ce mi-a adus ocara şi m-a făcut să-i fiu vrăjmaş - eu sunt înfricoşat peste 
măsură! Mărite urmaş al lui Kăkutstha, în faţa lui Văii eu n-am nicio putere! Fii 
salvatorul meu şi scapă-mă de-această frică!” 

25. Vestitul Rama, iubitorul de dreptate, zâmbind astfel îi răspunde lui Sugrîva: 

26 - 29. -„Mărite rege al neamului roşcat, prietenul prin fapte şi la nevoie se 
cunoaşte; Văii, cel care ţi-a răpit soţia va pieri de mâna mea! Săgeata mea cu pene 
de bâtlan şi vârful ager seamănă cu razele pârjolitoare ale Soarelui şi cu fulgerul lui 
Indra; darde ca şerpii asmuţiţi de furie îl vor lovi fără de greş curând pe răul Văii! 
Aşa cum se prăvale muntele când se sfarmă, tot astfel se va prăbuşi ucisul Văii sub 
cobrele-săgeţi!” 

30. Sugrîva îl laudă spunând cu mulţumire: 

31. -„ O, urmaş neînfricat al lui Raghu! Prin voia ta eu îmi voi recăpăta soţia şi 
regatul, tu mă vei ajuta să-mi frâng duşmanul care îmi este astăzi fratele mai 
mare!” 

32. Astfel s-au înfrăţit la fapte Sugrîva şi cu Rama, iar când au terminat ei 
legământul piaza se arată zbătând deodată pleoapa stângă 25 la ochii frumoşi ca 
lotusul ai Sitei, la cei cu străluciri de aur ai lui Văii şi cei roşii pârjolitori ai regelui 
rakşasa,<ca semn că soarta lor era de-acuma hotărâtă> . 


24 — — — 

Separarea reginei Ruma de soţul ei şi transformarea ei silnică în iubita lui Vali - niciodată 
exprimată cu claritate, dar neîndoielnică - constituie singurul fapt care îi apropie pe Rama şi 
Sugrîva, unica învinuire temeinică împotriva lui Văii, altfel un războinic exemplar; trebuie spus 
totuşi că răpirea unei femei în scopul căsătoriei era specifică pentru casta kşatriya. 

25 Semnul era de bun augur pentru femei, dar foarte prost pentru bărbaţi; din acest motiv era un 
auspiciu favorabil pentru Sita şi nefast pentru Văii şi Ravana. Am considerat necesară 
completarea din paranteze pentru a sublinia acest fapt. 

1. Bucuros grăi din nou Sugriva spre cel mai bun dintre urmaşii lui Raghu: 

2-8. -„Hanuman, sfetnicul meu cel mai bun, mi-a spus, o Rama, cum aţi ajuns voi 
în codrul acesta neumblat, cum demonul care pândea a răpit-o pe fiica lui Janaka 
pe când era singură şi fără apărare, cum ea jelind striga, iar craiul demonilor l-a 
ucis pe Jaţăyu, vulturul sosit în ajutor. Dar curând tu vei uita tristeţea, căci eu o voi 
găsi şi o voi aduce, precum au fost aflate Vedele de Visnu” ! Ţi-o voi aduce din 
măruntaiele pământului sau din tăriile cerului! Viteazule cu braţele vânjoase, 
ascultă-mi vorbele pline de adevăr: nici zeii trăitori în cer, de-ar fi chiar însuşi 
Indra, nici demonii asura nu ar putea scăpa, căci pentru răpitor Sita e o mâncare- 
nveninată ! Nu mai fi trist. 

9-12. Da, îmi amintesc: am văzut cum demonul care-nspăimântă lumea cu 
faptele-i nemernice ducea cu sila o femeie care striga mereu: „o, Rama! O, 
Lakşmana!” zbătându-se în poala lui Ravana precum regina cobrelor ccând este 
prinsăx Era Maithilî, nu am nicio îndoială. Noi cinci stăteam pe un vârf de munte; 
văzându-mă, mi-a aruncat podoabele-i frumoase ascunse într-un văl, iar noi le-am 
păstrat cu grijă. Tu vei putea să le cunoşti.” 

13. -„ Prietene, de ce întârzii? Adu-le pe dată!” răspunse Rama. 

14 - 15. Pe dată Sugrîva spre străfundul peşterii porni, să scoată din tainiţi văl şi 
nestemate, apoi le puse în faţa lui Răghava: „ Vezi, rogu-te, dacă-s acestea!” 

16 - 19. Ochii lui Rama de lacrimi se umplură, iar faţa lui umbrită era ca Luna 
prinsă-n umezeala ceţii, copleşit de dor el firea nu putea să-şi ţină. Strângând la 
piept podoabele şi vălul, pe pământ se prăbuşeşte rostind „iubita mea!”, iar glasu-i 
şuieră precum şarpele stârnit din văgăună. El geme-nlăcrimat: 

20 - 21. -„ Lakşmana, acestea sunt podoabele şi vălul pe care le-a aruncat Vaidehî 
pe când era răpită; nevătămate sunt, căci au căzut pe pajişti şi neîndoielnic ale 
Sitei!” 


26 Demonii Madhu şi Kaitabha, apoi Somakasura au furat cele patru Vede, iar zeul Visnu, în 
avatarurile sale sub formă de peşte şi cal, le-a recuperat. 



22. {Lakşmana îi răspunde: „Plecat am stat în faţa ei mereu şi nu-i cunosc cerceii 
sau brăţara, ci doar veriga de picior am văzut-o şi e aceasta”.} 27 

23 - 27. Răghava pe Sugrîva îl întreabă: „Spune-mi, rege, spre care zare a purtat-o 
îngrozitorul demon pe Sita, iubita mea mai scumpă decât viaţa? Arată-mi unde-i e 
sălaşul, ca neamul să-i stârpesc pentru vecie! El uşa către iad a deschis-o când a 
furat-o pe Maithilî, stârnindu-mi furia fără margini! Stăpâne al maimuţelor, spune 
unde se află călăul care-mi chinuie iubita răpită din mijlocul pădurii ca să-l dau 
morţii”. 

5 

1. Sugrîva braţele-şi îndoaie rugându-se: 

2 - 14. - „Nu cunosc sălaşul nemernicului demon, nu-i ştiu puterea, vitejia, nici 
spiţa urgisită. Viteazule, uită tristeţea - cuvântul meu chezaş este strădaniei noastre, 
îţi vei găsi prinţesa din Mithila. Puterea mea o pun în slujba ta, să-l nimicesc 
curând pe demonul Ravana. Răbdare - păstrează-ţi firea cumpănită! Un om ca tine 
poate să se lase astfel pradă nechibzuinţei? eu sunt doar o maimuţă - deşi la fel 
soţia mi-am pierdut şi sufăr, nu mă vaiet fără rost şi nu îmi pierd răbdarea! Zăgaz 
de acum tu lacrimilor pune, căci sufletul ţi-e mare, smerit şi răbdător! Omul care 
rabdă îşi poate pierde averea sau chiar viaţa, nu însă-nţelepciunea, nici speranţa! 
Prostul se scufundă în tristeţe ca luntrea-n valuri când e prea-ncărcată! Prieten sunt 
cu tine, de aceea te rog cu palmele împreunate: ca un bărbat îndură! Nevolnicii 
striviţi sub povara durerii nu află fericirea, nici viaţa nu-şi păstrează, căci mintea le 
este întunecată! Ştiu, nevrednic sunt să-ţi dau un sfat, dar vorba mea e prietenească 
şi-n folosul tău; pentru prietenia mea, nu mai jeli!” 

15 -16. Rama îşi şterge faţa cu veşmântul, căci vorbele atât de blânde îl alină; în 
fire-şi vine. Spune îmbrăţişându-1 pe Sugrîva: 

17 - 22. - „Ai vorbit aşa cum numai prietenul grăieşte, cu vorbe blânde şi cu gândul 
bun! Astfel tu cumpănirea minţii mi-ai adus din nou; e greu să aflu un prieten mai 
bun în aste vremuri de restrişte! Sileşte-te să dai de urma prinţesei din Mithila şi 
cea a demonului împătimit la rele, groaznicul Ravana. E vremea să îmi spui fără 


27 

Versul are toate şansele să fie interpolat, exagerând fără rost umilinţa lui Lakşmana care nu ar 
fi văzut timp de 11 ani podoabele cumnatei sale. 



sfială ce datorie am în faţă; dorinţa ta se va-mplini la fel cum bobul pus în rodnică 
ţărână, udat de ploi la vremea cuvenită, va odrăsli în spic. Viteaz vanara, cuvântul 
meu îl crede: nu trufia mă face să vorbesc; nicicând minciuni eu n-am rostit, nici 
voi rosti - mi-e adevărul martor!” 

23 - 25. Sugrîva şi cu sfetnicii s-au bucurat nespus de-această întărire a înţelegerii 
făcute. Apoi omul şi maimuţa şi-au împărtăşit în taină bucuria şi durerea. 
Ascultându-1 pe Rama, inima lui Sugrîva s-a umplut de voioşie la gândul că îşi va 
atinge ţinta. 

8 

1. Astfel grăi Sugrîva, regele vanara, celor doi prinţi 28 : 

2 - 9. -„ Dacă un viteaz plin de virtuţi ca tine, Rama, îmi este prieten, vrednic sunt 
de divina binecuvântare, căci aş putea cu ajutorul tău chiar împărăţia zeilor s-o 
capăt, nu doar al meu regat! De acum, fiind noi prieteni juruiţi în faţa Focului, o 
rază din strălucirea spiţei lui Raghu mă luminează şi pe mine, sporindu-mi cinstea 
printre rude şi prieteni! Tu mă vei cunoaşte de-a lungul vremii şi vei vedea că 
vrednic eu mă aflu de prietenia ta, dar nu se cuvine să spun chiar eu aceasta. 
Prietenia celor cu inima curată şi cu suflet mare e neclintită, cum nesmintită pururi 
le este stăpânirea de sine şi răbdarea. Deolaltă au doi prieteni bunurile lumii - aur, 
argint sau veşmintele de preţ; la bine şi la rău, când râd sau plâng, de sunt fără de 
pată sau învinuiţi, pentru fiecare limanul e prietenul său bun! Să aibă prieten 
vrednic cum eşti tu, n-ar da oricine bogăţia, fericirea şi chiar viaţa?” 

10. -„Aşa e precum spui” răspunde Rama, în faţa lui Lakşmana, înţeleptul care 
stătea ca martor, strălucitor ca Indra. 

29 

Atât Sugrîva cât şi Rama vorbesc în faţa - agratah - lui Lakşmana care are rolul de martor, de 
aici epitetele acordate acestuia în sloka 10, chiar dacă prinţul rămâne tăcut. 

Distihurile 11-14 repetă episodul din 4,5,17-20 când Sugrîva şi Hanuman rup crengi înflorite şi 
le oferă celor doi fraţi. De-a lungul vremii exegeţii indieni au dezbătut dacă este vorba fie de 
aceiaşi creangă sau de alta, mai confortabilă, fie de evenimente identice în două zile diferite - v. 
R. Lcfcbcr.o/x cit., p. 22. Acest fapt este ilustrativ atât pentru tipul de comentariu scolastic steril 
dezvoltat pe marginea textului, atunci când faptul explicat este fără importanţă, cât şi pentru 
reticenţa de a elimina versuri evident interpolate. 



15 - 16. Stătea acum eroul la largul lui, pe muntele cel minunat smălţat cu flori şi 
plin de arbori. Rama părea oceanul liniştit, iar Sugrîva grăi astfel plin de nădejde, 
cu glasul blând şi cu plăcute vorbe: 

17 - 20. -„Eu duc aici, pe Rşyamuka, piscul semeţ, viaţa unui hăituit înspăimântat, 
lipsit de soţie, umilit de-al meu duşman, care mi-e frate. Rama, fratele meu îmi e 
duşmanul! Ascuns în codru eu trăiesc cu spaimă, fără să găsesc scăpare căci 
m-a-nşelat; sub ameninţarea lui Văii, eu sunt ca un copil orfan - îndurarea ta asupra 
mea să fie, viteazule ce înspăimânţi cele trei lumi!” 

21. Răspunse Rama cu un zâmbet: 

22 - 24. - „E-n firea prietenului să vină-n ajutor, iar într-a vrăjmaşului să 
prigonească. Astăzi chiar voi încerca să îl ucid pe cel care ţi-a răpit soţia. Priveşte 
săgeţile mele înaripate, iuţi ca vântul, strălucitoare ca para focului, făurite din 
trestiile ce au fost leagăn pentru Kărtikeya 30 . Ele sunt bine încleiate, netede, 
muiate-n aur, şerpoaice mânioase cu vârfuri ascuţite care seamănă cu trăsnetul lui 
Indra. Vei vedea: Văii, acel frate doar cu numele, dar tie duşman si făcător de rele, 
zdrobit de săgeţile acestea, va cădea precum un munte fărâmat”. 

25. S-a înveselit atunci peste măsură Sugrîva, voievodul oştirii de maimuţe, apoi a 
spus: 

26 - 28. -„Foarte bine! Rama, ca unui prieten ţie îţi mărturisesc amarul meu, căci 
eşti limanul celui necăjit; mai scumpă decât viaţa mi-e prietenia ta, jurată lângă 
vatră, iar eu prieten îţi voi fi. Deşi chiar acum sunt tulburat de multa mea durere, în 
prietenia ta aflu mângâiere şi gândul mi se limpezeşte.” 

29-31. Ochii lui Sugrîva se înceţoşară şi vorba i se stinse. Lacrimile îi curg în iuţi 
şuvoaie, în vreme ce Rama răbdător aşteaptă; Sugrîva curând se stăpâneşte şi ochii 
lucitori îşi şterge. Răsuflând adânc el spuse: 

32 - 40. -„ Dosada lui Văii când m-a gonit din ţară mă înjoseşte încă; scumpa mea 
soţie silnic mi-a fost luată, prietenii mei, strânşi precum o turmă, au fost în lanţuri 


IA _ _ r _ 

Kărtikeya -ortografiat de obicei Kărttikeya- era Skanda, zeul războiului, fiul lui Siva şi Părvatî 
- Monier-Williams, s.v. p. 275/3; Ramayana, 1, 36-37 are altă variantă a mitului; nou - născutul 
generează toate metalele, iar trestiile care îi erau aşternut s-au transformat în aur. 
Kărtikeya=alăptat de Pleiade. 



aruncaţi; nu o dată a pus pe urma mea pândarii să mă ucidă, dar aceia au pierit ei 
înşişi! De aceea eu m-am temut de tine să mă apropii - aveam temei îndreptăţit. 
Doar Hanumăn cu alţi câţiva mă apără, veghind cu drag mereu asupra mea; astfel 
am rămas în viaţă în ciuda răutăţilor. Pe scurt, o Rama, asta-i povestea mea: fratele 
meu Văii, vestit viteaz, îmi e vrăjmaş; cu el odată amarul meu se stinge, norocul şi 
viaţa mea de pieirea lui atârnă. Astfel eu ţi-am vorbit din durerea mea adâncă - dar 
la restrişte şi la bucurie prietenul te ajută!” 

41 - 44. Ascultând până la capăt, Rama spuse: 

-„Aş vrea să cunosc întreagă pricina acestei duşmănii; aflându-i începutul, 
cunoscându-ţi puterea şi slăbiciunea deopotrivă voi şti ce este de făcut pentru a-ţi 
îndrepta norocul!Această înjosire mi-a tulburat inima, furia mă face să spumeg ca 
fluviul scos din matca lui de îndelungata ploaie! Netemător şi vesel îmi spune 
totul, înainte să-ntind coarda arcului; când voi slobozi săgeata îţi va pieri 
vrăjmaşul!” 

45 - 46. S-au bucurat nespus atunci Sugrîva şi ceilalţi patru vanara auzindu-i 
cuvintele. Pe dată Sugrîva a început să povestească totul despre începutul vrajbei. 


9 

1-3. -„Văii, fratele meu mai mare, nimicitorul de vrăjmaşi, drag foarte tatei îi era, 
ba chiar mie drag mi-a fost într-altă vreme. Atunci când tata a murit, într-un glas 
dregători şi poporeni l-au pus pe el, primul născut, crai peste maimuţe, iar eu m-am 
închinat în faţa lui, porunca ascultându-i, aproape stând şi slujindu-1 credincios. 
Domni el astfel peste împărăţia părintească. 

Q 1 

4-12. Un asum pe nume Mayavin - fiul lui Maya şi fratele mai mare al lui 
Dundubhi - se învrăjbise cu Văii pentru o femeie. El a venit odată-n toiul nopţii la 
Kişkinda pe când dormeam cu toţi; a început să urle furios, sfidându-1 pe Văii. 
Dormea adânc fratele meu, dar mugetul cel mare îl deşteptă; pe dată a ieşit plin de 
mânie să ucidă demonul. Femeile din casă şi eu l-am rugat să nu se-avânte astfel, dar 

Textul este interpretat diferit în ediţiile electronice. Sensul a fost clarificat pornind de la 
comparaţia cu sarga 11 şi dicţionarul Huet s.vv. dundubhi şi măyăvin. Măyă (masculin)= iluzie, 
măyăvin=magicianul. Mama demonilor Măyăvin şi Dundubhi era apsara Hemă =aurita. 



viteazul ne-a dat deoparte cu putere, pornind către vrăjmaş. Atunci de dragul lui eu 
l-am urmat. Văzându-ne venind - Văii în frunte, eu în urma sa mai depărtat - asum 
s-a înspăimântat şi prinse a fugi. Noi nu l-am slăbit, deşi poteca abia se zărea sub 
razele răsăritului de lună. Demonul s-a repezit în văgăuna unei peşteri ascunsă-n 
ierburi, iar noi am stat o vreme de strajă la gura genunii. Văii, cuprins de aprigă 
mânie, mi-a grăit: 

13. „Sugrîva, străjuieşte cu grijă la gura peşterii, până voi nimici procletul şi mă voi 
întoarce! Eu intru-n văgăună.” 

14. Eu l-am rugat să-ngăduie să îl urmez, dar el, încrezător în sine, m-a pus să jur pe 
tălpile-i mărite că voi rămâne, apoi intră. 

15 -20. Un an întreg şi mai mult încă s-a scurs în aşteptarea lui, iar eu îl aşteptam 
mereu. Dragostea de frate mă făcea să mă tem de rău, credeam că l-am pierdut! 
Deodată, un râu de sânge înspumat a ţâşnit din hăul peşterii şi jalea m-a cuprins. 
Urlete demonice răsunau în adâncuri, strigăte de luptă, dar vocea fratelui nu se- 
auzea! Prietene Rama, acestea toate la un loc m-au făcut să cred că Văii a pierit în 
luptă. Atunci la gura văgăunii eu am pus o stâncă mare cât un munte, vărsând plin de 
durere îndătinatul paos de apă pentru fratele cel mort, apoi la Kişkindha m-am 
întors. Am tăinuit sfârşitul regelui, dar sfetnicii au stăruit până le-am spus eu totul. 

21 - 26. Dregătorii m-au chemat să fiu al ţării rege şi eu domneam pe drept şi cu 
dreptate; atunci Văii s-a întors după ce a nimicit duşmanul său demonic. El m-a 
văzut pe tron şi ochii i s-au înroşit de furie. A aruncat în lanţuri sfetnicii, vorbindu-le 
cu ură. Puteam desigur să mă împotrivesc, o, Răghava, dar mintea m-a oprit de la 
păcatul împotriva fratelui; Văii a intrat triumfător în Kişkindhă, iar eu m-am închinat 
punându-i coroana la picioare cu supunere deplină, dar inima lui nu s-a înduplecat 
spre mine.” 



IO 32 

1-2. „Atunci am vrut să-l îmbunez pe al meu frate, căci mintea lui era prea tulburată 
de o mânie oarbă, vorbindu-i astfel: «Te-ai întors cu bine şi cu izbândă, ocrotitorul 
meu! 

3-11. Primeşte aşadar însemnele regale pe care eu doar le-am păstrat: umbrela cea 
cu multe spiţe, rotundă precum luna plină, apărătoarele din cozi de iac! Un an întreg 
am adăstat la gura hăului; înspăimântat de sângele puhoi care a apărut deodată eu 
mi-am pierdut speranţa şi, cu inima cernită, am astupat intrarea <ca demonul acela 
să nu mai iasă>, apoi cu mintea buimăcită m-am înturnat spre Kişkindhă. Silit am 
fost atunci de sfetnici şi popor ca să primesc domnia, potrivnic vrerii mele, de aceea 
drept ar fi să aflu îndurare din partea ta! Doar tu eşti rege, slava domniei ţie se 
cuvine, iar eu voi fi, precum mai înainte, mezinul frate, totdeauna credincios! Pentru 
al ţării bine ei m-au urcat pe tron, căci slabă este ţara fără rege! Eu am păstrat-o 
întreagă şi netulburată, iar acum ţi-o dau din nou în stăpânire! Plecându-mi capul, cu 
palmele-ndoite, eu te rog: ai milă!» 

12 - 13. Vorbei mele rostite cu dragoste frăţească el i-a răspuns «Ruşine, ruşine să îţi 
fie», ameninţând amarnic. A adunat din gloată prieteni şi curteni pe placul lui, apoi 
cu vorbe grele el astfel a vorbit de mine: 

14-25. -„Prea bine ştiţi cu toţi cum Măyăvî, demonul gigantic, în noaptea aceea m-a 
provocat la luptă, plin de mânie. Pe dată am ieşit din regescul meu sălaş, urmat de 
fratele netrebnic pe care îl vedeţi. Zărindu-mă cu altul împreună, Măyăvî fugi 
înspăimântat. Urma i-am luat atunci; încolţit, el s-a avântat în peştera imensă. Eu 
astfel am grăit spre crudul meu frăţâne: «Nu pot acum să mă întorc din cale lăsându-1 
să îmi scape viu! Aşadar, aşteaptă-mă la gura hăului până-1 ucid, păzind întoarcerea- 
mi cu grijă!» Am intrat apoi într-acea genune, pe Sugrîva bizuindu-mă cu totul! 
Nesfârşită era peştera, un an întreg am mers prin ea, dar l-am găsit pe Măyăvî şi 
neamurile-i toate! Uşor i-am nimicit, dar sângele demonic a potopit tot locul. Nu am 
putut găsi ieşirea căci gura hăului era închisă! „Sugrîva, o, unde eşti, Sugrîva?” eu 
am strigat atunci, plin de amar! Lovit-am stânca mare până s-a făcut fărâme! Am 

ieşit şi m-am întors aici, să aflu că Sugnva a uitat iubirea firească pentru frate, 
jinduind domnia mie cuvenită!” 

26-28. Aşa grăit-a Văii, regele vanara. Pe dată fost-am osândit să plec din ţară doar 
cu haina de pe mine: m-a surghiunit şi mi-a furat chiar şi soţia! De-atunci trăiesc cu 
frica-n sân, în ţinutul silhui înconjurat de codri şi de mare, căci Văii de Rsyamuka nu 
poate nicicum să se-atingă, iar dorul de soţie mă chinuie nespus! 

29 - 30. O, Răghava! Lungă a fost povestea mea, dar ştii deplin cum a pornit 
dihonia; deşi eu nu am vină, sufăr! Viteazule, temându-mă de Văii eu vin la tine, 
căci tu îi poţi ţine piept apărându-mă!” 

31. Auzind rugarea lui Sugrîva, surâse viteazul apărător al dreptăţii şi îi răspunse: 

32 - 34. - „Săgeţile acestea lucesc prcum razele de soare; din arc porni-vor ducând 
mânia mea spre răufăcătorul Văii. El a călcat dreptatea, păcat a făptuit luându-ţi 
soţia, iar viaţa lui mai ţine doar până îl voi vedea. Sugrîva, acum te-afunzi în marea 
de durere, o ştiu din propria-mi suferinţă, dar te voi scoate la liman!” 

35. Sugrîva căpătă curaj la vorbele acestea şi se-ntări în sine. Răspunse cu vorbe 
potrivite, pline de căldură. 


U 

1. Sugrîva laude şi mulţumiri aduce lui Rama, cel care i-a redat curajul, spunând 
apoi: 

2. -„Neîndoielnic, săgeţile tale ascuţite vor muşca adânc din trupul spre care cu 
mânie ai ţintit, pârjolitoare ca razele Soarelui strălucitor de la sfârşitul Vremii 33 ! 

3-6. Aminte ia la spusa mea şi chibzuieşte; eu despre îndrăzneala, vitejia şi puterea 
lui Văii îţi voi vorbi precum mă duce capul, iar tu vei hotărî ce-i de făcut. El zi de zi, 
înainte ca zorii să se-arate, neabătut acelaşi drum străbate cu paşi mari ca zeilor să îşi 
înalţe ruga, întâi pe ţărmul oceanului de la apus, apoi spre miazăzi la marginea mării, 
iar pe malul oceanului din răsărit Soarelui ce se iveşte ofranda apei o închină, 
sfârşindu-şi drumul în ţinutul de la miazănoapte. Văii se caţără cu uşurinţă pe 

' Yuga - epocă, perioadă imensă de timp, vârstă a omenirii. 



culmea munţilor semeţi şi frânge trunchiuri vajnice prin codru, puterea să-şi arate 
tuturor. 

7-10. Dundhubi avea putere cât o mie de elefanţi, era mare precum Kailăsa, piscul 
cel strălucitor şi semăna cu bivolul sălbatic. El se-amăgea încrezându-se în vânjoşie; 
un demon rău era, cu gândul doar la lupte! Se duse aşadar la ţărmul mării bogate în 
valuri şi mărgăritare, sfidând Oceanul însuşi să-i ţină piept! Atunci Samudra, 
dreptul stăpân peste oceane, se iveşte-n faţa demonului pe care ursita îl mâna către 
pieire, grăindu-i astfel: 

11 - 13. - „Războinicule, tu eşti meşter priceput la harţe, dar eu nu! Pe altul mai 
puternic ţi-1 voi arăta! Himavăn, regele munţilor, cel cunoscut drept adăpost al 

r 

ermiţilor, socru fiind binefăcătorului Siva, e bogat în codri, peşteri şi cascade 
tunătoare; el va fi pe potriva ta la luptă!” 

14 - 16. Văzând că Oceanul se teme să-l înfrunte, Dundhubi porneşte ca săgeata spre 
Himavăn; mugind furios, drum îşi croi rupând din ţancuri stânci cât elefanţii albi. 
Blândul Himavăn i se arată sub chip de nour argintiu, mustrându-1 cu vorbele 
acestea: 

17. - „Dundubhi, nu se cuvine să mă tulburi pe mine, drept următor al dharmei şi 
păzitor al cuvioşilor sihastri, doar nu-s războinic eu din fire!” 

18. Răspunse Dundubhi cu ochii plini de sângele mâniei: 

19. - „Nevolnic dacă eşti sau măcinat de frică, spune-mi cine ar vrea cu mine să se 
măsoare-n luptă!” 

20. Văzând neruşinarea lui Dundubhi, care ca nimeni altul îl înfruntă, se-aprinde 
Himavăn; măiestru însă fiind la vorbă, el îi răspunde: 

21 - 23. O, demon bătăuş! Văii, fiul lui Indra, este puternic, netemător şi vestit în 
războaie; el domneşte în Kişkindhă, strălucitoarea cetate a maimuţelor vanara. E 
priceput la arme şi plin de minte, desigur se va măsura cu tine ca Indra cu Namuchi! 
Dacă vrei cu dinadinsul să te-ncaieri, nu zăbovi, porneşte către dânsul! E viteaz şi 
greu de înfruntat!” 

24 - 29. Turbarea lui Dundubhi atinse culmea auzindu-1 pe Himavăn; de îndată porni 
spre Kişkindhă, cetatea lui Văii. Uriaşul Dundubhi venea sub chip de bivol, negru 



ca norul greu de apă adus de furtunile de toamnă, iar la porţile cetăţii stătu mugind 
cu glas puternic ca darabana dundubhi 34 cutremurând pământul. Rupea urlând 
copacii, ţărâna o scurma sub copite, iar coarnele loveau în porţi cu trufia unui 
elefant. Văii nu mai răbdă să îl audă; ieşi din cămările palatului urmat de femei 
precum Luna de roiurile de stele. Regele vanara, domnul pădurii, scump la vorbă, 
zise demonului: 


30. De ce loveşti fără de rost în porţile acestea, Dundubhi? Te cunosc şi ştiu că 
eşti puternic; ai minte, pleacă viaţa să îţi cruţi!” 

31-36. Răspunse astfel Dundubhi sfatului plin de-nţelepciune: 


Viteazule, nu îmi vorbi ascuns printre muieri! Te luptă singur tu cu mine, să-ţi văd 
vârtutea! Mânia îmi înfrânez până în zori; în vremea asta dezmiardă-ţi nevestele, 
dăruieşte avutul tău în stânga şi în dreapta, spune rămas bun supuşilor şi vieţii, căci 
nu vei mai vedea pe nimeni! Priveşte cetatea în ceasul tău din urmă şi vrednic 
cârmuitor găseşte-i, dă un ultim sărut iubitelor - pentru tine o altă zi nu va mai fi! 
Dacă ucizi un om băut, pe cineva lipsit de apărare şi prevedere sau un nevolnic faci 
un păcat, iar tu le semeni tuturor acestora!” 


37. Vali trimise la odăi femeile cu Tara-n frunte, apoi grăi rânjind cu răutate: 

38. - „Nu te-mbăta cu vinul trufiei, ci teme-te căci nu sunt moleşit de băutură! Am 
băut doar cupa pe care viteazul o închină înaintea luptei, când viaţa-n joc şi-o pune!” 

39 - 46. Mânios la culme, Văii îşi potriveşte la gât colanul 35 dăruit de Indra, tatăl 
său, şi stă gata pentru luptă. Uriaş e Văii cât un elefant, iar Dundubhi e cât un munte! 
Dar Văii apucă demonul de coarne şi în văzduh îl zvârle, apoi îl loveşte de pământ, 
răcnind asurzitor. Groaznică e lupta dintre ei, căci biruinţa-nseamnă viaţă! Văii lovea 
cu pumnii, cu genunchii, cu trunchiuri şi cu bolovani, părând că-i însuşi Indra! 
Dundubhi slăbeşte-ncet în vlagă şi curaj, iar Văii se învârtoşează! Aruncat din nou în 
cer, se prăbuşeşte Dundubhi, sângele-i ţâşneşte prin răsuflătorile trupului şi viaţa-1 
părăseşte! 


34 Joc de cuvinte în original: dundubhi este toba mare de război, dar şi numele personajului. 

Era un colan magic din aur care înjumătăţea puterile duşmanului; Vali îi arată pandantivul lui 
Dundubhi, apoi îl aşează la loc pe piept. 



47 - 48. Nechibzuind destul, biruitorul Văii aruncă leşul cu putere, la o yojana 
depărtare, doar cu o singură mişcare a braţelor vânjoase. Dar din botul diavolesc se 
scurgea sânge, picăturile duse de vânt întinând sălaşul înţeleptului Matanga. 

49 - 50. Ce duh mă pătează cu a lui necurăţie?” se întreabă înţeleptul. „Cine-i 
nemernicul spurcat, lipsit de minte şi plin de-atâta răutate?” 

51 - 52. Vestitul muni, ieşind din sihăstrie, văzu pe jos trupul fără viaţă al 
demonicului bivol. Puterea lui cea sfântă îi arătă pe data vina regelui maimuţă; 
blestem cumplit rosti atunci Matanga: 

53 - 58. - „Precum un fiu îmi este drag codrul acesta şi cu puterea mea l-am ocrotit 
întotdeauna! De-acum până în veci acela care mi-a spurcat pădurea cu sângele de 
diavol nu poate piciorul să şi-l pună aici, căci va pieri pe dată! El nu poate de sălaşul 
meu să se apropie la mai puţin de o yojana ! Toţi pomii mei sunt pârjoliţi de acei 
stropi de sânge! De aceea, maimuţele ciraci de-ai lui Văii să nu mai zăbovească pe 
aci să roadă rădăcini, frunze ori lăstari sau fructe! Au vreme până mâine să dispară 
de aici, altfel în stane îi voi schimba şi împietriţi ei vor rămâne cu miile de ani!” 

59. Auzindu-1, vanara au fugit din codru; a întrebat Văii: 

60. -„De ce aţi părăsit adăpostul sigur al pădurii lui Matanga, venind în faţa mea?” 

61 - 65. Deodată toţi au început a povesti despre blestem. Văii a mers să îl implore 
pe marele rişi să ridice-afurisenia, dar acesta uşa i-a închis în faţă. Văii de frica 
blestemului n-a mai călcat prin aste locuri, ba chiar se teme să privească spre vârful 
Rsyamuka. Ştiind aceasta, eu m-am adăpostit aici, împreună cu sfetnicii ce mi-au 
rămas. 

66- 69. Movila uriaşă de oase pe care o vezi e tot ce a rămas din Dundubhi, pe care 
Văii dintr-o toană l-a azvârlit cu trufie până aici, iar aceşti şapte arbori uriaşi sala 
pot fi rupţi de Văii cu braţele-i vânjoase. Astfel, Rama, vreau să poţi judeca puterea 
lui Văii şi să chibzuieşti dacă îl poţi înfrânge-n luptă!” Lakşmana surâse şi grăi: 
„Oare ce te-ar putea linişti, Sugrîva?” 

70 - 72. -„ Văii avea obiceiul să îndoaie trunchiurile groase unul după altul: dacă 
Rama poate să fărâme unul din ele cu săgeata şi dacă poate să arunce oasele lui 



Dundubhi, cu o singură lovitură de picior, departe cât de două sute de ori zborul 
săgeţii plecate din arc^ atunci voi putea crede că Văii va pieri de mâna lui Rama!” 

73. Sugrîva tăcu o clipă, apoi vorbi din nou, căci Rama avea mânie-n ochi: 

74 - 81. - „Văii este viteaz de seamă, vestit pentru îndrăzneala şi curajul fără 
margini; el a ucis în luptă voinici netemători şi este neînfrânt! Nici zeii nu pot făptui 
asemenea isprăvi! De aceea, temându-mă de el, mi-am făcut sălaş pe Rsyamuka şi 
rătăcesc prin codru cu Hanumăn şi ceilalţi sfetnici credincioşi; nu-mi voi părăsi 
limanul acesta, căci eu ştiu că regele vanara - chiar dacă e nevrednic - nu poate fi 
vreodată biruit! Rama, am găsit în tine un prieten adevărat şi de nădejde, eşti pentru 
mine la fel cu Himavăn, adăpost în vreme de restrişte! Eu cunosc preabine puterea 
mişelului meu frate, însă pe tine nu te-am văzut în luptă! De frică sunt cuprins, căci 
faptele-i îngrozitoare îndrăzneala mi-au ucis! Nu vreau să crezi că mai prejos eu te 
socot, că vreau să te-nspăimânt sau că mă-ndoiesc de vrednicia ta! Văd puterea ta, 
cuvântul tău arată vitejia care iese la iveală ca jarul de sub spuză!” 

82. Zâmbind din nou, îi răspunde Rama lui Sugrîva, cel cu suflet mare: 

83. - „Va trebui atunci să-ţi dovedim puterea noastră, iar eu voi face să te minunezi!” 

84 - 85. Zise şi lovi cu degetul cel mare de la picior grămada de ciolane, aruncând-o 
până la zece yojana depărtare, fără măcar piciorul să-şi ridice! 

86. Dar iar grăi cu rost Sugrîva maimuţelor şi celor doi fraţi: 

87 - 93. - „Prietene, atunci când Văii a aruncat demonul aici, fratele meu era istovit 
de luptă, ameţit de băutură, iar leşul era îngreunat de carne şi de sânge; acum, 
mlădiţă din Raghu, sunt oasele secate, descărnate, un braţ de paie uscate, pe care cu 
forţa ta cea mare uşor le-ai aruncat! De aceea nu pot spune dacă puterea ta e cu 
adevărat mai mare! Pentru a mea încredinţare străpunge cu săgeata unul din copacii 
care-au crescut gigantici; înstrunează arcul, întinde-1 până la ureche şi slobozeşte 
săgeata uriaşă! Ai cuvântul meu: dovadă îndeajuns va fi fărmatul sala pentru mine! 
Te voi socoti, o, rege, fără pereche printre oameni, precum Soarele pe cer, Himavăn 
între munţi şi leul printre fiare!” 

36 Textual: două sute de lungimi de arc. Distanţa trebuie să fie comparabilă cu aruncarea lui Văii; 
punând în relaţie lungimea unei yojana - aprox. 10 -16 km - obţinem pentru unitate 50 - 80 m, 
ceea ce este verosimil pentru bătaia unei săgeţi. 

1-7. Ascultând cuvântul blând al lui Sugrîva, Rama îşi luă arcul înspăimântător, îl 
înstrună, făcând să răsune zările de zumzetul coardei şi spre copacii sala ţinti. 
Săgeata aurită, pornită din braţul său puternic, străpunse şirul celor şapte trunchiuri, 
apoi coasta muntelui, până-n afundul gliei; peste o clipă darda fermecată se-ntoarse 
singură în tolbă, zburând ca gândul! Prinţul vanara privi uimit acestea; cuprins de 
bucurie, el se-nchină în faţa lui Rama cu braţele-ndoite, plecându-se atât de-adânc 
încât podoabele-i de aur atingeau pământul. Sugrîva grăi astfel spre Rama, viteazul 
între cei viteji: 

8-11.-,, Tu, cel mai puternic printre oameni, o, stăpâne Rama! Săgeata ta ar putea 
ucide zeii, pe Indra chiar, dacă te-ar întâlni în bătălie! Dacă ai putut străpunge şapte 
sala uriaşi, un munte, apoi săgeata ajuns-a în tărâmul pe care pământul îl ascunde, 
cine oare ar cuteza să te înfrunte? Tristeţea mea s-a risipit în faţa fericirii de a avea în 
tine un prieten asemeni lui Indra şi Varuna ! De dragul meu ucide-1 pe Văii, care nu 
mi-e frate, ci duşman!” 

12. Rama îl îmbrăţişă pe chipeşul Sugrîva, răspunzându-i cu vorbe pe care şi 
Lakşmana le încuviinţează: 

13. - „O, Sugrîva, pe dată te găteşte! Noi de-aici cu grabă vom porni către 
Kişkindhă, înainte deci purcede şi pe fratele nedemn la luptă cheamă-1!” 

14 - 23. Porniră toţi către Kişkindhă, cetatea domnească a lui Văii şi se pitiră după 
copacii în codrul des. Sugrîva îşi strânse straiul la mijloc, încingându-1 bine, apoi 
răcni îngrozitor, părând a sparge chiar tăria cerului, iar glasul lui pe Văii îl chema. 
Pe dată Văii iese din palat fierbând de furie, aşa cum Soarele se-ntoarce iute pe cer 
înainte de-a apune în ocean. Se-nfruntă cei doi fraţi fără cruţare cu braţele, cu pumnii 
şi picioarele, părând a fi în lupta lor turbată la fel cu Budha şi cu Angaraka! 37 Leiţi 
erau cei doi unul cu altul, aşa cum sunt cei doi Asvini; privea cu arcu-n mâini 
Raghava şi nu putea ţinta s-o aleagă. La urmă, vlăguit de Văii, nevăzându-şi 
ocrotitorul, Sugrîva fugi spre Rsyamuka. Sleit era şi plin de sânge pe tot trupul, iar 
Văii venea furios din urmă când ajunse-n în ţinutul păzit de-al sfântului cuvânt. Văii 


37 


Budha este planeta Mercur, iar Angaraka este Marte. 



de blestem aminte îşi aduce, aşa că se întoarce spre cetate spunându-i fratelui: „De 
astă dată ai scăpat!” 

24-25. Rama şi Lakşmana sosesc şi ei apoi; Sugrîva ţinea ochii în pământ, furios şi 
ruşinat. Zise: 

5 

26 - 27. Rama, mi-ai arătat cât de puternic eşti, mai îndemnat să-l înfrunt pe Văii, 
atunci de ce ai îngăduit să mă loveasc-atât? Dacă nu spuneai că-1 vei ucide, eu nu 
plecam din adăpost!” 

28. Răspunse Rama: 

29 - 39. -„ Dragul meu, lasă furia; ascultă mai întâi de ce săgeata nu a zburat din arc! 
Tu şi Văii leiţi sunteţi în toate: la trup, mişcări, podoabe! Nu am putut găsi ceva la 
unul, pe care celălalt nu-1 are! Aidoma sunt vocea, vitejia, crăiască vrednicie! Uimit 
am fost - nu puteam la noroc să slobozesc săgeata ucigaşă, când aş fi distrus tot ce 
sperăm noi amândoi! Nechibzuit eram ca un copil, dacă te primejduiam! Păcat fără 
pereche e să omori pe cel pe care l-ai luat sub scutul tău! Lakşmana, Sita şi cu mine 
suntem în grija ta, tu eşti nădejdea noastră! Prinţe vanara, nu te-ndoi de mine; 
porneşte iar la luptă - într-o clipă săgeata mea-1 va face pe Văii ţărâna să o muşte - 
dar poartă un semn, să te pot cunoaşte în încleştare! Lakşmana, văd un lujer căţărător 
de gajapuşpT 38 plin de minunate flori - culege-1 şi împleteşte o ghirlandă pentru 
gâtul lui Sugrîva.” 

40 - 42. Atunci Lakşmana se urcă pe coasta muntelui, culese lujerul încărcat de flori 
şi îl strânse bine la gâtul lui Sugrîva; astfel împodobit, Sugrîva părea un nor de 
ploaie-n asfinţit pe lângă care zboară stoliţi cocorii. Porni apoi din nou către 
Kişkindhă, cetatea lui Văii, să împlinească voia lui Rama. 

1-2. Rama porni atunci alături de Sugrîva spre Kişkindhă, cetatea apărată de 
voinicul Văii. Avea cu el arcul cel mare şi săgeţile poleite cu aur, aducătoare de 
izbândă, strălucitoare ca razele de soare. 


38 


Numele unei liane: „floarea elefantului”. 



3-4. Sugnva cel cu gât puternic şi Lakşmana mergeau în frunte, deschizându-i calea 

QQ 

lui Rama, iar în urma lui veneau Hanuman viteazul, neînfricaţii Nala şi Nîla, Tara 
căpetenia peste căpitani în ostile vanara. 

5-13. Vedeau pe lângă ei copaci încovoiaţi de-atâtea flori, ape bogate curgând spre 
ocean, ţancuri de munte, grote mari - adevărate case - şi peşteri parcă de zei 
închipuite, iazuri pline de lotuşi îmbobociţi pe apa limpede precum o nestemată şi 
stoluri de păsări 40 cu glas încântător. Alături de drum, cerbi netemători păşteau 
frageda iarbă. Elefanţi uriaşi cât munţii, cu sângele fierbinte şi colţi mari, cu trupuri 
prăfuite, singuratici nori cenuşii, loveau în coasta muntelui sau rupeau zăgazul 
iazurilor. Acestea toate vitejii le vedeau în codru şi pe cer, cu pas iute urmându-1 pe 
Sugrîva. Mergând astfel, Rama privi mulţimea de copaci şi grăi: 

14 - 15. -„ E crângul acesta des frumos fără de seamăn, doar norii adunaţi grămezi 
pe cer i-ar fi pereche! Prietene, oare îmi poţi spune taina lui?” 

16. Atunci Sugrîva începu a povesti: 

17 - 26. -„ Vlăstar al lui Raghu, aceasta este o sihăstrie; osteneala drumului se stinge 
printre copacii încărcaţi de roade din nesfârşitele-i grădini, unde mai afli rădăcini 
gustoase şi apă din belşug! Trăiau aici şapte ermiţi, numiţi «cei şapte înţelepţi». 
Aveau un greu canon, căci ei stăteau de ramuri agăţaţi - picioarele-n văzduh iar 
capul adâncit în lac; o dată doar, la şapte zile, ei se hrăneau cu aer! Nesmintit ei 
astfel au urmat a-şi duce traiul şapte veacuri, apoi, cu trup cu tot, ei au plecat spre 
ceruri! Acest loc e ocrotit mai bine de copaci decât cetatea de zidurile ei; nici Indra 
cu al său popor de zei şi demoni nu ar putea pătrunde înăuntru! Vietăţile pădurii de 
el se feresc înspăimântate, căci dacă păsări sau jivine ar intra neştiutoare, niciuna nu 
s-ar înturna vreodată! Se aude sunet dulce de flaute si clinchet de brăţări ale nimfelor 

9 9 

dănţuitoare; de acolo boarea vântului aduce miresme zeieşti si veşnic de la sine ard 
sfintele vetre întreite, iar fumul urcă strălucitor peste vârful copacilor, roşu precum 
picioarele columbei! Răghava, păziţi de rău sunt cei ce smeriţi se-nchină lăcaşului şi 
«celor şapte înţelepţi»; de aceea, te roagă lor împreună cu Lakşmana!” 


OQ _ 

Tara este un nume masculin, terminat în [a] scurt, care nu trebuie confundat cu numele soţiei 
lui Văii (v. sarga 15), Tară - acesta se termină în [ă] lung deoarece este feminin. Tăra=„cel care 
salvează/ ajută”, în timp ce Tără=steaua; v. Huet, s.v. tara. 

40 Se enumeră din nou: „raţe, lebede, bâtlani, vanjula, cakravăka, alte păsări de baltă 
asemănătoare”. 



27 - 30. S-au închinat atunci Rama şi Lakşmana, Sugrîva şi vanara, stăruind cu 
gândul la sufletele mari ce-au vieţuit acolo. Porniră iar, cale lungă străbătând către 
Kişkindhă; au strâns puternic armele în pumni când ţinta au zărit, doar ei voiau să 
cucerească cetatea păzită de Văii, fiul lui Indra, şi să-l ucidă pe al ei stăpân. 

1 - 4. Pe dată ajunseră ei la Kişkindhă, cetate de scaun a lui Văii; stând ascunşi în 
desişul codrului ei aşteptau la pândă. Sugrîva, vanara cu vânjoasă cerbice 41 , privi în 
preajmă şi spumegă de amarnică mânie. într-un glas tunând precum norul de furtună 
ce zdruncină tăria cerului, el şi fraţii-ntru restrişte pe Văii îl desfid. Sugrîva cel 
priceput la multe, asemenea cu Soarele la chip, cu leul la mişcare, grăieşte către 
Rama: 

5 - 6. - „Iată-ne la porţile boltite şi împodobite cu flamuri ale cetăţii; ele se pot 
deschide cu măiastru meşteşug , prinzând în mreje vrăjmaşii pentru mulţimea de 
războinici de pe ziduri. De aceea, viteazule, la timp nimiceşte-1 pe Văii, aşa cum la 
vremea potrivită din steblă rod se naşte”. 

7. Astfel răspunse dreptul Rama, spaima duşmanilor, la îndemnul lui Sugrîva: 

8 - 18. -„ Porţi la gât liana ruptă de Lakşmana, semn limpede pentru mine să te 
cunosc în luptă. Sugrîva, lasă-mă să-ţi văd duşmanul cu chip înşelător de frate: doar 
cu o săgeată te scap de groază, iar Văii în ţărâna pădurii se va prăbuşi! Dacă Văii se 
iveşte-n faţa mea nu va scăpa - nu vei putea vreo vină să-mi găseşti! Săgeata mea a 
străbătut în faţa ta prin şapte trunchiuri mari de sala, la va face cu Văii! Nu am 
minţit vreodată, oricât de amară mi-a fost soarta, nu o fac nici de astădată: eu îmi voi 
plini cuvântul la fel cum creşte lanul când ploaia vine la timpul potrivit, trimisă de 


41 vipulagrîvah poate fi tradus atât în sens literal „cu gât puternic” cât şi metaforic „cu voce 
puternică”. 

42 Yantra înseamnă „maşinărie, mecanism” dar şi simplu „ zăvor, închizătoare”, primul sens fiind 
predominant - v. Huet, s.v. 



zeul zeilor 43 ! Sugrîva, scoate strigătul de luptă, să iasă afară Văii împodobit cu lanţul 
lui cel fermecat; nu va-ntârzia, căci e mândru, netemător şi peste măsură iubitor de 
luptă, iar vitejii nu dau înapoi când domniţele îi văd luptând!” 

19-22. Atunci Sugrîva cel cu blană aurie răcni cu glasul său puternic, de parcă cerul 
în ţăndări voia să îl prefacă: la sunetul îngrozitor vacile încep să fugă cum fug nobile 
fecioare de barbarii năvălitori pe care regele nevrednic nu poate să-i alunge, cerbii 
stau năuciţi precum trăpaşii răniţi în bătălie, iar păsările sunt stele căzătoare. Fiul 
Soarelui, îmbărbătat de curajul ce creşte în inima-i vitează, îşi strigă chemarea ca 
tunetul furtunii, ca valul tălăzuit de vânt în mijlocul oceanului. 

1-6. Din tihna domneştilor iatacuri, aprigul Văii aude strigătul de luptă al 
regescului său frate. Glasul care tulbura întreaga fire pe rege-1 întărâtă şi, palid de 
mânie, părea Soarele umbrit de Lună ori eleşteul tulburat şi văduvit de lotuşi, căci 
ochii-i ardeau şi colţii groaznici <i se iţeau în colţurile guriix Degrabă el porneşte 
cu paşi mari, cutremurând pământul. Regina Tără cu dragoste-1 priveşte, îl prinde-n 
braţe şi cu înţelepciune îi grăieşte: 

7-9. -„Viteazul meu soţ, mânia te-a copleşit cu totul, precum potopul care umflă 
râul! Dreptate ai, desigur, dar depărtează de tine furia, la fel cum înţeleptul aruncă 
ghirlanda ofilită! Porneşte la luptă abia mâine - nu-ţi vei umbri prin asta faima cu 
nimic! Nu-i bună atâta grabă; ascultă-mi îndreptăţitele temeiuri. 

10 - 14. Sugrîva te-a înfruntat în urmă cu prea puţină vreme; l-ai făcut să fugă fără să 
privească înapoi - de ce acum se-ntoarce, el, frântul în bătaie? Pentru trufia lui şi 
hotărârea care-1 mână neclintit la luptă el trebuie să aibă un sprijin neştiut, dar de 
nădejde! Sugrîva e-nţelept din fire; dacă îşi face un prieten îl pune la încercare! 

15 - 21. Viteazul meu soţ, astăzi al nostru fiu Angada 44 a aflat de la iscoadele din 
codru şi mi-a dat de ştire că Rama şi Lakşmana au venit să îl ajute pe Sugrîva! Ei 
sunt doi fii ai regelui din Ayodhyă, viteji nebiruiţi în luptă, născuţi din stirpea lui 
Ikşvăku. Rama, vestit în lume că pe câmpul de luptă duşmanii îşi zdrobeşte, e o 


43 satakratuh epitet al zeului Indra: „cel care a adus o sută de sacrificii (subînţeles asvamedhaŢ. 

44 angada ca substantiv comun înseamnă „brăţară purtată pe braţ”. 



urgie ca focul de pe urmă când vremea se sfârşeşte; pentru cel drept el însă e adăpost 
precum copacul falnic, pentru sărman e un liman, pentru necăjit e ultima nădejde, de 
aceea faima lui este îndreptăţită! Rama e bun cunoscător al Vedelor, dar a-nvăţat de 
asemenea ştiinţa lumii noastre. El se arată urmaş vrednic al tatălui său, poveţele 
urmându-i neclintit. Virtuţile care-1 împodobesc sunt nestemate la fel de multe ca în 
Himalaya 45 ; Rama e neîntrecut în cutezanţă şi de neînfrânt în luptă, nu îţi doreşti cu 
el să te-nvrăjbeşti! 

22 - 28. Din dragoste îţi spun acestea, viteazul meu bărbat, pentru a nu dispreţui 
potrivnicul care te înfruntă! Ascultă-mi sfatul, o, rege! E bine să te împrieteneşti cu 
Rama. Pentru aceasta dă-i înapoi rangul domnesc lui Sugrîva, uită dihonia dintre 
voi! E fratele tău mai mic, de aceea se cuvine de tine să fie ocrotit - orice ar fi, 
oriunde-ar fi, el frate îţi rămâne! Printre rudenii eu nu-ţi aflu pe altul deopotrivă - 
dă-i rangul şi cinstea cuvenite, dă-i bogăţii destule şi de tine-aproape tu îl ţine! 
Frăţeasca dragoste arată-ţi pentru Sugrîva cel cu cu vânjoasă cerbice, căci acum nu 
ai de ales! 46 

29 - 30. Rogu-te, m-ascultă ca pe un voitor de bine şi spusa îmi cântăreşte fără 
grabă! Nu te lăsa purtat de marea ta mânie, mintea îţi linişteşte şi chibzuieşte la 
sfatul meu cel bun. Nu poţi lupta cu regele din Kosala, cel ce seamănă cu Indra, căci 
nu sunteţi deopotrivă!” 

31. Dar vorbele pline de înţelepciune ale Tărei nu-1 înduplecară pe Văii, căci ceasul 
îi sosise, iar ursita nu-i îngăduia să o asculte. 

1. Răspunse mâniat Văii reginei Tără, cea cu faţa ca o lună plină: 

2 - 10. -„Frumoasa mea, cum vrei să-ndur ca prâslea să mă-nfrunte mugind nebun? E 
mult mai rău ca moartea pentru mine, viteaz neînfricat, să-ndur insulta, când 
nicicând eu nu m-am tras înapoi din bătălie! Sugrîva, slabul de cerbice, urlă vrând 


45 Textual: „el este o mină de virtuţi, la fel cum regele munţilor (Himalaya) este o mină pentru 
toate mineralele”. 

46 Pledoaria reginei Tără trebuie înţeleasă în spiritul vechiului adagiu „ţine-ţi prietenii aproape şi 
duşmanii şi mai aproape”. 



luptă voinicească, iar eu să fug? Prinţesă sfioasă, nu-i potrivit trufia să-i înghit, nici 
strigătul de luptă! Nu poate Rama să mi facă rău, dacă e următor al dharmei, nu te 
teme! Poate un astfel de om păcătui? Destul - acum cu celelalte soaţe împreună te 
du-n iatac şi nu mă mai urma! Am văzut grija ta şi dragostea ce-mi porţi. Nu te 
teme! Voi lupta cu Sugrîva, aşa cum îşi doreşte, dar îl voi lipsi de ifos, nu de viaţă! 
Trunchiuri de copaci şi pumni nenumăraţi l-or potopi în luptă şi va fugi mâncând 
pământul, căci Sugrîva, cel cu mintea întoarsă către rele, nu poate sta o clipă în faţa 
mea! Un sfat mi-ai dat din inimă, o, Tără, dar ajunge! Pe viaţa mea, mă voi întoarce 
biruitor la tine după o scurtă luptă cu prâslea!” 


11 - 12. Suspinând, Tara cea cu vorba înţeleaptă adio-i spune îmbrăţişându-1, îl 


salută dându-i ocol 47 , îi urează biruinţă binecuvântându-1, apoi se ascunde întristată 
cu doamnele-mpreună în tainiţi de iatac 48 . 


13 - 19. De îndată, Văii iese din cetate; mânia îl face să gâfâie, să şuiere precum 
uriaşa cobră pe când cu ochii vrăjmaşul îşi caută în toate părţile. Pe Sugrîva îl vede 
strălucind în nimb de aur, cu brâul bine strâns pentru-nfruntare. Văii mijlocul 
şi-ncinge la rândul său şi cu pumnii sus porneşte spre Sugrîva. Fratele mai mic se- 
apropie cu pumnii strânşi de Văii, purtătorul auritului colier 49 ; acesta cu ochii înroşiţi 
de furie îi strigă: 


20. -„ Nu-mi voi descleşta degetele din pumnul meu iute şi puternic decât după ce 
viaţa ţi se va scurge sub lovituri!” 


21. -„ Eu te voi lipsi de viaţă sfărâmâdu-ţi ţeasta cu pumnul ăsta!” - răspune furios 
Sugrîva şi-l priveşte ţintă. 


22 - 30. Văii loveşte întâi - trupul lui Sugrîva pare un munte din care izvorăsc pâraie 
sângerii, dar Sugrîva nu se lasă doborât, ci, înfuriat, el smulge din rădăcini un falnic 
sala şi seceră la rându-i fulgerător trupul lui Văii, aşa cum trăsnetul un pisc semeţ 


47 Semn de maxim respect atât în India cât şi în China budistă -v. Călătorie spre vest. 
svastyayanam krtvă , tradus prin „binecuvântându-1”, este un obicei mai complex decât simpla 
rostire, practicat de femeile din familie atunci când fiul sau soţul porneşte la război. 

48 ’ ’ 

antahpura : gyneceu, camera/apartamentul femeilor. 

49 Textul atrage atenţia asupra talismanului lui Văii, despre care s-a vorbit în distihul 4,11,39. 
Sugrîva poartă o ghirlandă din liane, pentru a putea fi deosebit de fratele său. Este poate vorba de 
o formă subtilă de al pune în inferioritate pe Indra faţă de Vişnu/Rama: talismanul de aur nu îl 
poate apăra pe Văii, fiul marelui zeu. 



loveşte. Se clatină Văii sub izbitură precum corabia mult încărcată pe furtună. Se 
luptă cei doi cu îndârjire şi groaznici sunt la-nfăţişare, iar în agerime şi-n iuţeală sunt 
doi Garuda! Atât de cruntă-i lupta lor că doar o bătălie între Soare şi Lună i-ar fi pe 
potrivă! Totuşi mai voinic şi mai puternic este Văii; fiul Soarelui, Sugrîva, istoveşte 
dar isteţimea îşi foloseşte 50 . Lovesc cei doi cu unghiile, cu pumnii, cu picioarele, cu 
trunchiuri de copaci, lupta lor e războiul dintre Vrtra şi Văsava 51 , iar ei se scaldă-n 
sânge, izbindu-se ca doi nori pe cerul de furtună. 

31-39. Atunci Rama îl deosebeşte pe Sugrîva, care cu ochii căuta un ajutor să-l 
scape de la ananghie. Rama alege o săgeată ca o năpârcă zburătoare şi pe coarda 
arcului o pune, iar struna slobozită răsună năucitor gonind păsări şi jivine ăn patru 
zări. E fulger însoţit de tunet săgeata şi se-nfige în pieptul lui Văii. Uriaşul se 
prăbuşeşte, aşa cum flamura se pleacă pe pământ în luna Asvinilor, la lună plină, 
spre al cinsti pe Indra. Săgeata ţintită de Rama, cel mai bun dintre oameni, bătută-n 
aur şi-n argint, ardea ca ochiul din fruntea lui Rudra când aprinde ultimul pârjol, iar 
Văii e steag căzut, un falnic asoka dezrădăcinat din munte, plin de flori ca sângele de 
roşii. 

17 

1 - 12 52 . Văii, vajnicul războinic, s-a frânt dintr-o dată ca un copac uriaş şi zace în 
ţărână; pământul pare întunecat deodată, precum cerul când Luna de pe el dispare. 
Nu-1 părăsesc cu totul nici viaţa, nici măreţia falnicului trup, nici curajul, căci 
talismanul fermecat le tine încă în fiinţă. Străluceşte darul lui Indra bătut în 

diamante, iar Văii pare un nour cu marginile aurite de soarele-n amurg. Săgeata care 
l-a străpuns la rândul său luceşte, luminându-i drumul către ceruri. 

Se-apropie de el Rama şi Lakşmana, admirându-1 pe fiul lui Indra, pe Văii căzutul în 
luptă: cu pieptul gigantic, faţa de aur, ochii verzui el seamănă cu focul care se stinge, 


50 Textul are aici variantele darsayămăsa lăghavam „arătând iscusinţă” şi darsayămăsa 
răghavam „uitându-se după Răghava”, în funcţie de sensul dat radicalului drs - v. Huet, s.v. 

51 Epitet al lui Indra. 

52 Originalul are în acest loc multe repetiţii, reuşite poetice în limba sanscrită, dar care în 
traducere riscă să reducă impactul emoţional asupra cititorului. Păstrând fidelitatea faţă de sensul 
frazelor, am concentrat şi - în parte - rearanjat ordinea propoziţiilor, ţinând seama de cerinţele 
limbii române. V şi nota la sloka 30. 



deşi precum Indra el pare de neînfrânt şi de neoprit ca Vişnu; căzut este Văii pe 
pământ - cum fost-a odată Yayăti 53 , cum fi-va la sfârşitul vremii chiar Soarele, 
vlăstarul lui Aditi. 

13. Văzându-i venind pe urmaşii lui Raghu, Văii rosti mândru aceste drepte vorbe: 

14-20. -„Rama, eşti prinţ din neam de seamă, fiu de împărat, vestit pentru mintea 
sclipitoare, frumuseţe şi urmarea dreptelor învăţături; ce bună faim-ai dobândit 
lovindu-mă când eu luptam cu altul? Eu auzeam: «Rama e din stirpe nobilă, plin de 
măreţie, îndurător, purtând supuşilor de grijă, milos, plin de-nflăcărare să facă fapte 
bune şi pentru toate cunoscând vremea potrivită!» O, rege! Stăpânirea de sine, 
iertarea, dreptatea, statornicia, cinstea neabătută, curajul şi pedepsirea celor făcători 
de rele, acestea sunt virtuţile care, plămădite într- un crai, îl fac să fie rege vrednic. 
Eu am crezut că astă înzestrare o ai tu, urmaş de vrednici împăraţi; de aceea am 
pornit să lupt cu Sugrîva, deşi am fost altfel sfătuit de Tără. Gândeam în sinea-mi: 
«ar fi o faptă nevrednică de Rama să mă lovească pe la spate, când eu mă lupt cu 
altul!» 

21-24. Nu ştiam eu, bietul, că sufletul ţi-ai dat pierzării şi flamura dreptăţii o poartă 
un păcătos cu chip nevinovat! N-aveam habar că eşti înşelător precum fântâna cu 
gura ascunsă sub un strat de paie, ca focul ce mocneşte viclean pe sub cenuşă! N-am 
nicio vină-n faţa ta: nu ţi-am călcat eu ţara, n-am jefuit cetatea ta de scaun, ocară eu 
nu ţi-am rostit vreodată! Sunt un vanara trăind prin codru, hrănindu-mă cu fructe şi 
cu rădăcini; de ce m-ai lovit astfel când eu luptam cu altul, nu cu tine? 

25 - 28. O, fecior de împărat, eşti chipeş, falnic şi vestit - pe trupul tău se pot citi 
semnele dreptăţii tale înnăscute. De ce ar făptui ceva atât de crud un kşatriya, un 
învăţat cumoscător al Vedelor, care ştie fără greş ce-i bine şi ce-i rău? De ce ar 
ascunde această faptă rea în văluri de bine prefăcut? Născut din os domnesc, având o 
faimă bună, cucernic întru dharma, tu te arăţi deodată nevrednic de stirpea ta şi de 
straiul smerit pe care-1 porţi! Acestea sunt virtuţile regeşti: înţelegerea, dărnicia, 
răbdarea, sinceritatea, statornicia în curaj şi pedepsirea făcătorilor de rele! 


53 Rege mitic; după o viaţă plină de plăceri, devine ascet, ajungând la o vârstă foarte înaintată, iar 
Indra îl cheamă în paradisul său - v. Huet s.v.; una din ediţiile indiene adaugă că, ajuns în faţa lui 
Indra, Yayăti se laudă cu meritele sale, iar zeul îl aruncă din cer. 



29 - 30 54 . Sălbăticiuni suntem noi, vanara, şi ne hrănim cu roade din copaci, cu 
rădăcini, precum ne este firea! Nu are ţara noastră aur, argint, ascunse bogăţii care pe 
oameni îi îndeamnă la lupte şi la jaf! Eşti om, o, Rama, nu jivină! De ce te lupţi cu 
mine - pentru fructele pădurii? 

31 - 34. Virtuţi regeşti ce vin perechi sunt înţelepciunea şi măsura, pedeapsa 
şi-ndurarea; nestăpânirea prinţului nu trebuie să le-ntineze! Pentru tine te mână doar 
placul tău - să-l împlineşti, cu arcul şi săgeata; la mânie uiţi uşor cuviinţa 
împărătească! Stăpân eşti peste oameni dar făţarnic în dreptate; nici interesul nu-ţi 
cunoşti măcar să cauţi bogăţie, căci simţurile te poartă spre năluciri şi vise! Vlăstar 
din spiţa lui Kăkustha! Ai săvârşit o faptă groaznică: m-ai săgetat, rănindu-mă de 
moarte, deşi nevinovat eram faţă de tine! Asemenea păcat cum vei face să fie uitat 
de oamenii cei sfinţi si cuviosi? 

5 9 5 

35 - 3 6 55 . Sunt mulţi păcătoşii pe care fără-ndoială Tartaru-i înghite: cei care au ucis 
un rege, un brahman, o vacă sau un prieten; ucigaşul care află bucurie în crimele-i 
fără de rost; hoţii şi cei netemători de zei; acela care se însoară mai înaintea fratelui 
mai mare; cel care cu rea voinţă pe alţii pârăşte, avarul mizerabil; ucenicul care 
necinsteşte soţia învăţătorului 56 - au toţi parte de cea mai rea pedeapsă! 

37 - 39. Răghava, brahmanii şi kşatriya au voie să mănânce doar cinci vietăţi cu 
cinci degete la mâini şi la picioare: porcul spinos, mistreţul, şopârla <apei> 57 , 
iepurele şi broasca ţestoasă! Dar eu sunt necurat pentru prea-sfinţi şi cuvioşi ca tine: 
blana, pielea, carnea şi oasele mele sunt ocolite de învăţaţi şi cei întregi la minte! 
Fără rost tu m-ai ucis! 


54 Sarga aceasta este văzută în feluri diametral opuse în cele două traduceri indiene de referinţă 
pe care le-am folosit. Valmiki Ramayana interpretează versurile ca antifraze - afirmă ceea ce 
aparent resping în timp ce Valmiki Ramayanam.iitk omite câteva slokah şi redă versurile ad 
litteram, dar traducerea nu este coerentă. Evident este nevoie de introducerea câtorva cuvinte 
suplimentare pentru o mai bună înţelegere. Textul meu este un compromis între variante. 

55 Parte dintre aceste păcate sunt cuprinse în legile lui Mânu, XI. 

56 Este vorba despre un învăţător spiritual -guru. 

57 Huet echivalează atât salyaka cât şi svăvidha cu „porc-epic”, în timp ce traducătorii indieni 
vorbesc fie de „un fel de rozător sălbatic” şi „un fel de mistreţ” fie de „porc spinos” şi de „arici”. 
Pentru godhă nici Huet nici Monier-Williams nu dau un sens potrivit; Sanskrit Dictionary for 
Spoken Sanskrit îl traduce „Iguana”; ediţiile indiene vorbesc de „o şopârlă cu o putere 
nemaipomenită de a apuca” sau mai simplu de un „aligator”, deşi nu există această specie în 
India. 



40-41. Adevăr grăit-a Tără şi prea bine a ştiut ea totul; sfătuindu-mă de bine ea îmi 
vorbea, dar nu o ascultam orbit de marea mea trufie, iar acum ursita mă ajunge. Un 
bărbat nevrednic nu poate soţia să îşi apere - iar tu lumii acesteia îi eşti un soţ 
nevrednic , o Kakustha! 

42 - 44. Trădător, necinstit şi rău, cuvios făţarnic ros de păcate până la măduvă - cum 
s-a putut ca măritul Dasaratha să zămislească un astfel de urmaş? Ai încălcat tot ce 
însemna vrednică purtare clădită de înţelepţi pe-nvăţătura dhanneil Un elefant pe 
nume Rama a sfărmat lanţul obiceiului străvechi care-i cetluia piciorul şi m-a nimicit 
azi cu o săgeată chemată <în zadar> „dreptate”! nenorocită şi murdară faptă, pe 
care drepţii o vor dispreţui! Putea-vei să răspunzi ceva cinstiţilor cucernici când te 
vor întreba despre aceasta? 

45 - 47. O, rege! Vânjoşia ţi-ai dovedit-o asupra celui care nu-ţi făcuse nici un rău - 
de ce n-ai folosit puterea asta pe vrăjmaşi? dacă luptai cinstit, pe faţă, nu eu, ci tu te 
întâlneai cu Vaivasvata ! un războinic neînfrânt ca mine să fie ucis pe-ascuns de tine 
- la fel de bine un şarpe putea să mă învenineze pe când dormeam ameţit de vin! 

48 - 50. {Tu m-ai ucis spre a fi pe placul lui Sugrîva. Dacă întâi veneai la mine, eu 
pe Sita ţi-o aduceam din prima zi, pe Ravana îl ucideam în luptă sau ţi-1 aduceam cu 
juvăţul de gât! Ascunsă de-ar fi fost sub unda mării sau pe tărâmul celălalt, eu pe 
Maithilî o găseam şi o aduceam la tine, aşa cum a fost dusă Svetă la Asvatari! } 59 

51 - 52. Se cuvine şi e drept Sugrîva să aibă domnia ţării după mine. Dar nu-i 
fărâmă de dreptate să fiu ucis astfel - viata ni se sfârseste atunci când ne soseste 
ceasul, dar e vrednic de tine să reuşeşti lovindu-mă din ascunziş? Răspunde-mi după 
ce mai chibzuieşti.” 

53. Se chinuie amarnic măreţul fiu al regelui zeilor; cu trupul străpuns, cu gura iască, 
îşi pierde glasul şi la urmă tace, privind spre Rama cel luminos ca Soarele. 


co _ 

Logica frazei este următoarea: Vali a fost un soţ nevrednic pentru că nu s-a gândit la soarta 
reginei sale când a plecat la luptă, iar acum nu poate să o mai apere, în timp ce Rama nu poate 
apăra lumea de rele întrucât el însuşi nu are calităţile necesare pentru a fi „soţul Pământului”; să 
nu uităm că Sita este „brazda”, ivită din adâncul gliei, eroină/zeiţă chtoniană prin excelenţă. 

59 Pasaj probabil interpolat, în orice caz contradictoriu faţă de restul cărţii a patra, deoarece Văii 
nu avea cum să cunoască amănunte despre răpirea Sitei. 

1-3. Rama a răspuns vorbelor aspre dar care păreau drepte, rostite cuviincios de 
Văii, cel care acum avea mintea-nceţoşată de rana ucigaşă; către cea mai vrednică 
maimuţă, spre regele Văii - biet soare fără strălucire, nor secătuit, foc ce se stinge - 
astfel Rama a grăit: 

4-6. -„De ce mă dosădeşti cu-atât amar, când de dharma, artha, kăma şi nici de 
mersul lumii tu n-ai niciun habar? De ce vorbeşti cu atâta uşurinţă, fără să-ntrebi 
bătrânii, pe înţelepţii învăţători? Pământul acesta cu munţii lui, cu păduri şi crânguri, 
cu oameni, păsări şi jivine sunt toate ale regilor din stirpea lui Ikşvăku. Pedeapsa şi 
răsplata ţin asemenea de ei. 

7-11. Bharata, cunoscător al dharm-e i, arth-t i şi kăm-e i, domneşte peste acest 
pământ ca rege drept, pentru care vorba-i sfântă şi fără ascunzişuri - el împarte 
mustrarea şi răsplata. La porunca sa, noi doi şi alţii încă dintre regi cutreierăm 
această lume pentru ca dharma s-o împlinim în faptă. Din calea dreaptă cine se 
abate, când Bharata, un tigru printre regi, împărăţeşte peste acest tărâm? Voia lui a 
fost ca noi toţi, precum ne e menirea, să apărăm virtutea şi dharma s-o păzim, iar cei 
care dreptatea o sfidează să-şi primească osânda cuvenită. 

12 - 14. Purtat de patimi, te-ai depărtat de dreapta cale a domnitorilor şi dharma ai 
călcat - aceasta te-a pierdut! Trei părinţi are cel ce urmează a dreptăţii cale: 
<firescul> tată, fratele mai mare şi cel care îl hrăneşte cu înţelepciune 61 ; la fel, fiul 
<din sângele său>, fratele mai mic, învăţăcelul sunt toţi fiii săi - astfel hotărât-a 
dharma ! 

15 - 16. O, maimuţă săltăreaţă! Greu de pătruns e dharma în esenţa ei subtilă chiar 
de către cei mai cuvioşi; sălăşluieşte-n inimile toate, prin ea, tot ce e viu cunoaşte 


60 Replica lui Rama reprezintă unul din episoadele cele mai controversate ale epopeei, 
interpretarea sa variind după şcoli şi exegeţi. După părerea mea, trebuie să vedem aici nu atât o 
„duplicitate” a lui Rama, cât un stadiu foarte vechi al gândirii indiene, corespunzând sofisticii 
greceşti, un nivel în mod obligatoriu premergător logicii constituite. Dacă distihurile 1-36 se 
axează pe moralitate, 37-44 argumentează pornind de la opoziţia om-animal, ceea ce este 
surprinzător faţă de atitudinea cavalerească a lui Văii, recunoscută în restul acestei cărţi. Analiza 
acestui episod central în acţiunea cărţii Kişkindhă este făcută de Rosalind Lefeber, op. cit., pp. 
45-50. V. şi nota la 4,5, 22-24. 

61 Este vorba de magistrul său -guru. 



binele şi răul! E firea ta uşoară din născare, sfetnicii tăi au minţile necoapte - un orb 
din naştere ai fost, condus de cei care n-au văzut nicicând; cum oare ai putea tu 
clharma s-o pricepi? 

17 - 21. Tu nu ai dreptate cu vorba rea şi mânioasă să îţi arunci dispreţul asupra 
mea; limpede voi arăta aceasta ca să-nţelegi pedeapsa care te-a lovit. Legea veşnică 
tu ai călcat, căci siluit-ai soţia fratelui mai mic, trăind cu Rumă deşi Sugrîva este 
încă-n viaţă; de aceea osânda-i meritată! Eu nu văd altă cale decât pedeapsa 
cuvenită, atunci când cineva de bună-voie calcă obiceiu-ndătinat şi dharma, o rege al 
neamului vanaral 

22- 25. Războinic sunt, născut în neam de seamă şi nu pot păcatul să ţi-1 fac uitat şi 
să te iert! Dacă neînfrânarea cuiva îl face să calce dharma faţă de vreo fiică, soră sau 
cumnată, smrti " îi cere cu viaţa să plătească. Bharata e un rege vrednic care dharma 
o urmează-ntocmai, iar noi porunca îi ascultăm, pedepsindu-i pe nelegiuţii duşi de 
desfrânare dincolo de lege; cum ai putea să scapi atunci de a ta osândă? 

26 - 27. Neclintită e prietenia mea cu Sugrîva, la fel cum e frăţia cu Lakşmana. Eu 
am jurat să îl ajut soţia să îşi recapete, din nou să ia domnia; el mi-a jurat la fel. 
Rostit-am acestea în faţa neamului vanara, cum aş putea să le încalc şi cinstea să-mi 
păstrez? 

28 - 30. Eşti rege, deci te pleacă în faţa pedepsei pe care o cere dharma <pentru 
ştiutele păcate>, înţelege că este drept s-ajut un prieten fără vină aflat într-o 
strâmtoare. Tu ai fi făcut la fel dacă ştiai ce este dharma. 

5 

31-36. Ascultă ce a spus Mânu, cuvinte drepte, mult preţuite de învăţaţi : 

«Dacă păcătoşii sunt pedepsiţi de regi, curaţi vor fi de vechea lor greşeală şi vor urca 
în rai alături de cuvioşii cei făcători de bine; 


62 Tradiţia legii cutumiare; v. Huet, s.v. 

63 «Un brahman care a furat aur se va duce la rege şi îşi va mărturisi fapta, spunând:„Stăpâne 
pedepseşte-mă!” Luându-i toiagul, regele îl va lovi o singură dată; prin moartea sa hoţul este 
purificat...», Legile lui Mânu, XI, 100-101, ed. Oxford, 1886, p. 451.«Regatul regelui care îşi 
primeşte partea de bunuri (=venitul regal) deşi el nu pedepseşte hoţii va fi tulburat, iar 
el(=regele) va pierde cerul (= locul în rai)»; Legile lui Mânu, IX, 254 pp. 386-387. Textul dintre 
paranteze îmi aparţine. 



un hoţ va fi curăţat de vechiul său păcat dacă regele îl pedepseşte sau îl iartă; însă 
regele va lua, iertându-1, asupră-şi a fărădelegii pată.» 

Demult, regele Măndhăta - strămoşul meu preavrednic de-amintire - a pedepsit 
amarnic pentru păcatul său un sramana 64 cuvios; aşa fac domnii ce se-ngrijesc de 
ţară. Fărădelegi se-ntâmplă doar când regele nu e bun veghetor, dar atunci el trebuie 
greşeala să-şi răscumpere cumva. 

Viteazule, tu moartea nu-ţi mai plânge! Nu suntem liberi niciunul dintre noi, ci sub 
porunca legii, şi drept primit-ai osânda dharmeil 

37 - 44. Tu, cel mai mare printre roşcatele fiinţe 65 , ascultă încă o pricină îndreptăţită 
ca să îţi uiţi mânia. Nu simt căinţă pentru fapta mea nicicum, căci pe faţă ori din 
ascunziş, oamenii prind jivinele cu laţul, cu momeala sau cu alte meşteşuguri. Fie că 
fug speriate sau stau neştiutoare, oamenii le hăituiesc şi le omoară pentru carne, 
pentru blană şi nu se ruşinează; chiar răjarşii 66 cei pricepuţi în spusa dharmei 
vânează deseori! Aveam tot dreptul să te săgetez - chiar dacă pe Sugrîva-1 înfruntai - 
căci fiară eşti de prin copaci ! O, tu cel mai bun dintre vanara, de la rege izvorăsc 
dharma, viaţa şi norocul! Nu-i răni, nu-i ocărî ţipând, nici nu-i dispreţui, căci zei 
întrupaţi ce umblă pe pământ sunt regii! Necuvenita ta mânie se revars-asupra mea, 
deşi urmez neabătut învăţătura lăsată mie de strămoşi!” 

5 9 5 

45 - 46. Amarnic se întristează Văii; vină nu mai găsea în faptele lui Rama, căci 
pătrunsese cu mintea limpezită vrerea dharmei. Rugându-se cu braţele-ndoite regele 
vanara spuse: 

47 - 49. -„Adevăr grăit-ai, tu, cel mai drept dintre oameni, şi cel căzut din cinste nu 
poate un nobil să înfrunte, o, Răghava! Uită supărarea pentru vorbele neroade rostite 
înainte, din marea mea mânie şi multa mea prostie; nu-i potrivit cu faima ta ca 


64 a 

Ascet cerşetor. 

65 Hari - roşcat, roib; nume curent pentru maimuţe, deoarece erau considerate copii divinităţii 
Harî, fiica lui Kasyapa. Pasajul este interpretat ca un răspuns la distihurile 4,19,29-30 şi 37-39. 

66 Unul dintre nivelurile pe care le poate atinge un rai-înţelept din casta kşatrya; superior este 
brahmarşi - rşi din casta brahmană; vezi episodul Visvamitra din cartea întâi. 

67 săkhămrga - animal de pe creangă, maimuţă. 




pentru ele ciudă să îmi porţi! Tu singur cunoşti căile spre desăvârşire , binele 
supuşilor e bucuria ta cea mare, iar gândul tău e fără greş, căci tu cunoşti chiar 
miezul firii! 

50 - 53. Adevărat e, cum ai spus, că pân-acum eu am călcat hotarul dharmei mult 
prea des - mă iartă tu, cel care eşti întruchiparea dreptei legi, şi ocroteşte-mă! Nu-mi 
plâng eu soarta, nici nu jeluiesc de mila Tărei sau pentru rudenii! Dar lacrimi vărs 
pentru Angada, viteazul cu braţe ferecate în cercuri aurite. E fiul meu născut de Tără 
şi scump mi-a fost de când pe lume a venit, căci podoabe-i sunt nenumăratele virtuţi; 
de-acum va fi singur, întristat de dorul meu şi pustiit precum un eleşteu secat. 
Vrednic se arată de ocrotirea ta, căci este tânăr, puternic şi neprihănit. 

54 - 59. Iubeşte-1 la fel de mult ca pe Sugrîva, Lakşmana sau Bharata: tu eşti scutul 
şi pedeapsa pentru Sugrîva şi pentru Angada, tu îi îndrumi şi le arăţi ce-i bine şi ce-i 
rău. Rogu-te, înduplecă-1 pe Sugrîva să n-o alunge din vina mea pe Tără, sărmana 
urgisită, căci voia ta îl face să domnească peste ţară, peste lumea-ntreagă, apoi, prin 
voia ta, s-ajungă chiar în cer! Soarta m-a împins la luptă, deşi regina m-a oprit, căci 
eu urma să pier de mâna ta!” astfel grăi Văii, apoi tăcu. 

60. Rama îl alină pe Văii cu vorbe blânde, pline de adevăr, aducătoare de pace şi de 
linişte: 

61-64. -„Nu te tulbura pentru acestea, nici pentru tine; tot ce s-a întâmplat a fost 
urmarea dharmei. Nu dispera, căci vina şi pedeapsa pe măsură sunt legate împreună; 
pedeapsa înseamnă curăţire de păcat - eşti de-acum fără greşeală în faţa dharmei, te- 
ai întors pe calea dreaptă! Din inimă goneşte durerea, nălucirea şi frica - nu poţi 
soarta să o schimbi! Angada va trăi alături de Sugrîva şi de mine aşa cum a crescut 
pe lângă tine, nu te-ndoi de asta!” 

65. {După ce a ascultat mângâietoarele cuvinte ale măritului Rama, Văii spuse 
împăcat: 


68 Am tradus prin „ tu singur cunoşti căile spre desăvârşire”sintagma drşţărthatattvajnah: cel 
care cunoaşte adevăratul înţeles al principiilor esenţiale. Principiile la care se face referire aici 
sunt - după traducătorii indieni - dharma (=ceea ce este drept din punct de vedere moral/religios), 
artha (=folositor din punct de vedere material), kăma (=ceea ce este plăcut) şi mokşci 
(=eliberarea[de pasiuni, de tulburare]). 



66. -„Viteazule fără de seamăn, cu Indra pe potrivă, mă iartă pentru vorba nesocotită 
pe care chinul groaznic al rănii făcute de săgeata ta şi necunoaşterea m-au făcut să le 

rostesc la început!”} 69 

I- 2. Rănitul rege al neamului vanara nu mai putu răspunde îndreptăţitelor cuvinte 
ale lui Rama. Zăcea lovit amarnic de trunchiuri şi de steiuri, străpuns la urmă de 
săgeata lui Rama; el se stingea şi nu mai ştia de sine. 

3-7. Tără, soţia-i legiuită, află că neînfricatul Văii a pierit în luptă lovit de săgeata 
lui Rama; îngrozită de vestea înspăimântătoare, ea porneşte-n goană din adăpostul 
peşterii 70 <spre câmpul de bătaie>, urmată de Angada. Străjerii prinţului s-au 
înfricoşat de moarte văzându-1 pe Rama cu arcul în mână şi bir dădură cu fugiţii. 
Regina văzu venind spre ei oştirea risipită, gonind precum o turmă fugară când 
baciul a murit. Speriaţi erau fără de margini, căci regele pierise şi le părea că dardele 
lui Rama din spate îi vânează; Tără se-apropie de ei şi astfel cuvântează: 

8-9. -,,0, vanara, în slujba cui sunteţi, dacă lăsaţi în urmă viteazul ca un leu ce va 
fost rege? De ce vă temeţi voi anume? De ce fugiţi mâncând pământul? Prâslea pe 
fratele mai mare l-a ucis cu armele lui Rama pentru domnia ţării; voi de ce 
vă-nspăimântaţi?” 71 

10. Astfel răspunseră reginei maimuţele ce chipul şi-l schimbă după voie, rostind 
cuvinte care păreau cuminţi în clipa de nevoie: 

II- 17. -„Din cale te întoarce doamnă cât fiul îţi trăieşte, cu grija ta pe Angada îl 
păzeşte, căci astăzi zeul morţii în Rama s-a preschimbat şi pe Văii îl răpeşte! Rama a 
fărmat copacii şi stâncile pe care Văii le-a aruncat spre el, apoi cu fulgere, nu cu 


69 Distihurile 65-66 sunt interpolate, deoarece sunt în contradicţie cu sloka imediat următoare şi 
repetă versurile 48-49. 

Peştera este refugiul palatului din Kişkindha. Străjerii formează escorta lui Angada. 

Versurile prezintă diverse dificultăţi de interpretare, una dintre variante fiind că Tara dorea 
ştiri despre luptă, cu sensul: „oare fratele mai mic l-a ucis pe fratele mai mare?” Deoarece 
respectiva traducere contrazice distihul 3, am preferat să văd aici o adresare sarcastică a reginei, 
pe drept cuvânt supărată pentru laşitatea supuşilor. 



săgeţi, el l-a trăznit pe rege 72 . Atunci când viteazul pe potriva lui Indra a fost ucis, 
oştirea s-a risipit în patru zări. Să-nchidem pe dată porţile cetăţii, pe fiul lui Văii să-l 
înscăunăm degrabă, iar neamul săltăreţ îl va urma fără crâcnire! E codrul plin de 
surghiuniţi care vor pune mâna curând pe-ntăritură; unii îşi au nevestele cu ei, dar 
altora le-au fost înstrăinate, de aceştia noi ne temem!” 

17. După o clipă de gândire, Tără surâse-amar şi ca o regină răspunse maimuţelor cu 
mintea scurtă 73 : 

18 - 19. -„ Mai au un preţ regatul, fiul ori viaţa mea când soţul meu, neînfricatul 
Văii, se stinge? Vreau să ating măcar tălpile celui ucis de Rama!” 

20 - 24. Apoi, jelindu-se, ea începu să îşi lovească capul şi sânul deopotrivă cu 
mâinile-amândouă, gonind spre Văii. Atunci ea îl văzu căzut pe cel care zdrobise 
demoni, care zdrobea munţii precum trăsnetul lui Indra şi nu fugea nicicând din 
lupte; cel care era odată furtună şi străfulgerare zăcea fără de vlagă, un nor din care 
ploaia s-a prelins. Părea a fi copacul cel sfinţit 74 , împodobit cu flamuri, slăvit de 
lumea-ntreagă, dar prăbuşit din slava-i de vulturul Garuda, căci şarpele se ascundea 
într-însul. 

25 - 27. Regina îl văzu pe Rama sprijinit în arcu-i fără seamăn şi lângă el pe Sugrîva 
şi Lakşmana, dar merse înainte către bărbatul pierit în bătălie; deodată, de atâta jale, 
simţirile îşi pierde. Trezindu-se ca dintr-un somn, ea strigă spre cel prins întru 
arcanul morţii: „o, nobilul meu soţ!” 

28. Ţipătul ei sună ca strigătul vulturiţei mării, iar Angada la plânsul ei se-alătură cu 
plânsul; văzându-i astfel, pe Sugrîva l-au cuprins amare remuşcări. 


72 — 

Este o descriere complet diferită a luptei, înfruntarea cu Sugrîva este omisă, confruntarea lui 
Văii cu Rama fiind directă şi de durată. 

73 Alt pasaj interpretat contradictoriu; traducerea a căutat să împace divergenţele, dar aici 
expresia „ zâmbind frumos” nu îşi găseşte locul. 

74 caitya - un arbore sacru, adorat în satele Indiei. Garuda - vulturul lui Vişnu - se hrăneşte cu 
şerpi, de aceea identificarea lui Sugrîva cu un şarpe - aşa cum propune una dintre traducerile 
indiene - nu pare verosimilă; ar fi de aşteptat paralela şarpe= greşeală, păcat. Am omis sloka 23, 
unde Rama este comparat cu un tigru care îşi ucide prada pentru came. 

I - 3. Văzându-şi soţul zăcând în ţărână, străpuns de săgeata pornită din arcul lui 
Rama, frumoasa Tără îngenunche şi-l prinse cu braţele. Privindu-1 pe Văii - altădată 
puternic precum un elefant, semeţ ca munţii, acum sărman copac frânt din rădăcină - 
ea îşi începu jelania. 

4 - 7. - „Viteazule nebiruit în lupte, spaima vrăjmaşilor, tu rege al neamului vanara 
de ce nu-mi răspunzi mie, oropsitei? Ridică-te, regii nu dorm în ţărână, ci în culcuşul 
lor domnesc! Stăpâne al Pământului întreg, am înţeles că tu pământul îl iubeşti mai 
mult decât pe mine, căci m-ai lăsat de-acum, iar glia o cuprinzi ca pe iubită, în braţe 
strângând-o cu ultima putere! Tu eşti legiuitul domn peste Kişkindhă, dar o părăseşti 
pentru minunata Kişkindhă ce ţi s-a ctitorit în ceruri! 

75 

9 - 10. Tu, cea mai mare dintre căpetenii, ajuns-ai ceasul tău din urmă şi pleci spre 
cer, dar eu rămân fără noroc, pierdută în oceanul întristării! Mai tare decât piatra 
mi-e inima, socot, căci nu a fărâmat-o în mii de aşchii durerea mea cumplită: 
bărbatul mi-am văzut ucis! 

II - 12. O, rege! Culegi acum ce-ai semănat - pe Sugrîva l-ai izgonit şi i-ai răpit 
soţia! Eu ţi-am dat un sfat prielnic, pornit din cugetul curat; tu, cu mintea amăgită, 
n-ai vrut să-l iei în seamă! 

76 

14 - 15. Neîndoielnic a sosit şi clipa ta din urmă; nimeni nu înfrânge moartea. Tu, 
cel pe care nimeni nu putea să îl supună, te pleci în faţa lui Sugrîva! Până acum nu 
am cunoscut lipsurile, nici suferinţa, dar mă văd deodată ca un copil fără părinţi, 
urgisită să fiu văduvă! 


75 

Distihul 8 care urmează pare nelalocul lui aici, fiind probabil o interpolare: „tu pui capăt 
plimbărilor noastre prin pădurile înmiresmate”. 

76 Versul care urmează este probabil interpolat deoarece întrerupe logica argumentării: 
„13.Slăvite, de-acum vei cuceri frumoasele, tinerele apsare, căci uşor de tot se-nduplecă inima 
cereştilor dănţuitoare!” 




16 - 18. Din toana unchiului, într-o clipă de mânie, ce pacoste îl va lovi pe sărmanul 
meu Angada, pe care eu l-am crescut cu dragoste de mamă? O, fiule priveşte-ţi bine 
tatăl cel iubitor de dharma - nicicând nu-1 vei mai vedea! 

19. Spre alte lumi porneşti acum, o, rege: sărută-ţi pe frunte fiul, mirosul lui îl 
simte, durerea-i o alină şi dăruieşte-i sfatul tău din urmă! 

20. Măreaţă fapt-a împlinit Răghava ucigându-te pe tine; oricât de-ndatorat ar fi 
către Sugrîva, plăti el totul deodată şi mult, mult peste! 

21. De-acum poţi huzuri, Sugrîva! Duşmanul frate a pierit, pe Rumă o ai iarăşi lângă 
tine şi-ntreagă ai împărăţia! 

22. Văii, tu stăpân al nostru, de ce nu vrei să îmi răspunzi mie, celei care-ţi este cea 
mai dragă, cea care te jeleşte? Dacă vorbesc fără de rost, alături stau celelalte, 
frumoasele-ti soţii!” 

9 9 

23. Atunci, toate vănari 7 câte erau prin preajmă au început să lăcrimeze şi să-l 
îmbrăţişeze pe Angada, bocind la rândul lor 78 : 

24. - „Viteazule cu braţele vânjoase împodobite cu brăţări, de ce porneşti către 
cereştile lăcaşuri, lăsându-1 singur pe dragul tău Angada? Nu se cuvine să părăseşti 
un fiu atât de bun şi care-ţi seamănă la fapte!” 

25. „- Dac-am greşit faţă de tine, iartă-mă -< mai zise Tără> 79 - viteazule, îţi cad 
acum eu la picioare!” 

26. Frumoasa Tără şezu printre femei, plângând cu foc; ea hotărî să se jertfească şi 
se aruncă pe pământ pe lângă Văii. 


77 _ _ _ _ 

Femininul de la vanara; ca şi în cazul numelor Rama şi Sita, am scris peste tot vanara pentru 
mai multă simplitate, deoarece este vorba de cuvinte folosite foarte frecvent. 

Distihul 24 este atribuit fie soţiilor lui Văii, fie reginei Tara; am preferat prima variantă. 

79 — — ? 

Am completat „mai zise Tara” pentru claritate. 

1. Precum o stea căzută din tării astfel părea regina întinsă în ţărână; de ea se-apropie 
Hanuman, cel mai bun din neamul roşcatelor maimuţe, vrând cu blânde vorbe 
amarul să-i aline: 

2-5. -„Tot ce trăieşte-n lumea asta pieritoare va să culeagă rodul faptelor de 
odinioară, bune - rele cum au fost! Pe cine jeleşti astfel, când jalnică îţi este starea? 
Mila ta spre cine se îndreaptă, când vrednică tu însăţi eşti de milă? Plăpând e trupul 
acesta ca bulele de aer 80 - merită să-l plângi? Viu este fiul tău, de el te îngrijeşte de 
acum; Angada va să aibă grijă, la rândul său, de datinile cuvenite pentru tată. Vezi 
preabine cum toate-s schimbătoare în viaţa noastră, de aceea o prinţesă înţeleaptă 
agoniseşte multe fapte bune. 

6-8. Mulţimi nenumărate 81 nădejde aveau întru acest viteaz, dar el îşi vede ziua cea 
din urmă; precât a domnit cu bună judecată, împăciuitor, darnic şi iertător, tot astfel 
va fi şi partea lui din cer - de aceea nu-i potrivit să îl jeleşti. De acum, stăpână, tu 
ocroteşti regatul, vitezele maimuţe 82 şi pe Angada, fiul tău. 

9-11. Frumoasă doamnă, întăreşte-i pe aceştia doi 83 , copleşiţi acum de amarnică 
durere; din voia ta Angada să domnească peste ţară şi să împlinească la timpul 
cuvenit datoria de fiu faţă de regele ce moare. Vremea potrivită este pe regele cel 
mort să-l ardem, apoi Angada domnia să o ia, urcând pe tron - doar astfel pacea-ţi 
vei găsi!” 

12. Tără, chinuită de durere, răspunse vorbelor lui Flanuman: 

13 - 16. -,,De-ar fi deoparte o sută de fii leiţi fiind cu Angada, iar de alta soţul meu, 
spre cel căzut eu m-aş întoarce să-l îmbrăţişez! Rost are cumva să cârmuiesc regatul 
eu ori să-l întronez pe Angada, când unchiul său Sugrîva e pe-aproape şi priceput la 
toate? Hanuman ce ai grăit nu-i cu putinţă - tatăl se îngrijeşte ocrotitor de fiu, nu 

80 

Buclbuda - „o băşică (deseori un simbol al oricărui lucru trecător)” din budabuda-,,cu vânt 

onomatopeic care imită sunetul făcut prin scufundarea unui obiect în apă”, Monier-Williams, p. 

733. 

81 

Numărul maimuţelor variază în variantele textului -„mii şi sute” sau „mii, milioane şi zeci de 
milioane”. 

89 

Textul vorbeşte de regatul unde stăpânesc maimuţele roşcate şi urşii, maimuţele fiind 
descendente ale unui urs primordial, creat de Brahma. 

83 Angada şi Sugrîva. 



maica! De acum doar o faptă mai este potrivită cu firea mea şi rangul meu: să fiu 
alături de rege pe tărâmul celălalt, cum alături i-am fost pe lumea asta, odată cu el să 
ajung în locul de odihnă!” 

1-2. Abia respiră Văii şi vlaga-ncet se duce; prin ceaţă el întâi îl vede pe Sugrîva şi 
lui cu drag îi vorbeşte astfel: 

3-6. -,,0, Sugrîva, nu-i potrivit să mă osândeşti pentru surghiunul tău şi restul de 
păcate, căci soarta mintea mi-a orbit, să nu-nţeleg unde mă mână! Nu ne-a fost dat 
s-avem bucurie unul de la altul, nici fericirea obişnuită între fraţi, ursita ne-a croit o 
altă cale. Pornesc spre tărâmul lui Vivasvăn 84 , lăsând în urmă întinsa noastră ţară, 
belşugul, faima vană; socotesc de aceea nimerit ca tu să primeşti domnia peste 
poporul pădurean. 

7-12. Războinicule rege, s-ar cuveni să-ndeplineşti orice rugă făcută de mine în 
acest ceas din urmă, chiar dacă nu va fi uşoară! Priveşte spre Angada, vezi cum zace 
prăbuşit, cu faţa-nlăcrimată! Mai drag îmi este decât viaţa însăşi - el acum de mine 
se desparte! A fost crescut în bucuria vieţii, fericirea pe drept i se cuvine; poartă-i de 
grijă - nimic să nu-i lipsească, ca pe un fiu veghează-1! Prinţe, fii pentru el părinte, 
purtător de grijă, ocrotitor la vreme de primejdii! Fiul Tărei este la fel de viteaz ca 
tine şi vrednic îţi va sta alături în bătălia cu răkşasa. 

13-14. Iar fiica lui Suşena 85 este plină de înţelepciune şi ştie să pătrundă lucrurile 
ascunse, prevăzătoare când suntem la ananghie; nu greşeşte niciodată - Tără-i 
neclintită în spusa ei şi ceea ce spune trebuie să se-mplinească neîndoielnic. 

15. Ajută-1 fără preget pe Rama în căutarea sa - nedemn ar fi să faci altfel şi mânia 
lui te-ar paşte. 

16. Pune-ţi la gât colierul fermecat, Sugrîva - s-ar întina de mi-ar atinge trupul fără 
viaţă şi puterea i-ar păli.” 


R4 

Patronimic al zeului Yama. 
85 Tară. 



17 - 18. Astfel vorbi Văii, cu dragoste de frate, iar bucuria biruinţei s-a stins în 
mintea lui Sugrîva precum lumina Lunii înghiţite de Răhu; vechea vrăjmăşie din 
suflet îi pieri şi primi darul fermecat. 

19. Scăpat de grija ghirlandei aurite şi gata să pornească spre alt tărâm, Văii grăi 
duios către Angada, fiul ce stătea aproape: 

20 - 23. -„ O, fătul meu cu braţ puternic! Eu te-am crescut cu drag până acum, dar 
Sugrîva nu te va-ngădui la fel. De aceea voiei lui te pleacă - de-ar fi la bucurie ori la 
greu, în vreme bună sau restrişte fii credincios doar lui Sugrîva. Nicicând nu lega 
prieteşug cu ai lui vrăjmaşi, nici cu sprijinitorii lor. Păstrează buna cumpănire faţă 
de ceilalţi: nu te destăinui în toate, nu fii nici duşmănos si-n tine mereu tu 
chibzuieşte bine totul.” 

9 

24. Viata lui se scurse rostind aceste vorbe. Văii zăcea cu ochii-ntorsi, cu colţii 

9 9 7 9 

dezgoliţi, lovit de-amarnica săgeată. 

Q/T 

25. Atunci cei mai buni dintre vanara şi căpeteniile oştirii începură a jeli : 

26 -30. - „Atunci când stăpânul ei a pornit spre ceruri întreaga Kişkindhă cu munţii, 
pădurile şi grădinile ei minunate a fost cuprinsă de o tristeţe fără margini, iar vitejii 
au pierdut bucuria vieţii. Văii străbătea pădurea ca o furtună, urmat de un vârtej de 
flori şi fructe care se revărsau asupra lui - de acum cine va mai avea atâta putere? 
Văii, eroul cu suflet mare, s-a luptat zi şi noapte, fără de răgaz, vreme de 
cincisprezece ani cu Golabha, gandharva cel cu umeri largi 87 ; într-al şaisprezecelea 
el l-a răpus cu colţii săi puternici pe Golabha, iar de-atunci n-am cunoscut noi teama! 
Vai, cum s-a putut să moară Văii?” 

31. Nevârstnicele maimuţe stăteau acuma năucite, precum juncanii când în codrul 
plin de fiare leii ucid taurul care merge-n fruntea cirezii. 

32. Privind chipul fără viaţă, Tără se scufundă în oceanul durerii. Ea îl cuprinde pe 
Văii ca lujerul care-mbrăţişează copacul prăbuşit sub fierul securii. 


86 Repartiţia versurilor diferă în variantele indiene. 

Referirea la gandharva Golabha nu este explicată nici în ediţiile folosite, nici în dicţionare; ea 
face parte din folclorul paralel dezvoltat pe marginea Ramayanei. 

1. Amuşină de-aproape 88 atuncea Tara fruntea regelui plecat din astă lume şi soţului 
pierit grăi amare vorbe. 

2-5. -„Viteazule, n-ai luat seama la vorba mea prevăzătoare, iar acuma zaci pe 
aspra glie printre bolovani! O, stăpâne al neamului vanara, ţărâna pare să-ţi fie mai 
dragă decât mine, în braţe ai prins-o şi nu vrei să îmi răspunzi! 89 Tu, cel neînfricat 
pornit mereu spre fapte vitejeşti, te-ai plecat în faţa lui Sugrîva cel fugărit de tine - ce 
soartă nemiloasă! Preaputernice, au venit să ţi se-nchine mai marii neamului şi stau 
în preajmă jelind amarnic, iar Angada hohoteşte fără încetare. Dacă-i auzi pe ei, pe 
mine cea care te chem, cum nu te scoli? 

6-12. Zăceau cândva la fel vrăjmaşii cei ucişi de tine; viteazule din mândră stirpe 
prea mult iubeşti războiul! Eu sunt orfană de azi-nainte; cum bine spus-a un înţelept, 
o fată n-ar trebui măritată cu un voinic războinic! Iată-mă pe mine: soţie de erou, 
apoi într-o clipă doar văduvă! mândria mea pe-această lume, limanul meu statornic 
sunt spulberate, iar eu mă duc afund într-un ocean de întristare! Plămădită din 
cremene mi-e inima socot, căci nu s-a fărâmat în sute de bucăţi când bărbatul mi 
l-am văzut ucis! El îmi era soţ, prieten scump, erou nebiruit cu inima de-a pururi 
iubitoare - vai, acum ajunse la ultimul său ceas! De ar avea mulţime de copii, belşug 
de grâne, nenumărate bogăţii, femeia fără de bărbat în ochii tuturor doar văduvă 
rămâne! 

13-16. Viteaz fără de seamăn, cum se poate să zaci în balta purpurie ce-a izvorât 
din trupul tău? O, voinice! cum poate braţul meu să te cuprindă, când colbul şi 
cheagurile te înveşmântă? Sugrîva văzut-a împlinită dorinţa sa născută din duşmănie 
fără seamăn; o săgeată a lui Rama l-a mântuit de teamă! Săgeata împiedică acum 


88 Textul are samupajighrantî= sam - upa - jighrantT „a mirosit de foarte aproape”, tradus excesiv 
de elegant în variantele indiene drept „ a sărutat”. Tară se află la hotarul dintre animalic şi uman, 
gestul fiind natural pentru firea ei şi rămâne emoţionant. 

89 Versurile repetă pasajul 20,4-7; sar ga 23 are multe părţi comune cu sarga 20, încât pare o 
variantă a capitolului respectiv. Pentru motivele care m-au făcut să o păstrez v. comentariul la 
sarga 24; pentru a evita monotonia am folosit uneori în versurile identice cu acelea din 4,20 
sinonime, dar nu am modificat sensul frazelor. 



îmbrăţişarea mea <şi stau nehotărâtă> privind zadarnic către tine.” 90 

17-21. Atunci Nîla < un fruntaş printre vanara > 91 veni şi smulse cu greu din piept 
săgeata, aşa cum ar fi scos un şarpe din văgăuna unui munte; ea strălucea precum 
raza Soarelui când se coboară spre apus şi se ascunde după piscuri. Din leşul cel 
rănit au izbucnit atunci şuvoaie ca râuri arămii, dar lacrimile Tărei spălau trupul 
colbuit. Ea se întoarse spre Angada şi spuse fiului care avea ochii înroşiţi de-atâta 
plâns: 

22- 23. -„Vezi copile sfârşitul groaznic pe care vrăjmăşia, prin haine fapte, l-a adus 
tatălui tău! O, fiule te pleacă şi cinsteşte-1 pe regele ce porneşte spre tărâmul lui 
Yama, înveşmântat în purpură ca Soarele din zori!” 

24. Astfel îndemnat de maica sa, Angada cuprinse cu braţele vânjoase picioarele 
părintelui său şi-i spuse: „< Tată > sunt eu, Angada!” 

25 - 30. 92 - „De ce taci şi nu-1 mai binecuvântezi pe-al tău vlăstar, precum făceai 
întotdeauna, urându-i «să ai mulţi ani, Angada »? noi doi privim trupul fără viaţă la 
fel cum vaca şi viţelul privesc spre taurul cel mare ucis de leu! Ai vrut să verşi paos 
de război şi te-ai scăldat apoi în apele născute de săgeata lui Rama; dar cum de te-ai 
îmbăiat fără de mine când sacrificiul s-a-ncheiat? Unde e darul de aur al zeului 
zeilor, purtat de tine-n bătălii? O, mărite, deşi viaţa a plecat, regeasca slavă râmăne 
pururea cu tine, cum Soarele adastă şi după ceasul de apus pe lângă Meru! Vai, eu 
nu m-am priceput să te opresc şi vorba nu mi-ai ascultat! Tu ai pierit, iar eu şi fiul 
meu suntem pierduţi, căci Srî 93 ne-a părăsit!” 


90 Una dintre traducerile indiene interpretează versul în sensul că scoaterea săgeţii ar putea să îl 
ucidă pe Vălî, de aceea am adăugat cuvintele dintre paranteze. 

91 Personaj care va apărea în continuare; am adăugat cuvintele dintre paranteze pentru 
clarificarea textului după exemplul uneia dintre traduceri. 

Vorbeşte din nou Tara. 

Q3 5 

' Zeiţa norocului şi frumuseţii. 

Episodul din cânturile 20-25 cuprinde aproximativ 200 de slokah din cele 500 
(sargah 12-25)care descriu evenimentele începând de la prima confruntare dintre 
Sugrîva şi Văii până la incinerarea acestuia din urmă. Văii este plâns de două ori de 
soţia sa (cânturile 20 şi 23), două capitole cuprind sfaturi (cele date de Hanuman în 
sarga 21 şi de Valî în sarga 22), iar capitolul 24 este o interpolare evidentă 94 , deşi 
devenită venerabilă prin vechimea ei. Existau două variante pentru a obţine 
coerenţa relativă a unui pasaj extrem de lung şi plin de repetiţii: să elimin cânturile 
23 şi 24 sau să îl păstrez pe primul, elimnându-l pe cel de al doilea, oricât de 
popular ar fi în ediţiile populare indiene. Deoarece trebuia să existe un text care să 
facă legătura dintre moartea lui Valî şi arderea lui, am considerat utilă păstrarea 
celor 30 de slokah din cântul 23, eliminând cele 44 din cântul 24. Sarga 24 îl 
prezintă pe Sugrîva ros de remuşcări când îşi reaminteşte că Valî îi cruţase viaţa. 
Deoarece păcatul fratricidului îl apasă, el doreşte să se jertfească în flăcările 
rugului pregătit pentru Valî. Tără îi cere lui Rama să o străpungă cu aceeaşi 
săgeată cu care l-a ucis pe soţul său. Deşi regele va ajunge în ceruri, argumentează 
ea, nici raiul nu va fi rai pentru Valî dacă nu va fi alături de Tără . 

1. Erau mâhniţi la fel cu ei şi Rama şi Lakşmana. Rama, vlăstarul din neamul lui 
Kăkutstha cu vorba îi mângâie pe Sugrîva, pe Tără şi pe Angada: 

2-11. -„Nu poţi cu bocetul să-nvii morţii, de aceea trebuie să-ndeplinim orânda cât 
avem timp 95 ; aţi vărsat destule lacrimi, trebuie să ne întoarcem la treburile lumii, 
căci ne zoreşte vremea. Ursita este principiul lumii, soarta dă îndatoriri fiecărei fiinţe 
şi ea îi dă mijloace să le împlinească! Nimeni, nici chiar Siva, nu poate porni ceva, 
îndemna sau opri pe cineva, nici nu-i poate da îndatoriri cuiva 96 ! De propria ei fire e 
lumea guvernată, iar firea însăşi de Timp e cârmuită! Zeul nu poate supune Timpul, 

94 Deşi optează pentru păstrarea sa, chiar editorii indieni recunosc diferenţa de versificare şi 
grandilocvenţa cântului 24. Rosalind Lefeber, op. cit., p. 23, n. 72, arată că această interpolare 
este caracteristică variantei sudice a Ramayanei. Prin omiterea lui, ediţia Princeton are doar 66 
de capitole. 

95 După comentatorii indieni intervalul limită pentru incinerarea trupului este de zece ore. 

96 Pasaj dificil pe care am încercat să îl fac inteligibil. Timpul este aici identic cu Soarta. 



nici abate, grăbi sau evita, căci nimeni nu poate încălca hotarul firii proprii! Timpul 
n-are părtinire, nu ţine seamă de prietenie, rudenie sau curaj; nimeni nu poate 
porunci Timpului deoarece el este însuşi începutul. Totuşi, un înţelept poate 
pătrunde cu vederea sa netulburată rostul întâmplărilor ce se ivesc de-a lungul 
vremii. Porunca Timpului stăpâneşte dharma, artha şi kăma. Văii, regele 
maimuţelor, e mort, iar rodul binecuvântat al faptelor sale au fost bogăţia şi bucuriile 
în această lume, iar în cer un loc pe potriva dreptăţii sale şi nepsării pentru propria 
viaţă. Prin aceasta el are în ceruri un loc ales, iar noi nu se cuvine să îl plângem; 
mergeţi să îndepliniţi îndatoririle faţă de el”. 

12. După ce fratele său îşi termină spusa, Lakşmana îi vorbi cu blândeţe lui Sugrîva 
care se pierduse cu firea: 

13 - 18. -,,0, Sugrîva! Pregăteşte împreună cu Tără şi Angada cele de trebuinţă 
pentru arderea lui Văii! Poruncă dă să se adune buşteni mari, bine uscaţi, lemn de 
santal; linişteşte-1 pe Angada, fă-1 să uite gândurile de copil, căci de acum tu 
stăpâneşti cetatea! Angada să adune ghirlande felurite, straie, unt limpezit, ulei, 
miruri parfumate şi câte altele mai sunt. Tăra 97 , găseşte năsălie şi voinici care iute să 
poarte trupul lui Văii!” 

19. Lakşmana, fiul Sumitrei şi nimicitorul vrăjmaşilor, zise acestea şi stătu lângă 
fratele său. 

20- 21. Auzindu-1 pe Lakşmana, Tăra intră iute şi cu firea tulburată în peştera cetate 
să caute un palanchin. Sări deasupra, lăsâdu-se purtat de voinici vanara. 

22 - 26 98 . [Palanchinul cel iute, făurit de Visvakarma"a fost adus. Purta pe el un 
tron măreţ şi semăna în totul cu vimăna, cereştile căruţe în care zboară sufletele 
sfinte. Pe dinafară el avea cioplituri fără de seamăn, făcute de măiestre 
mâini:păsări şi copaci, munţi şi dealuri, pedestraşi păzeau pe la ferestre şi 
răsuflători, iar ele toate păreau vii. Erau podoabe multe în şiraguri şi ghirlande. 
Acoperiş avea deasupra palanchinul, vopsit cu pastă de sandal, flori roşii parfumate 
şi ghirlande de lotus roşu, putându-se întrece cu soarele care răsare.} 


97 Unul dintre conducători, amintit mai înainte în capitolul 13, 4-5. 

Pasajul este exclus din ediţiile ştiinţifice. 

99 Arhitectul divin al universului. 



27. Văzând palanchinul, Rama îi spuse lui Lakşmana: 

-„Puneţi iute trupul lui Văii pe regeasca năsălie şi îndepliniţi ultimele-ndatoriri”. 

28 - 29. Plângând amar, Sugrîva şi cu Angada ridică leşul şi îl aşează < pe tron >, 
împodobit cu multe haine strălucite şi ghirlande. Regele Sugrîva porunci: 

30 - 31. - „Porniţi înmormântarea nobilului nostru domn aşa cum se cuvine! Oştiţi pe 
rânduri, < vitejii > poporului căţărător 100 să deschidă drumul purtând nenumărate 
nestemate, în urma lor să vină regescul palanchin! Să fie totul cum a fost la regii care 
înainte domnit-au peste ţară, vanara să-şi cinstească deplin stăpânul mort, zgârcenia 
să nu-şi arate colţii!” 

32. Atunci căpeteniile se adunară în jurul lui Angada şi cu strigăte plângeau un rege 
şi un neam de-acealaşi sânge. 

33 - 35. Veneau în urma regeştii năsăliei femeile palatului jelindu-1 pe Văii: „vai, vai 
ţie, viteazule, vai ţie!” Regina mergea în rând cu ele şi plângea cel mai amarnic. De 
atâta bocet de vănarî părea că întreg codrul şi munţii jelesc cu ele împreună. 

36 - 37. Mulţime de vanara care cu pas uşor cutreieră pădurea clădit-au rugul pe un 
dâmb nisipos îmbrăţişat de un pârâu de munte; acolo purtătorii lăsară palanchinul de 
pe umeri şi stăteau mâhniţi în aşteptare. 

38. Tără, regina-ndurerată, sprijini în poală capul fără viaţă şi jeli: 

39 - 46. -„ De ce tu nu te uiţi la mine cea scăldată-n lacrimi, o, rege, stăpâne cu braţ 
puternic, o, iubitul meu? Preamărite, chipul tău străluceşte asemenea Soarelui care 
apune; deşi viaţa a asfinţit în el, tu pari viu ca-ntotdeauna! Doar o săgeată, atât i-a 
trebuit lui Rama - chipul sub care Yama s-a arătat în codru - şi ne-a văduvit pe noi 
toate, răpindu-te din lume! O, rege, soţiile tale mult iubite au mers pe jos cu greu o 
cale atât de lungă - de ce nu vrei să priveşti către frumoasele cu chipul luminos ca 
luna? De ce nu te uiţi la Sugrîva? Viteaz fără de pată, venit-au sfetnicii şi căpeteniile, 


100 Am tradus cuvânt cu cuvânt sintagma indiană, în locul cuvântului „maimuţe” din versiunile 
electronice deoarece pentru cititorul român, aici ca şi în alte locuri, ar fi fost în discordanţă cu 
atmosfera momentului; „vitejii” adăugat aici subliniază faptul că procesiunea era deschisă de 
bărbaţi şi încheiată de femei. Pentru ambiguitatea fundamentală a naturii fiinţelor vanara în 
textul cărţii Kişkindhăkănda pe care îl avem astăzi, v. Rosalind Lefeber, op. cit., pp. 37-40. 



supuşii din cetate s-au strâns în preajma ta - trimite-i acasă în pădure, să petreacă 
ziua cu voioşie, cum faci întotdeauna!” 

47. Atunci femeile o ajutară să se ridice pe regina prăbuşită de durere. 

48 - 52. Angada aşeză cu ajutorul lui Sugrîva leşul tatălui său pe rug, deşi mintea îi 
era amorţită de durere. Tatălui care pornise pe lunga cale către ceruri el îi aduce a 
focului ofrandă, ocol dând rugului din stânga către dreapta 101 . Apoi, când după 
datină trupul lui Văii s-a mistuit în pară, toţi au purces spre râul cu unde neîntinate; 
acolo, cu Angada şi Sugrîva-n frunte, ei paos de apă au adus pentru plecatul suflet. 
Rama i-a îndrumat tot timpul, deşi în sine era îndurerat, la fel ca şi Sugrîva. 

53. După ce a aprins focul rugului pentru Văii, viteazul mult cutezător ucis de arcul 
cel mare al mlădiţei din Ikşvaku, Sugrîva se apropie de Rama şi Lakşmana. 

1-3. Dregătorii neamului căţărător l-au înconjurat apoi pe Sugrîva, porunca 
aşteptându-i; el, sfâşiat de jale, avea straiele jilave încă de la scalda purificatoare. 
Porniră către Rama cel cu braţe lungi şi chipul senin 102 în bătălie; în faţa lui ei 
adăstară cu braţele-ndoite, precum stau rşii în faţa Părintelui care făcut-a toate câte 
sunt. Atunci fiul Vântului - Hanuman cel strălucitor precum muntele de aur ~ şi cu 
faţa luminoasă ca Soarele la răsărit - palmele-şi împreună, grăind plin de cuviinţă 
aceste vorbe: 

4-7. -„Stăpâne, prin mila ta Sugrîva a moştenit strămoşeasca lui împărăţie, un lucru 

/V 

greu, peste puterile noastre! îngăduie să intre în cetate cu prietenii lui şi uns să fie cu 
miruri precum e datul la domnitori! Ar vrea cinstirea cuvenită să îţi dea, cu 


101 Adică în sensul invers acelor de ceasornic, astfel focul rugului rămânea în stânga. Atunci când 
era vorba de ceremonii de bun augur - de exemplu o căsătorie - mişcarea era în sens orar, pentru 
a avea focul vetrei mereu în dreapta. De asemenea, adaugă traducătorii indieni, în timpul 
ceremoniei incinerării şnurul sacru purtat de obicei pe umărul stâng este mutat pe cel drept al 
participanţilor, alt sens al frazei din original. 

Textul are aici ramamaklişţakarinam, tradus diferit:,. Rama, care îndeplineşte fapte eroice 
fără efort”; „Rama cel care îndepărtează întristarea”. După Huet aklişţa = „ odi h n i t; sen i n”, iar 
kărin-- cel care acţionează. 

103 Muntele Meru. 



nestemate şi ghirlande; purcede rogu-te în cetatea din inima muntelui şi întăreşte 
prietenia cu noul rege spre bucuria neamului vanara .” 

8. Răspunse Rama astfel rugii lui Hanuman cel priceput la vorbă: 

9 - 10. Iubite Hanuman, porunca tatei a fost ca zece ani şi încă patru eu să nu calc 
cu pasul vreo cetate ori vreun sat şi trebuie s-ascult cuvântul său împărătesc! 
Purceadă aşadar Sugrîva spre minunata cetate din străfundul muntelui şi după datină 
coroana să primească!” 

11. Rama se întoarse-apoi către Sugrîva şi îi vorbi - căci ştia prea bine prinţul cum 
se cuvine domnii să se poarte, iar puternicul Sugrîva avea destulă-nţelepciune spre a 
pricepe rânduiala: 

12 -13. -„Ar fi bine măria ta şi pe Angada care e aici de faţă să-l încununi ca prinţ 
moştenitor: de stirpe naltă, doar este fiul cel mai mare al fratelui tău, cu tatăl şi cu 
unchiul 104 se-ntrece în vitejie şi plin de-avânt se-arată, de aceea îl socot potrivit să 
fie moştenitor întru domnie. 

14 -17. Prea bunule, de-acum începe vremea ploilor necontenite, suntem în luna 
Srăvana, prima din cele patru în care cerul potopul şi-l revarsă. De aceea nu-i 
anotimpul potrivit să-ncepem căutarea; tu intră în peştera Kişkindhei, adăpostindu-te 
în frumosul tău oraş, iar eu şi cu Lakşmana sălaş ne vom găsi pe muntele acesta. 
Peştera Kişkindhei e largă, o boare prielnică împrospătează aerul dintr-însa, are 
belşug de apă în izvoare, iar lotuşi împodobesc cuprinsul ei. Acum porneşte spre 
încoronare, bucură-te cu prietenii tăi împreună, dar când va începe luna kărtika şi 
ploaia se va potoli, fii gata să pornim spre nimicirea lui Ravana, cum ne-am 
promis!” 

19 - 22. Atunci, cu voia lui Rama, stăpânul neamului vanara intră în cetatea cea 
frumoasă Kişkindhă stăpânită până nu demult de Văii. Pe urma lui, supuşii cu miile 
roiră spre oraş şi roată s-au strâns în jurul lui, porunca aşteptându-i. Se închinar- 
adânc, lovind pământul cu frunţile, apoi smeriţi au stat în faţa noului stăpân. Sugrîva 
le vorbi plin de blândeţe şi îi rugă să se ridice, apoi porni spre cămările de taină din 
palatul minunat care fusese al fratelui său. 


104 


Textul este neclar. 



23 - 28. Atunci când Sugrîva s-a reîntors în palatul din cetate, prietenii şi rudele l-au 
încoronat aşa precum cereştii zei l-au uns în fruntea lor pe Indra cel cu o mie de 
ochi. Au adus pentru aceasta umbrela cea împărătească, neîntinat de albă, două 
evantaie din cozi de yak alb prinse de lungi toiege aurite, nenumărate nestemate, 
seminţe, ierburi de leac, mlădite mustind de sevă si flori albe. Albe erau caftanele 
domneşti şi irurile de uns trupul. Au mai adus ghirlande de lotuşi, santal cu miros 
ceresc, parfumuri felurite; orz gălbui cu coaja neatinsă 105 , miere de priyafigu 106 , unt 
topit şi lapte covăsit, o blană de tigru şi sandale din piele de mistreţ. La urmă veneau 
şaisprezece vesele copile aducând gorocana aurie şi manahsila 101 . 

29 - 37. Apoi vanara au dăruit <brahmanilor> de două ori născuţi pietre preţioase, 
straie şi de-ale gurii, iar aceia au rostit imnuri din Veda, au răspândit pe jos sfânta 
iarbă kusa, au aprins focul cel sfânt în vatră cu multe rugăciuni şi paos au turnat în 
el. Atunci l-au aşezat pe Sugrîva pe tronul său, un jilţ de aur cu umbrar din flori 
deasupra. Stătea cu faţa către răsărit şi opt căpetenii - Gaj a, Gavăkşa, Gavaya, 
Sarabha, Gandhamădana, Divida, Hanumăn şi Nala - au turnat asupra lui din potire 
de aur şi din coarne de tauri apă curată, plăcut mirositoare, luată din râuri şi izvoare, 
din mări şi din oceane, sfinţită după datină. Precum cei opt v< 2 sn 108 care l-au scăldat 
pe Indra cel cu o mie de ochi, aşa făcut-au ei săvârşind întronarea, iar miile de 
vanara l-au aclamat cu bucurie. 

38-41. După voia lui Rama, Sugrîva l-a uns apoi pe Angada prinţ moştenitor şi l-a 
îmbrăţişat, iar sfetnicii se bucurau încuviinţând: „E bine, foarte bine”. Atunci când 
toate au fost duse la bun sfârşit ei toţi îi lăudau necontenit pe Rama şi Lakşmana. 


105 Termenul sanscrit este akşata-, pe care ediţiile indiene îl traduc „orez galben nedecorticat”; 
totuşi dicţionarele Monier-Williams şi Huet îl traduc „orz nedecorticat”; akşata- înseamnă de 
fapt „neatins, intact, virgin”, pluralul fiind specializat pentru „nedecorticat”. Orzul era folosit şi 
în epopeile homerice la sfinţirea jertfelor. 

106 Nume al mai multor plante, de la o varietate de mei până la plante medicinale; cel mai 
probabil aici este vorba despre o liană care în mitologia indiană înfloreşte atunci când este atinsă 
de o femeie frumoasă, iar florile sunt parfumate. Una dintre traduceri are „seminţe mici numite 
priyangu, miere”. 

107 Gorocana este un unguent galben care conţine fiere vacă - Huet s.v.; manahsila - unguent cu 
arsenic roşu folosit pentru desenarea punctului de pe frunte numit tilaka. 

108 După Monier-Williams (p. 930/3, s.v.) cei opt vasu sunt: 1. Ăpa=apa; 2.Dhruva=Steaua 
Polară;3. Soma=Luna;4. Dhava; 5. Anila=Vântul; 6.Anala sau Păvaka=Focul; 7.Pratyuşa=Zorii; 
8.Prabhăsa=Lumina. 



Acolo-n peştera din munte, cetatea împodobită cu flamuri era plină de locuitori 
fericiţi, hrăniţi pe săturate. 


42. Sugnva îi dădu de ştire lui Rama despre câte-au fost la-ncoronare; avându-şi 
înapoi în pace regatul şi pe Rumă, soţia lui, se simţea cu Indra deopotrivă. 


27 

l 109 . Pe când Sugrîva se-adăpostea în cetatea din străfundul muntelui Rama şi cu 
Lakşmana ajuns-au la muntele Prasravana 110 . 

2-5. Răsuna muntele de răcnetele fiarelor, căci printre jnepi şi vrejuri de liane, 
printre tufişuri şi copaci, se-ascundeau acolo jivine fără număr: tigri şi lei, urşi, 
maimuţe mari şi pisici de munte. Era vârful învăluit în nori, iar apă de cleştar avea în 
tăuri. Rama şi Lakşmana hotărâră sălăşul să şi-l facă în peştera cea largă ce sfredelea 
chiar vârful muntelui 111 . Rama cel fără de prihană, mândria spiţei lui Raghu, rosti 
vorbe cu rost spre fratele Lakşmana: 

6 - 11. -„ O, frate, fiu al Sumitrei! Minunată e peştera aceasta, largă şi cu aerul 
împrospătat de o plăcută boare; fie acesta sălaşul nostru în nopţile ploioase! Lrumos 
e piscul semeţ cu pietre felurite - albe, negre, arămii - arătând ascunsele filoane; are 
peşteri şi cascade, pâlcuri de copaci şi liane urcătoare în culori nemaivăzute, iar 
păsări felurite ciripesc şi se aude glasul cel aducător de noroc al păunului. Tufişurile 
încântătoare, alba, fragila iasomie, kunda, copacii sindhuvăra, sirîşaka, kadamba, 
arjuna şi şarja sunt în plină floare 112 , iar aproape e lacul plin de lotuşi. 


109 Ediţiile critice păstrează doar 23 din cele 48 de versuri ale acestui capitol, eliminând toate 
enumerările de plante şi păsări. 

110 prasravana = cascadă; Muntele Cascadei. 

111 Urmează propoziţia „Rama cel fără de prihană, mândria spiţei lui Raghu, se înţelesese cu 
Sugrîva” care este interpretată ca o trimitere la distihurile 4,26,14-17, dar construcţia rămâne 
vagă. Pentru claritate am eliminat referirea la Sugrîva. 

Pentru iasomia albă Valmiki foloseşte două denumiri malati= Jasminum grandiflorum şi 
kunda = Jasminum multiflorum , dar aceasta înfloreşte primăvara; sindhuvăra=Vitex negundo, 
arbust cu flori purpurii, sirîşa(ka)= Albizia lebbeck, înrudită cu „arborele de mătase” are flori 
albe; kadamba= Nauclea cadamba, are flori sferice portocalii şi înfloreşte în sezonul ploilor; 
arjuna= Terminalia arjuna arbore cu flori gălbui, plantă medicinală, dar care înfloreşte primăvara. 



13 - 19. Pragul larg şi neted, plăcut pentru odihnă, pare a fi făcut din ahjana 113 , la fel 
şi piscul care ne ocroteşte dinspre miazănoapte şi ne meneşte a bine. Spre miazăzi 
sunt munţii albi, cu tainiţe bogate, părând a fi Kailăsa însuşi. Râul, limpede cleştar, 
curgând din peşteră spre răsărit 114 e Gangele strămutat aci în Trikuta, după cum arată 
mărginit de arborii 115 care îl împodobesc precum veşmintele o femeie frumoasă. 

20 - 24. E râul o tânără cu râsul cristalin, într-adevăr! Perechile de păsări 116 , îşi cântă 
dragostea cu glas desfătător pe malul nisipos. Lotuşii umplu apa cu flori roşii, azurii 
şi albe, unda liniştită şi frumoasă 117 atrage lângă sine zburătoarele de baltă, ploieri, 
dar şi pe sfinţii muni. Arborii de santal par aranjaţi anume, cu multă măiestrie. 

25 - 28. Cetatea lui Sugrîva nu-i departe, se aud de aici tobele, cântecele şi strigătele 
de bucurie. Prinţul pădurenilor se bucură acum printre prieteni, după ce a recâştigat 
totul: soţie, tron, prosperitate”. 

29 - 32. Rama şi Lakşmana s-au sălăşluit apoi pe muntele Prasravana cel dăruit cu 
multe peşteri; dar, deşi puteau găsi acolo toate bunurile Firii, Rama nu a aflat nici o 
bucurie. Pierit era sufletul dintr-însul când îşi amintea - la răsăritul Lunii - de răpită 
lui soţie, pentru el mult mai scumpă chiar decât viaţa. Somn nu avea în toiul nopţii şi 
plânsul îl îneca pe când stătea în aşternut. 

33. La fel de trist şi el, Lakşmana cu vorba îi ogoia durerea: 

34 - 40. -,,Nu-i pe potriva ta atâta frământare, o, viteazule, nici atâta deznădejde! 
Acela care doar se jeluieşte nu-şi va atinge ţelul niciodată, cum prea bine ştii! Tu 
niciodată nu lâncezeşti, ci porneşti la faptă fără preget! 118 Nu vei putea să-nfrângi un 
demon, duşman viclean, dacă vei fi lipsit de vlagă! Smulge-te din ghearele durerii, 


Toate plantele au flori parfumate şi sunt identificate după dicţionarul Huet s.vv. şarja nu figurează 
în dicţionarul Huet, iar Monier-Williams îl identifică atât cu Vatica robusta cât şi cu Terminalia 
tomentosa arbori cu răşină parfumată. 

113 

Anjana este un fard negru pentru conturarea ochilor, un fel de rimei. 

114 Este vorba de râul Pampă, astăzi Tungabhadra. 

115 Textul original are altă înşiruire de 18 specii de copaci şi plante. 

116 Textul enumeră: cakravaka , hansa, sârasa = raţe roşii, lebede şi gâşte. Sărasa poate însemna 
şi stârc,lebădă sau orice pasăre acvatică în general, deoarece este un derivat de la saras= lac. 

Joc de cuvinte în original cu numele celor doi prinţi: ramaniya nadi .v««mva=frumoasa apă 

limpede. 

118 

Urmează propoziţia „Eşti temător de zei, drept şi credincios” care întrerupe logica discursului. 



fii cutezător şi fără preget, doar astfel vei putea să-i nimiceşti pe Ravana şi cei din 
neamul său! Tu poţi să răscoleşti Pământu-ntreg şi mările, deolaltă cu codrii şi cu 
munţii, şi să le plămădeşti în alt-alcătuire, nu doar să-l frângi pe Ravana! Să treacă 
vremea ploilor, să vină toamna, apoi vei da pieirii nu numai pe Ravana, ci stirpea lui 
întreagă şi toată ţara sa! Eu vreau ca vorba mea să te asmuţă, trezindu-te, aşa cum 
dacă aţâţi focul ascuns sub spuză se scoală-n vâlvătaie!” 

41. Vorbelor spuse de Lakşmana Rama le răspunse cu drag: 

42 - 45. -„Lakşmana, tot ce-ai spus a pornit din inimă, cuvântul unui sfetnic voitor 
de bine, a cărui vitejie e vestită. De-acum alung jalea care împiedică orice faptă 
cutezătoare! Mi-aduc aminte de trecuta-mi vitejie şi de biruinţele de altă dată. Să 
aşteptăm deci bunul plac al lui Sugrîva şi îmblânzirea şuvoaielor din râuri. Voi răda 
gândind la toamnă. Dacă ajuţi pe cineva acesta rămâne-ndatorat şi va dori să 
răsplătească la rândul său, doar dacă nu-i sperjur fără cuvânt, pentru a nu-i răni pe 
cei cu inimi bune!” 

46. Lakşmana se nclină cu braţele-ndoite în faţa fratelui său; chibzui, apoi spuse ceea 
ce credea cu cale: 

47 - 48. -„Stăpâne, regele vanara îţi va îndeplini porunca în curând. Gândul tău să 
rămână neclintit - nimicirea vrăjmaşului. Să aşteptăm toamna; potoleşte-ţi mânia şi 
rabdă lângă mine aceste patru luni de ploaie, adăstând - cum face regele fiarelor la 
vreme de furtună - pe muntele acesta îndrăgit de lei.” 

1. Rama ajunsese pe culmile muntelui Mălyavata şi se sălăşluise acolo după 
nimicirea lui Văii şi încoronarea lui Sugrîva; acolo, astfel grăi el către Lakşmana: 

2-4. -,,E bolta cerului acoperită de norii cât munţii; de nouă luni ea e-ngreunată de 
apa ridicată din ocean de razele de soare şi nouă luni a ţinut în pântecul ceresc 
întreaga sev-a vieţii pe care-o naşte acum. Atât de mulţi şi deşi sunt norii încât 



închipuie o scară pe care poţi să urci spre Soare ca să-l împodobeşti cu ghirlande din 
alba iasomie sălbatică 119 şi din împurpuratele arjunal 120 

7. Pământul secătuit de arşiţă acum scăldat de ploaie seamănă cu Sita, arsă de durere 
si scăldată-n lacrimi. 

5 

8-10. Născute din nori, adierile sunt răcoroase precum petalele de lotus; le poţi 
sorbi din căuşul palmei şi poartă-n ele parfumul florii de pandanus 121 . Piscul 
înmiresmat este binecuvântat de apa ploilor precum Sugrîva când a fost încoronat. 
Sub neguri par culmile brahmani în rugăciune: pe umeri au nori întunecaţi în loc de 
piei de antilopă, iar şuviţele de apă sunt sfintele fire împletite! 

11-13. Plâng cerurile cu glas de tunet sub şfichiul fulgerelor aurii precum Vaidehî 
când se zbate să scape din gheara lui Ravana. Nu ştii întru atâta smolită-ntunecime 
unde-i amurgul, unde răsăritul, nici cursul Lunii! 

14. O, fiu al Sumitrei, priveşte înspre coastă! Veştejită sub vipia verii, iasomia 
munţilor se-nveseleşte sub picăturile de ploaie, iar dragostea învie în inima mea 
copleşită de durere! 

15. Se-aşterne colbul dumului în tihnă sub adierea răcoroasă, căci s-au potolit furiile 
verii, regii oştenii-şi trag spre vetre, iar călătorii pot să se întoarne-acasă, dar cotigile 
stau nemişcate în şleaul potopit. 

16-17. Pornit-au de acum <gâştele?> 122 către Mănasa, vrând acolo sălaşul să şi-l afle, 
dar raţele roşcate stau perechi nedespărţite. Se văd ici-colo printre nori doar petece 
de cer, de-azur sau cenuşii precum talazul înfuriat. 


119 Aici este vorba de kuţaja- iasomia munţilor, care înfloreşte în sezonul ploilor. 

190 

Am omis distihurile 5-6 care nu au sens în acest loc. Versurile nu au o coerenţă foarte mare 
în acest capitol, care - în întregul său - este suspect de interpolare. 

Pandanus - ketaka arborele şi ketaki floarea - arbore spinos, cu parfum suav, reprezentând în 
poezia indiană durerea despărţirii de fiinţa iubită. Este o plantă urâtă de zeul Siva, căruia nu i se 
poate aduce ca ofrandă; v. Huet, s.v. ketaka. 

Ambele traduceri indiene introduc aici cuvântul hamsah =gâşte, lebede ; pentru întreg versul 
16a v. Huet, s.vv. cakravăka şi mănasa. Lacul Mănasa era asociat întotdeauna cu gâştele şi cu 
raţele roşii. Versul 16b -dar cotigile...- a fost adăugat la sloka 15 pentru a avea un text logic. 



18. Năvalnice se-avântă către mare şuvoaiele de apă nou-născute, ducând în volburi 
flori de şarja şi kadamba amestecate cu fărâme de aramă, iar ţipătul păunului speriat 
le însoţeşte-n cale. 

19. Prunele mustind de sevă dulce ademenesc albinele si oamenii, iar fructele 
răscoapte de mango cad pe pământ sub palele de vânt. 

20. Norii închipuie semeţe piscuri, purtând pe vârfuri flamuri de fulgere 
strălucitoare, având ghirlande din stoluri de cocoare - tunetul lor e puternic precum 
strigătul elefanţilor când pornesc spre bătălie! 

21. Abia-ncolţită, frageda iarbă străluceşte sub rouă ploii, iar păunii încep să se 
întreacă-n hore - uite cât de frumos e codrul când ziua se scurge spre apus! 

22 - 24. Agale plutesc nourii pe cer şi se opresc pe vârfuri să răsufle, obosiţi de 
multa apă purtată-n pântece, apoi se urnesc din nou, ei, tunătorii, cu cetele de păsări 
împreună. Şiruri lungi de bâtlani veseli le ies în cale şi par pe cer cununi de lotuşi. 
Pajiştile pline de roşii buburuze seamănă cu vălul frumoaselor, vopsit ca pana 
papagalului şi stropit cu lac roşu. 

25. Acum pletosul Visnu 124 se cufundă-n cugetare şi moţăie alene. Se-apropie toate 
între ele: pâraiele de mări, cocorii de nori, mireasa de al ei mire... 

26 -53 125 ... Se-mbată elefanţii cu miresma florii de pandanus, cu sunetul cascadei şi 
cu ţipătul păunilor şi le răspund tuturor cu strigăte-ascuţite... Tunetul îi face să se- 
ntoarcă din drum, încredinţaţi că altă ceată vrea să-i hărţuiască, apoi se scufundă-n 
apa lacului şi-ncep hârjoana. ... Zburătoarele sorb perlele de apă neîntinată din 
cupele de frunze făurite de Indra anume pentru ele. Din zumzete, orăcăieli şi tunete 
se naşte muzica firii, iar păunii ici dănţuiesc, acolo cântă... Elefanţii străbat pădurea, 
bivolii sunt plini de bucurie, regii fiarelor şi regii oamenilor se odihnesc, munţii sunt 
fără seamăn de frumoşi, iar Indra se joacă în tării cu norii... Doar păsările ştiu când 
Soarele apune şi dau tuturor de ştire venind la cuiburi, iasomiile şi lotuşii petalele îşi 
strâng... 


123 

Jambu phala - fruct de jambu=Eugenia jambolana= Syzygium cumini sau prunul indian are 
fructe comestibile violacee, v. Huet, s.v. 

124 

Kesava= pletosul, epitet al lui Visnu. Zeul se află în transă yoghină timp de patru luni. 

175 

Următoarele 25 de distihuri sunt pline de repetiţii şi variaţiuni pe teme anterioare, de aceea 
am fost nevoit să selectez doar pasajele semnificative. 



54 - 56. Soseşte-apoi luna Bhădrapada, hărăzită Vedelor , când brahmanii şi cei 
cuvioşi cântă Sama Veda. Desigur că Bharata, domnind în Kosala, s-a îngrijit de 
toate. Pe cât cred că mă vor primi supuşii cu chiote de bucurie când voi veni acasă, 
tot astfel ştiu că acum râul Sarayu valurile-şi umflă cu apa ploilor. 

57 - 64. Sugrîva biruitorul se bucură, desigur, împreună cu draga lui soţie de tihna 
lunilor ploioase în împărăţia lui cea bine orânduită. Dar eu, o, Lakşmana sunt tot 
departe de iubita mea răpită, căzut din slava domniei şi îmi pare că semăn cu malul 
prăvălit de puhoaiele ce se revarsă! Trei piedici de neînvins eu am în faţă: durerea 
despărţirii, drumurile înecate de potop, Ravana însuşi - duşmanul de temut! Am 
adăstat, la voia lui Sugrîva, căci drumul nu poate fi acuma străbătut - eu însumi am 
văzut aceasta! Nu vreau cu vorba să îl tulbur, căci mult a suferit, de-abia şi-a regăsit 
soţia după amar de vreme, iar greul de acum începe! Sugrîva însuşi, la vremea 
potrivită, îşi va aduce-aminte de datorie, căci un viteaz ce uită binele făcut nu-i doar 
netrebnic, el îi vatămă pe toţi cei buni şi cuvioşi!” 

65. Lakşmana chibzui, văzu temeiul celor spuse şi grăi astfel cu palmele împreunate: 

66. -„Stăpâne, Sugrîva va asculta porunca ta curând, când toamna va veni. Tu rabdă 
ploaia pân-atunci şi neclintit să fie gândul tău spre nimicirea vrăjmaşilor!” 


29 

1-8. Se limpezise cerul de norii de furtună, de trăznete şi bâtlanii nu mai strigau a 
ploaie; lumina lunii umplea bolta, după cum văzut-a Hanuman. Feciorul vântului 
Măruţ era tulburat de griji. Sugrîva uitase domneasca datorie: de-atâta timp purta 
coroana, dar vremea o pierdea în desfătări, printre regine - căci pe lângă Rumă, soaţa 
sa, el o iubea de asemeni şi pe Tără, doamna mândră între toate - prin grădini, ca 
Indra între apsare în grădinile Nandana, lăsându-şi sfetnicii în voia lor să poarte 
grija ţării. Dar Hanuman cel priceput la vorbă era credincios stăpânului şi ştia când 
vremea faptei a venit; s-a apropiat de Sugrîva şi rosti cuvinte drepte, din inimă 
pornite: 

9-14.-„Stăpâneşti împărăţia, slava e a ta, iar neamul ţi-e plin de bunăstare! A venit 
vremea să-ţi câştigi şi prieteni. Domnul care ştie preţul timpului, care are grija 
prietenilor săi va vedea cum îi sporesc faima, slava şi puterea ţării. Măria ta, pentru a 



avea o mare-mpărăţie se cuvine să ai grijă bine cumpănită de vistierie, de (oastea de 
sub) sceptru , de prieteni şi de neatârnarea ta. Drept eşti şi vei face lucrul drept şi 
cuvenit pentru tovarăşul de luptă; dacă fără preget, neprecupeţit tu îl ajuţi, pe tine tu 
te aperi de orice rău, dar dacă întârzii şi mereu amâni truda zădărnicit va fi totul. 

16-20. Acum datoria ta, stăpâne, este să ajuţi vitejeasca faptă a lui Rama: de dragul 
prietenului tău, să o găsim pe prinţesa din Yideha! Timp prea mult a trecut, dar 
Rama nu te va mustra; un înţelept ca el te va sprijini şi neamul slăvit ţi-1 va ajuta, 
căci se află-n ţara ta! Multă vreme va stărui în prietenie, iar puterea lui e fără 
seamăn! O, rege al neamului căţărător! Ajută-1 precum el te-a ajutat pe tine! 
Poruncile împarte către fruntaşii ţării, timpul nu va fi trecut în van dacă începi acum, 
înainte de a fi silit de ruşine si mustrare! 

5 5 

21-28. O, rege al neamului roşcat! Se cuvine să ajuţi chiar şi pe cel ce nu ţi-a făcut 
un bine, e nevoie oare de îndemn să-l ajuţi pe acela care ţi-a câştigat domnia? Ai 
putere şi iute eşti la faptă - de ce nu dai porunca dorită de Rama? El, care înfrânge cu 
săgeata-i fermecată zeii, demonii asuras şi şerpii cei mari naga, aşteaptă să-ţi 
împlineşti cuvântul. El fără preget viaţa şi-a pus-o în joc pentru tine - să-l ajutăm să 
o găsească pe Vaidehî, de-ar fi în cer ori pe pământ! Rama nu se teme de zei, demoni 
de viforul măruţ sau de yakşas 127 şi cu atât mai puţin de răkşasas. Ar trebui să îi 
câştigi bunăvoinţa ajutându-1 cu toată puterea ta: el te-a ajutat pe tine la nevoie! 
Rege, la porunca ta fiecare dintre noi în parte şi noi toţi laolaltă putem răscoli 
pământul şi oceanul, cerul şi tartarul! Poruncă dă, viteazule, ne spune ce să facem 
fiecare şi vor porni pe dată milioane de maimuţe!” 

29-30. Ascultând spusele lui Hanuman, Sugrîva - nobil fiind din fire - gândul spre 
faptă şi-l întoarse. Pe Nîla îl cheamă şi poruncă-i dă să strângă armia lui întreagă. 

/V 

31-34. - „întreaga mea oştire, cete-cete, cu hatmani şi cu căpetenii să se adune aici! 
Maimuţele iuţi de picior să vină de la hotar cât de curând sub căpitanii lor, iar tu 
răspunzi de asta; cel care nu soseşte în cinsprezece zile capul să şi-l piardă fără multă 


126 danda= sceptru, reprezentând orice formă a autorităţii care implică forţă: pedeapsă, justiţie, 
poliţie, armata pe câmpul de luptă- v. Huet, s.v. Textul clarifică sensul frazei. 

127 

Divinităţi secundare care locuiesc în arbori; unii dintre ei sunt servitorii lui Kubera, zeul 
bogăţiei. 

vorbă! Acum, tu şi cu Arigada porniţi şi spuneţi bătrânilor din sfat ce-am 
hotărât !”Terminând de zis acestea, Sugrîva se-ntoarse în palat. 

1 - 6. Pe când Sugrîva se îndulcea în desfătări, uitând cu totul de timpul care trece, 
Rama era ars de dor în nopţile ploioase. Privind spre cerul limpezit de-acum de 
vremea toamnei văzu argintia lumin-a lunii, simţi deodată că fiica lui Janaka e pe 

i on 

veci pierdută şi mintea i se tulbură. Venindu-şi în fire, Rama privi spre cerul 
tomnatic - acum curăţit de nori şi fulgere, străbătut de stoluri de păsări - se gândi la 
draga lui şi lăcrimă. 

7-12. Oare ce face acum tânăra domniţă, cu glasul ca un tril de pasăre, ea care 
asculta visătoare ciripitul dulce atunci când trăiam la sihăstrie? Oare ce simte, când 
vede florile neîntinate, aurii, ale laurului, iar eu nu-i stau aproape? Dulcea ei 
chemare mă trezea împreună cu glasul lebedelor; cum poate trăi fără prietenele ei, 
raţele roşii? Sigur că frumuseţea toamnei e un chin pentru frumoasa mea crăiasă, 
atunci când ea se află atât de departe de mine; e prea plăpândă pentru a îndura 
calvarul despărţirii noastre!” 

13 - 15. Aşa jelea cel mai bun între toţi prinţii lumii şi dintre oameni cel mai bun, 
precum săranga 131 când însetat se roagă lui Indra să trimită ploaia. Lakşmana plecase 
să culeagă poamele pădurii şi colindase muntele de-a lungul şi de-a latul. Văzându-şi 
fratele pierdut în marea de amar, toropit de-atâta chin, se întristă el însuşi; grăi spre 
Rama astfel: 

128 Nîla. 

1 ?Q 

Aşa cum s-a întâmplat şi cu celelalte descrieri ale anotimpurilor -de ex. sarga 1 din această 
carte - şi tabloul de toamnă care urmează este puternic interpolat: din cele 85 de distihuri, cel 
puţin 35 (40%) sunt considerate neautentice de către ediţiile critice ale Ramayanei, chiar dacă ele 
sunt venerabile pentru tradiţia populară. Rosalind Lefeber, op. cit., p. 4, subliniază însă rostul 
acestor descrieri în prezentarea stărilor sufleteşti ale lui Rama, faptul că ele argumentează 
nerăbdarea eroului faţă de tergiversările lui Sugrîva, arătând accentul deosebit pus în această 
carte pe reliefarea scurgerii timpului. Am căutat să menţin un echilibru în traducere, fără a indica 
în note fiecare eliminare sau diferenţele de interpretare din ediţiile indiene. Pasajele lipsă sunt 
marcate cu... 

1 30 

Pasajul 4,30,2 este interpretat diferit în cele două versiuni indiene, am folosit ambele sugestii. 

131 Varietate de cuc - Cucculus melanoleucus - având penele negre pătate cu alb; după legendă 
este mereu însetat, deoarece nu bea decât apă de ploaie; v. Huet s.v. 



16-18. -,,0, iubite frate, de ce îţi pierzi nădejdea şi disperi? De ce uiţi stăpânirea de 
sine si chibzuinţă? Tu caută întâi în meditaţie liniştirea mintii. Eşti luptător fără 
pereche - treci la faptă deci! Strădania ta va rodi în biruinţă! Jănakî nu poate fi roaba 
nimănui cât tu o aperi, cum nimeni nu robeşte focul ce arde vâlvătaie!” 


19. Socoate Rama toate câte rostise Laksmana, viteazul neînvins care mult noroc 

aduce, şi le găseşte bune şi întemeiate toate, ceea ce pe dată îi şi spune: 


20. -„Avem în faţă o muncă urieşească - să chibzuiesc eu bine se cuvine”. 


{21. Cu gândul la Maithili, domniţa cu pleoapele ca petalele de lotus, grăi astfel cu 
buzele -i crăpate: 

22-30.-„Se potoleşte Indra 132 de acum, când a udat temeinic brazda şi holda-i bine 
pârguită. Sunt secătuiţi de ploaie norii care se răsfiră dincolo de creste; au fost 
întunecaţi precum elefanţii chinuiţi de patimi, dar de-acum s-au domolit. Vântoasele 
care musteau de apă ajuns-au adieri înmiresmate... Lăută de atâta ploaie, coasta 
toată e curată si smăltată-n mii de tonuri, iar vârfurile comorile si le vădesc în soare. 
Toamna împodobeşte totul...frumuseţea ei se vădeşte în lotuşii nenumăraţi mângâiaţi 
de soare, minuni de frumuseţe ale lui Lakşmî. Vin albinele în roiuri spre bananii cu 
şapte frunze, îngânând cu zumzetul zefirul parfumat. Patima iubirii aprinde mândrii 
elefanţi. 

5 


31-36. Stau faţă-n faţă raţele roşii cu lebedele abia sosite; se-nfruntă păsările 
iubitoare de apă pe malurile nisipoase ale râurilor, colbul auriu din lotuşi se risipeşte 
pe aripile lor. Un val de frumuseţe s-a revărsat asupra Firii, pătruns-a printre elefanţi 
şi printre bivolii sălbatici până la pâraiele cu apa de cleştar. Fără nouri este cerul; 
spre el privesc păunii, lipsiţi de podoabe şi de vlagă, uitându-şi găinuşile. Desfătare 
pentru ochi, pădurile cu ramurile de Priyaka 133 încovoiate sub povara florilor de aur 
par luminate cu lampioane. Măreţi se mişcă printre ele elefanţii iubitori de tăuri şi de 
codri, în vreme ce iubitele le sunt alături. Cerul fără de pată străluceşte precum tăişul 
ascuţit şi neguri nu-s spre nicio zare sub boarea răcoroasă care dezmiardă lotuşii. 


Indra era înainte de toate un zeu al furtunii pentru triburile indo-europene care au sosit în 
India. 

133 Priyaka / priyakăma = laurul indian, înalt până la 30 m, are lemnul roşcat şi strânge apă în 
trunchiul său; numele înseamnă aproximativ „arborele prietenos”. 



37-44. S-a întărit sub arşiţa amiezii lutul mocirlos, pe drum iar se ridică praful în 
deşi nouri. Stăpânii de noroade care iubesc gâlceava oştirile îşi strâng şi se pornesc 
unul împotriva celuilalt. Aidoma se poartă taurii cei aţâţaţi de vraja toamnei în 
mijlocul cirezii, mugind printre viţele, cu jind să-nfrunte alţi buhai...Elefanţii cu 
tâmplele-asudate 134 îşi trâmbiţează sosirea, înspăimântă raţele, beau apă din lacul pe 
care-1 tulbură cu pasul. Gâştele voioase stau stoluri pe ţărmul nisipos, pe lângă 
mulţimile de vaci, acolo unde apa curge limpede şi fără mâl. Lebede şi raţe roşii scot 
sunete plăcute. Au amuţit de-acum cascadele, viiturile şi trăznetul din nori, păunii nu 
mai ţipă în vijelie, nici broaştele nu mai orăcăie a ploaie. Flămânde ies din văgăuni 
năpârci şi cobre vlăguite de atâta nemâncare. 

45- 46. Pupuria înserare pare o domniţă cu faţa-ncântătoare, cu ochii din sclipiri de 
stele şi strai din razele răsăritului de lună, care pleacă de pe boltă lăsând în urmă mii 
de aştri 135 . 

46- 48. Stoluri de sărasa, sătule de grăunţe şi orez, zboară cu vântul împreună părând 
ghirlande-naripate. Oglindă a cerului e lacul: o lebădă visează-n mijloc printre lotuşi 
înfloriţi, cum Luna stă pe cer între mulţimi de stele. 

49-55. Sub puterea Toamnei, par tăurile toate frumoase doamne; cingători de lebede 
şi ghirlande de nuferi şi de lotuşi le sunt podoabele. Foşnesc în zori şi cântă 
bambuşii sub adierea vântului, iar din adâncul peşterilor le răspunde mugetul de 
vite...înţesate cu raţe roşii, pline de ierburi verzi, întrevăzute prin văluri mătăsoase de 
kăsa 36 , malurile râului seamănă cu gingaşe mirese împodobite 137 în culorile de 
nuntă. 

56-61. Zeul Dragostei străbate fără piedici pădurile pline de violete şi flori de laur, 
cu arcul încordat spre a-i chinui pe-ndrăgostiţi. După ce au revărsat apa belşugului, 


134 

' In perioada împerecherii elefanţii masculi secretă în zona tâmplelor un lichid numit în 
sanscrită dăna,v. Monnier-Williams, p.474, col. 3; cuvântul este echivalat de obicei în engleză 
prin ichor din greaca veche. Textul are expresia bhinna kaţă=tâmple sparte. Prezenţa acestei 
secreţii este semnul unei agresivităţi deosebite din partea animalului. 

Am căutat să echivalez sugestiile originalului, interpretat destul de diferit de versiunile 
indiene. Aceeaşi obsevaţie pentru distihul 49, unde lakşmî este interpretat fie ca „frumuseţe” în 
general, fie ca numele zeiţei Lakşmî, soţia lui Vişnu şi stăpâna toamnei. 

136 Saccharum spontaneum - o graminee folosită pentru acoperişuri şi împletituri. 

137 Este vorba de machiajul, desenele corporale de bun augur şi punctul tîlaka, pictate pe corpul 
miresei în ziua nunţii. 



umplând iazuri şi făcând pământul rodnic, norii s-au risipit, iar cerul e senin. 
Malurile din ape se arată-ncet, cum mireasa sfielnică din văluri trupul şi-l vădeşte în 
noaptea cea dintâi. Bunul meu Lakşmana, încântătoare sunt apele din iazuri şi glasul 
raţelor roşii amestecate cu strigătul vulturului - pescar! Laurii, bananii, orhideele, 
bandhujîva 38 şi rugii-ntunecaţi sunt în plină floare pe coastele muntelui...} 

63-69 139 .-„Lakşmana, a sosit vremea când regii pornesc la lupta cea dintâi a anului, 
dar Sugrîva de nimic nu se-ngrijeşte! Patru luni de ploaie - un veac pentru inima mea 
sfâşiată- am răbdat, lipsit de chipul Sitei! Ea m-a urmat în codrul înspăimântător 
Dandaka de parcă ar fi fost un crâng desfătător, credincioasă precum o cakravăkî 
care îşi urmează soţul! Sugrîva nu are niciun fel de milă pentru cel îndurerat, lipsit 
de soaţă şi surghiunit din ţară! Vicleanul maimuţoi mă dispreţuieşte, văzându-mă 
departe de casă şi de ţară, jignit de Ravana, sărman îndrăgostit ars de dor care îi cere 
ajutorul! Văzându-şi ţelul împlinit, rău-voitorul uită cuvântul cu care s-a legat faţă de 
mine şi că e timpul să o căutăm pe Sita. 

70-75. Porneşte spre Kişkindhă, Lakşmana, şi vorba mea vesteşte acelui fără de 
minte stăpân peste maimuţe, care îşi risipeşte vremea în desfătări! Spune-i că unul 
care nu se ţine de cuvânt faţă de prietenul care l-a ajutat e cel mai josnic pe acest 
pământ! Dar acela - fie bun sau rău - care nu-şi uită promisiunea făcută e slăvit ca 
vrednic şi viteaz! Nici şacalii nu se-ating de leşul nemernicului care nu răsplăteşte pe 
cel ce ajutor i-a dat cândva ajutându-1 la rându-i să îşi atingă ţelul! Sau poate vrea să 
vadă arcul meu cel poleit cu aur cum se îndoaie, strălucitor ca fulgerul? Voieşte oare 
să audă iar cum tună-n bătălie îngrozitoarea-i strună? 

76-79. Preabine doar el ştie cât preţuiesc în luptă, că îmi stai alături - totuşi pierde 
timpul în destrăbălare. Văzându-şi visul împlinit, el uită de rostul meu aici. Patru 
luni pierdute-n lenevie, bând cu sfetnicii pe întrecute, fără de păs pentru durerea 
noastră! 

80. Purcede spre cetate, mărite viteaz, şi lui Sugrîva, mânia mea arată-i rostind 
cuvintele acestea neschimbate: 


138 „Floarea amiezii ”=Pentapetes phoenicea, „cu o minunată floare roşie, care se deschide la 
amiază şi se ofileşte în dimineaţa următoare”-Huet, s.v. bandhujîva. 

Se încheie lunga descriere a toamnei, suspectă de interpolare, şi se revine la subiectul 
abandonat la distihul 21- începerea căutării Sitei. Rama este cel care vorbeşte. 



81-82. „Poteca pe care a plecat Văii cel săgetat de mine e încă larg deschisă, dar nu 
porni pe ea, Sugrîva! E mai bine cuvântul să ţi-1 ţii! Doar o săgeată mi-a ajuns pentru 
Văii, dar astă dată neamul tău întreg eu îl voi stinge cu toţi ciracii deopotrivă!” 

83. Viteazule Lakşmana, tu, taur printre oameni! Mai spune-i că e bun lucrul făcut la 
timpul său. Grăbeşte-1, îndeamnă-1 să facă tot ce e bun şi pentru noi şi pentru el: 

84. -Rege, îndeplineşte ce mi-ai jurat - va fi o clharma pentru veşnicie. Altfel, 
străpuns de săgeţile mele, te vei întâlni cu Văii în sălaşul lui Yama!” 

85. Văzându-1 pe Rama atât de-ncrâncenat, Lakşmana porni la drum, mânia să îşi 
verse pe Sugrîva 140 . 


31 

1. Văzându-şi fratele, erou neînfricat, doborât de-amar, de dor şi de mânie, rosti 
atunci Lakşmana, vlăstarul de-mpărat, vorbele acestea: 

2-4. -„Sugrîva trăind doar în pădure nu ştie să se poarte ca un os de neam regesc, să 
răsplătească pentru darul primit de la tine - domnia peste neamul vanara. Nu îl duce 
mintea să te ajute, atunci scurtă îi va fi domnia. E prea nerecunoscător ca să îşi 
aduc-aminte de datoria lui faţă de tine; a uitat-o când s-a pierdut în desfătări de rând, 
alese pe potriva sa! Dar tronul n-ar trebui s-ajungă la cei fără virtuţi! Va să îl vadă 
curând pe Văii cel pierit! Mânia clocoteşte-n mine, pe necredinciosul Sugrîva îl voi 
ucide; fiul lui Văii să conducă nobilii vanara când ne vom căuta regina!” 

5. Rama, viteazul care-şi ucidea vrăjmaşii, dar nu voinicii veniţi să-i ceară ajutor şi 
apărare, îşi domoli cu vorba fratele pornit spre bătălie: 

6-8. -„Un om ca tine nu poate pentru nimic în lume un astfel de păcat să ia asupră-şi; 
mai nobil şi mai mare e între toţi acela care ucigând mânia care-1 arde se-arată cel 
mai bunîLakşmana, adu-ţi aminte de prietenia cu Sugrîva, nu poţi să îl ucizi! 
Lii prietenos; adu-i aminte că timpul a trecut, dar nu cu vorbe grele, ci plecat spre 


140 Diferenţa dintre finalul capitolului 30 şi începutul capitolului 31 este o dovadă a prelucrării 
secundare a textului, totuşi am considerat că ar fi o eroare să elimin un fragment extins din text. 
Este mai simplu să acceptăm inconsecvenţele şi să le semnalăm, fără să le punem pe seama lui 
Vălmîki. 



împăcare!” 


9-22. Astfel sfătuit de fratele-i mai mare, viteazul Lakşmana, puternic taur printre 
oameni, purcese spre cetate. Vrând pe voie să îi facă <lui Rama> el îşi luă arcul 
gigantic, mare cât arcul lui Indra, şi fierbând de mânie se-ndreptă spre palatul 
maimuţelor, părând că este Yama. El frământa cu mintea-i ascuţită 141 tot ce avea să 
spună, ce va întreba şi ce, la rându-i, va răspunde în faţa lui Sugrîva. Mergea ca o 
furtună, rupând crengi de palmieri, copacii sala ori asvakarna care-i stăteau în drum 
şi bolovanii muntelui fărma sub al său picior precum un elefant în goană. Tigrul din 
stirpea lui Ikşvăku desluşi atunci cetatea de necucerit, păzită de munţi şi oşti 
nenumărate. Buzele îi tremurau de mânie cu gândul la Sugrîva, când văzu străjerii 
uriaşi care păzeau porţile Kişkindhei. Erau sute de maimuţe cât elefanţii şi apucaseră 
trunchiuri şi steiuri pe măsură când l-au zărit venind pe Lakşmana, taurul printre 
oameni. Mânia i se înteţi, precum focul când pui buşteni în el se face vâlvătaie, când 
străjerii se-arătară înarmaţi înaintea lui şi arăta ca zeul sfârşitului de lume ce 
pustieşte totul. Atunci sute de maimuţe căţărătoare se risipiră care-ncotro din faţa lui; 
căpeteniile pe dată-1 vestiră pe Sugrîva, dar acesta nu luă seama la ei - se drăgostea 
cu Tără. 

23-30. Atunci sfetnicii porniră pe dată afară din cetate cu cete-ngrozitoare, maimuţe 
ca tigrii de trufaşe - căci unele aveau putere cât zece elefanţi, altele cât o sută, ba 
unele chiar cât o mie - si la fel de ne-nfricate. Lakşmana văzu deodată cum 

9 • 

Kişkindhă se umple de groaznice maimuţe având în labe trunchiuri, cum ies pe 
porţile de fier şi se aşează în linie de bătaie. Viteazul îşi aduce aminte iar de 
necredinţa lui Sugrîva, de chinul lui Rama. Ochii i se înroşesc, arcul lui pare gluga 
unei cobre, săgeţile de fier sunt colţi înveninaţi, iar el întreg - un şarpe cu cinci 
capete. 

31. Angada se apropie înspăimântat de cel ce semăna cu regele şerpilor şi cu focul 
de la sfârşitul lumii. Lakşmana îi spuse: 

32-34.-„Lătul meu, vesteşte-i lui Sugrîva sosirea mea! Tu să-i grăieşti astfel: 
«Lakşmana, fratele mai tânăr al lui Rama a venit, întristat de suferinţa fratelui său, şi 
te aşteaptă acolo. Dacă vrei să îi asculţi solia sau nu, tu fă după cum vrei». Apoi 


141 Textual „inteligent ca Brhaspati”= zeu al pietăţii, personificare a incantaţiei, preot divin şi 
învăţător al zeilor, magician şi „stăpân al cuvântului”. 



întoarce-te degrabă.” 142 


36-38. Păli Angada auzindu-1; el aleargă şi se-nchină spre Sugrîva şi Rumă. Apoi 
cuprinde picioarele regelui, reginei şi mamei sale şi pricina le-arată, dar ameţit de 
vin şi de iubire, Sugrîva nu poate-n fire să îşi vină. 

39-44. Se bâlbâiau maimuţele de frică si cu vorbe de nimic voiau mânia lui 

Lakşmana s-o abată de la ele, dar vorbele amestecate în vuiet fără noimă se prefac, 
atunci când Lakşmana se mişcă înspre ele precum o viitură, iar glasul lui e trăznet în 
furtună şi răcnet e de leu. Regele vanara îşi vine-n fire în vuietul de glasuri, cu ochii 
încă roşii de-atâta băutură. Atunci, aduşi de Angada, Plakşa şi Prăbhava, sfetnicii de 
taină care-n iatac puteau pătrunde de faţă cu reginele, pe rege îl vestiră că Lakşmana 
a venit să stea de vorbă cu el despre bunăstare şi despre bună-cuviinţă. De-a dreapta 
şi de-a stânga craiului se aşezară sfetnicii, cu vorba-1 îndemnară pe Sugrîva care 
semăna cu Indra, stăpânul vântului marut : 

45-51. -„Rama şi Lakşmana, fraţii care urmează dreptatea, vrednici erau ca înşişi să 
domnească peste împărăţia noastră, dar prieteni fiind într-adevăr, ei ţi-au dăruit-o ţie! 
Lakşmana e acum la poartă, bătând în ea şi agitându-şi arcul, înspăimântând 
maimuţele care strigă îngrozite. Lakşmana spune că a venit trimis de Rama, purtat de 
carul iute chemat „îndatorire”, mânat de vizitiul cu numele „vorbele lui Rama”. El 
l-a trimis ca sol pe Angada, fiul Tărei, iar el pe noi în faţa ta 143 . Stăpâne, viteazul 
bate la porţi cu ochii plini de flăcări, de parcă mânia lui ar vrea să ardă tot neamul 
vanara. Mărite rege, pe dată porneşte cu fiul tău, cu neamurile toate, şi vă plecaţi 
adânc în faţa lui: astfel amarnica-i mânie se va domoli. Fii fără preget, îndeplinind 
tot ce Rama îşi doreşte, cuvântul dat tu îl cinsteşte!” 


32 


1-2. Tresaltă în jilţul său Sugrîva când aude vorbele lui Angada despre mânia lui 
Lakşmana; chibzuind în minte, căci era priceput să ţeasă planuri şi la capăt să le 
ducă, el sfetnicilor săi le spuse: 

142 

Distihul 35 este interpolat, repetând părţi din 36-37. 

143 Am încercat să rezolv interpretarea diferită a textului în cele două traduceri. Sensul primeia 
este: „Lakşmana l-a trimis pe Angada în faţa ta” subînţeles „ca să te aducă înaintea lui”, iar a 
celei de a doua „Angada ne-a trimis în faţa ta: Lakşmana a venit”. 



3-8. -„Nicicând nu am rostit necugetate vorbe despre el, nici nu i-am greşit vreodată 
cu ceva - de ce mânia lui asupra mea acum stă să se abată? Vreun vrăjmaş de-al 
nostru desigur i-a otrăvit auzul, turnându-i în ureche cuvinte ticluite, minciuni fără 
temei! Voi căutaţi pricina s-o aflaţi, temeinic şi în amănunt; eu nu am a mă teme nici 
de Lakşmana, nici de Rama, totdeauna însă mânia fără rost a unui prieten ne tulbură. 
Uşor e să te-mprieteneşti, dar greu e de păstrat prietenia, uşor se strică pentru lucruri 
neînsemnate, căci cu timpul gândul ni se schimbă. Eu nu pot lui Rama să-i răsplătesc 
cum se cuvine ajutorul dat şi asta mă nelinişteşte.” 

9. Se ridică atunci dintre căpetenii Hanuman, cel priceput la sfat, şi folosindu-şi 
mintea înţeleaptă astfel îi răspunse: 

10-17. Rege al neamului vanara, nu e de mirare că ai uitat de binele făcut de 
Rama din prietenie neasemuită faţă de tine! Pentru a te scăpa de spaime, el l-a ucis 
pe Văii un viteaz de o seamă cu Indra! 144 Prietenia faţă de tine l-a îndemnat pe 
Răghava să-l trimită pe Lakşmana aducătorul de noroc la tine, eu nu mă îndoiesc de 
asta! Tu cunoşti prea bine vremea potrivită pentru toate, dar nu ai luat seamă, fiind 
pierdut în dezmierdări, că toamna a venit de-acum: frunzele de saptacchada se 
deschid verzi întunecate, cerul e limpede spre toate cele zece zări, stelele şi 
rătăcitoarele planete îl luminează, căci norii s-au risipit cu totul, plăcută e apa în 
iazuri şi în râuri. E vremea să porniţi la luptă; Lakşmana a venit pentru că ai aţipit în 
mijlocul plăcerilor. Rabdă-i mustrarea şi cuvântul aspru - Rama e singur, trist, lipsit 
de iubita lui soţie, iar mărinimia lui ţi-a dăruit domnia. Eu cred că nu e alt chip să-l 
îmbunezi decât rugându-1 cu palmele împreunate pe Lakşmana să te ierte. 

18. Vorbesc în faţa ta fără de teamă, căci sfetnicul trebuie să spună ceea ce e cu 
adevărat folositor, si-n sfatul meu cred cu tărie! 

19-22. Dacă se mânie, Răghava poate să supună lumea doar ridicându-şi arcul, în 
ciuda zeilor, demonilor asura şi gandharva-ş ilor. Un astfel de viteaz nu trebuie 
jignit, îndeosebi de cel pe care l-a ajutat, iar tu îi eşti îndatorat! Te pleacă deci în faţa 
lui împreună cu fiul, cu neamul tău întreg şi prietenii deolaltă; cuvântul dat cu 
jurământ tu ţine-1 şi fii ascultător precum nevasta soţul şi-l ascultă! Nu poţi nici 


144 Acesta este textul din variantele electronice indiene. Ediţia Princeton, p. 47, are însă 
traducerea: „Pentru a-ţi face pe plac eroicul Răgava a lăsat frica deoparte şi l-a ucis pe Vălin, cel 
egal în putere cu Indra”. 



măcar în gând porunca lui Rama sau Lakşmana să o nesocoteşti, căci îţi citesc în 
inimă; puterea lor fiind deasupra celei omeneşti, ei sunt la fel cu Indra!” 

1 - 3.Lakşmana, nimicitorul vrăjmaşilor, intră în uriaşa peşteră Kişkindhă, după cum 
îi poruncise Rama şi cum i se îngăduise 145 . Portarii gigantici în faţa lui se-nchină cu 
braţele-ndoite, dar văzând mânia sa clocotitoare departe de dânsul ei stătură. 

4-5. Lakşmana aducătorul de noroc privi atunci peştera nemărginită, pereţii 
măiestru împodobiţi cu nestemate, casele cu multe caturi, palatele domneşti, toate 
străluceau în sclipirea pietrelor de preţ. Tărâmul acela avea livezi cu pomi 
îmbobociţi şi pomi cu multe roade din fiecare anotimp, pe placul fiecăruia. 

6-7. Erau locuitorii toţi din os divin, odrasle de zei şi de gandharva care uşor 
puteau şi după voie să-şi schimbe-nfăţişarea; frumoşi la chip, purtau cu toţi 
ghirlande şi erau o desfătare pentru ochi. Miresme de santal, aloe şi de lotus umpleau 
străzile 146 străbătute de fericiţii târgoveţi. 

8-13. Palatele pe care le vedea vlăstarul lui Raghu perechi aveau doar în munţii de 
poveste Vindhya şi Meru, iar printre ele se repezeau limpezi şuvoaiele de munte. 
De-a lungul căii regeşti se înşirau căminele celor mai de frunte dintre curteni : 
Angada, Mainda, Dvivida cel bogat, Gavaya, Gavăkşa, Gaj a, Sarabha, Vidhyumăla, 
Sampăti, Suryăkşa, Hanuman, Vîrabăhu, Subăhu, Nala cel mărit, Kumuda, Suşena, 
de asemenea cele ale lui Tăra şi Jambavăn, Dadhivaktra şi Nîla, Supăţala şi Sunetra, 
toţi căpetenii mari printre maimuţe. Palatele lor împodobite cu ghirlande străluceau 
ca nourii şi erau pline cu belşug de grâne şi cu femeile cele mai frumoase. 

14 - 18. Un zid alb de netrecut înconjura palatul lui Sugrîva. Frumos era precum 
lăcaşul lui Indra, iar foisoarele lui semănau cu vârfurile muntelui Kailăsa. Găseai 
acolo arbori plini de flori şi fructe după pofta fiecăruia; uriaşii copaci cu umbra 
răcoroasă semănau cu norii negri îngrămădiţi pe cer, podoaba lor primită de la Indra 
era din minunate flori. La porţi străjuiau gigantice maimuţe cu armele în mâini. 

145 Se subînţelege că Angada s-a întors cu o invitaţie din partea lui Sugrîva. 

146 Persoanele care locuiesc în cetate folosesc aceste parfumuri din abundenţă, astfel încât şi 
străzile au mireasma lor. 



Aurită era intrarea cea boltită, avea pe ziduri ghirlande şi flori de aur în şiraguri. 
Fiul Sumitrei intră în sălaşul minunat al lui Sugrîva nestânjenit, precum Soarele intră 
în nori netulburat. 147 

19 - 24. Dreptul Lakşmana străbătu şapte săli 148 pline cu supuşi de diferite cinuri, 
apoi văzu iatacul unde stăteau femeile, sprijinite de perne scumpe, pe paturi sau pe 
jilţuri bătute în argint şi aur. Pe când intra, ele cântau şi înstrunau lăute, mândre de 
frumuseţea lor, încrezătoare în farmecul tinereţii, acolo în palatul lui Sugrîva. 
Nobilele doamne bogat împodobite îşi petreceau timpul împletind ghirlande şi 
aranjând fructe, iar slujnicele erau blânde, bine îmbrăcate, bucuroase, nu împovărate 
de corvezi. 

25 - 62. Pasaj eliminat, deoarece nu figurează în niciuna dintre ediţiile ştiinţifice. 
Regina Tară - ameţită de băutură - este trimisă de către Sugrîva să îl împace pe 
Lakşmana. Acesta se poartă respectuos cu ea, dar vorbeşte cu hotărâre:Sugrîva a 
încălcat dharma. Tără recunoaşte luxuria regelui, dar îi arată prinţului că ordinul 
de adunare a oştirii a fost dat şi ascultat, iar mulţimi nenumărate de războinici sunt 
pregătiţi de luptă. Adevărata intervenţie, plină de demnitate, a reginei se găseşte în 
sarga 35. 


63 - 66. El îl văzu pe vestitul Sugrîva cel neînvins stând pe un tron de aur căptuşit cu 
perne, purtând ghirlande şi haine pline de podoabe, strălucitor ca Soarele, înconjurat 
de multe femei înzorzonate. Văzând aceasta, Lakşmana îşi schimbă uluirea în mânie, 
cu ochii plini de sânge el pare însuşi Yama. Pe când o-mbrăţişa pe Rumă, Sugrîva îl 
zăreşte pe Lakşmana cel cu ochii mari. 


34 

1-6. Se tulbură Sugrîva atunci văzându-1 pe Lakşmana în iatac, cu ochi arzători şi 
gâfâind în apriga-i mânie; din jilţul aurit pe dată sare împreună cu femeile din 


147 Pasajul acesta alambicat şi plin de repetiţii are sens doar dacă îl înţelegem ca o dovadă a 
faptului că, indiferent cât de strălucitoare ar fi fost lucrurile, ele erau doar umbră în comparaţie 
cu strălucirea lui Lakşmana, semn clar al valorii sale. 

148 Termenul folosit aici poate însemna teren închis cu gard, dar şi apartament. 



preajma-i care de el se-agaţă precum stelele de Lună. Regele, cu ochii roşii de atâta 
băutură, năuc spre dânsul se repede să se-nchine cu braţele-ndoite - apoi stă, părând 
că este Kalpavrkşa 149 . Lakşmana rosti spre dânsul şi roiul de femei aceste vorbe 
mânioase: 

7-10. -„Doar cel nobil din născare, care simţurile îşi înfrânează, e credincios şi nu 
se-abate de la adevăr, arătând multă milă de ceilalţi va domni netulburat îndelungată 
vreme. E oare cineva mai rău decât regele făţarnic care cuvântu-şi calcă faţă de 
prietenii care tronul i l-au dat? Atunci când cineva minte despre un cal, păcatul lui e 
mare, cât uciderea a o sută de armăsari; când minte despre o vacă el sufletu-şi 
încarcă cu moartea a o mie de juninci, dar când minte promiţând ajutor celui în 
nevoie 150 el neamul îşi ucide şi pe sine însuşi! Nerecunoscător se cheamă, o rege al 
săltăreţelor maimuţe, acela care ţelul şi-l atinge prin prieteni, nu prin sine, şi nu-i 
ajută la rândul său la vreme de nevoie, iar el va pieri dintre cei vii. 

11-12. Legea veche spune cu versul său slăvit: „ucigaşul vacilor, beţivul, hoţul sau 
tâlharul, tulburătorul jertfei se pot răscumpăra şi vor fi iertaţi de vină, dar trădătorul 
cel făţarnic niciodată!”aşa grăit-a Brahma cu mânie. 

13-16. Maimuţă, eşti un mincinos nevrednic, căci ai căpătat ce ai dorit, dar tu nu-1 
ajuţi pe Rama să o caute pe Sita, după cum ai fi dator. Tu îţi pierzi vremea în 
desfătări neruşinate, promiţând ce nu poţi face. Rama încă nu poate crede că eşti un 
şarpe orăcăind ca un buhai de baltă! 151 Rama, viteaz cu suflet mare, mărinimos şi 
nobil, te-a miluit pe tine cel nevrednic şi cu suflet negru. 

17-19. Sugrîva, nu uita ajutorul primit de la Rama cel cu suflet mare, altfel săgeţile 
ascuţite te vor trimite pe dată lângă Văii, căci drumul nu e-nchis! Nu porni pe calea 
lui Văii, ci vorba ta o du la-ndeplinire! Tu ai uitat cu totul de săgeţile cu fulgerul 
asemenea care pornesc din arcul celui mai de seamă vlăstar din neamul lui Ikşvaku, 
altfel nu te-ai fi pierdut în desfrânare, fără să mai gândeşti o clipă la căutările lui 
Rama!” 


149 Palmier de cocos, unul din arborii magici din raiul lui Indra, care îndeplineşte orice dorinţă. 

150 Textul are simplu „când minte referitor la un om”; am urmat una din traducerile indiene care 
explică textul altfel obscur. 

151 Este probabil echivalentul indian al expresiei „un lup în piele de oaie”. 

1. Răspunse atunci regina Tara înflăcăratului Saumitri: 

2. -„Nicicum nu se cuvine astfel să-i vorbeşti regelui şi nici nu merită mustrarea cu 
aceste aspre vorbe, o, Lakşmana! 

3-5. Nerecunoscător, trădător, înşelător mişel şi mincinos? Nu, regele Sugrîva nu e 
cu niciun chip astfel, viteazule Lakşmana! Este o maimuţă, da, dar nu a uitat nicicum 
ajutorul primit în lupta ce părea fără izbândă! Prin ajutorul lui Rama el are astăzi 
slavă, domnia peste neamul nostru, ne-a primit pe Rumă şi pe mine! 

6-9. El n-a lipit geană peste geană în timpul urgisit de odinioară, iar acum în marea-i 
fericire încă nu-şi dă seama că vremea faptei a sosit 152 şi se poartă precum înţeleptul 
Visvămitra. O, Lakşmana! Timp de zece ani s-a desfătat acel mare muni în braţele 
apsarei Ghrtăcî 153 , dar îi părea că a trecut numai o zi! Dacă un astfel de om 
deosebit, care ştia să preţuiască timpul, s-a rătăcit în cursul neoprit al vremii, ce 
poate face o fiinţă oarecare? Iartă-1 deci pe rege, Lakşmana, că patima şi pofta încă 
nu şi-a stins! 

10-14. Tu, fătul meu, nu ştii gândul lui Sugrîva; nu se cuvine de aceea să te aprinzi 
precum un om de rând! Viteazule, cei care pătrund cu mintea adevărul - asemenea 
ţie - chibzuiesc întâi, nu se mânie într-o clipită! De dragul lui Sugrîva, eu, femeie cu 
mintea bine cumpănită, te rog ogoaie-ţi apriga mânie! Eu ştiu că, pentru binele lui 
Rama, Sugrîva e gata să se lipsească de regat, de bogăţii, de Rumă şi de mine 154 . 
Sugrîva îl va ucide-n luptă pe Ravana, iar pe Sita i-o va aduce în curând lui Răghava, 
cei doi se vor întâlni cum se-ntâlneşte Candra cu Rohinî 155 . 

18, 15-17. 156 Regele Valî, multeştiutorul, aflase cumva cu de-amănuntul toate 
despre acei demoni, dar eu vorbesc din auzite. Se află în Lankă o sută de mii de 

Adică vremea căutării reginei Sita şi pregătirea pentru războiul cu Ravana. 

Probabil alt nume pentru Menaka, deşi Huet le tratează sub intrări diferite; v. episodul în 
Balakanda-Tinereţea lui Rama, sarga 63, 4-8. 

154 Una dintre varante adaugă „şi de Angada”. 

155 Textual samâneşyaîi... sasănkavamiva rohinyă: se va întâlni precum (planeta) care are 
imaginea unui iepure(=Luna) cu steaua roşiatică (=Aldebaran). Candra/Soma este zeul Lunii, 
iar Rohinî este soţia sa favorită; comparaţia revine de zeci de ori în Ramayana. 

156 Pentru a obţine un text mai uşor de înţeles, am aşezat distihul 18 referitor la Valî la începutul 
paragrafului şi nu la sfârşit. 



koţi 157 de demoni, <oaste de strânsură> şi încă trei sute nouăzeci şi nouă de mii şase 
sute < de luptători aleşi> . Nu poţi ajunge la Ravana, cel care a răpit-o pe Sita, decât 
dacă îi dai pieirii pe toţi aceşti răkşasa schimbători la faţă, care par de neînfrânt. 
Sugrîva nu poate să-l ucidă pe răufăcătorul Ravana fără ajutor. 

19-23. De aceea au purces spre patru zări vestitorii s-adune căpeteniile vanara, cu 
luptătorii lor; fără ei Sugrîva nu poate porni <să răscolească lumea>. Porunca lui stă 
gata să se împlinească de acum. Vor sosi chiar astăzi milioane de urşi, sute de 
languri 158 plini de înfocare, nenumăraţi vanara. De aceea mânia las-o deoparte, 
urmaş al lui Kăkustha: nobilele doamne s-au tulburat văzându-ti fata cruntă si ochii 

9 9 9 9 

roşii, crezând că se întoarce urgia care a trecut 159 . 

1-4. Vorbele blânde şi drepte ale Tărei îl îmblânziră pe fiul Sumitrei, căci bun era 
din fire. Văzând aceasta, regele vanara lăsă deoparte spaima cum leapădă cineva 
veşmântul plin de apă. Sugrîva se dezmetici şi rupse ghirlanda minunată de la gât. 
Cel mai nobil dintre vanara rosti plăcute vorbe către Lakşmana: 

5-11. -„Fiu al Sumitrei, eu pierdusem cândva totul - bunăstarea, faima şi regatul - 
dar le-am primit iar de la Rama! Aş putea răsplăti eu asta vreodată oare? Nu are 
dreptul Rama nevoie de braţul meu, căci singur, cu puterea-i neîntrecută, poate pe 
Sita să o scape şi pe Ravana să-l ucidă! Săgeata lui a străbătut prin şapte copaci 
gigantici, un munte şi glia până în străfunduri - ce ajutor să-i dau? Struna arcului 
răsună sub mâna lui iar munţii şi pământul se zguduie la zvonul ei - ce nevoie ar 

koţi= 10 milioane; deoarece ar fi greu de explicat în text numerele indiene am păstrat cuvintele 
sanscrite. 100 000 koţi =un trilion = o mie de miliard e=mahăpadma. Pentru 399 600 originalul 
are formularea „de 36 de ori unităţi de 10 000, de 1 000 şi de 100”, se subînţelege „luate 
împreună”. Structura textului sugerează că sunt două categorii de soldaţi, de aici cuvintele 
adăugate. 

158 — — 

golangula =„maimuţă cu coada de vacă”; langurii cenuşii, numiţi şi „langurii lui Hanuman”, 
sunt maimuţe din genul Semnopithecus care are şapte (sub)specii, reprezentând grupul cel mai 
numeros de languri din subcontinentul indian. Nu trebuie confundaţi cu babuinii, care nu aparţin 
regiunii respective. Semnificaţia menţionării celor trei tipuri de vanara - maimuţe roşcate, 
languri cenuşii, urşi - este dificil de interpretat şi constituie subiect de dezbatere pentru 
specialişti, v. Rosalind Lefeber, op. cit. 

159 Referire la uciderea lui Văii. 



avea de mine? Dar voi veni cu oastea împreună când el ne va conduce întru pieirea 
lui Ravana. Dac-am greşit faţă de Rama, să fiu iertat precum se iartă slugile 
neghioabe, căci nimeni nu e fără de păcat pe lumea asta!” 

12. Se-mpacă Lakşmana auzind aceste vorbe potrivite cu un suflet mare şi răspunde 
prietenos: 

13-20. -„Fratele meu are un bun apărător în tine rege Sugrîva: vorbeşti precum se 
cade şi cuvântul ţi-1 păzeşti, dovedind astfel că eşti pe drept stăpânitor peste roşcatul 
neam de săritoare şi peste ţara fără seamăn de bogată. Peste puţină vreme Rama îşi 
va zdrobi vrăjmaşii în bătălii, iar tu vei sta într-ajutorul lui, căci tu nu dai înapoi în 
luptă, la fel cum nu-ţi întorci cuvântul dat, ştiind ce este drept şi fiind plin de 
recunoştinţă. Mulţi îsi cunosc slăbiciunile, dar câţi le recunosc deschis, vorbind fără 
ocol? Niciunul, afară de Rama şi de tine! Te asemeni lui Rama în vitejie şi putere, 
fiind pentru noi un dar trimis de zei. Totuşi, vino cu mine să-l îmbărbătăm un prieten 
chinuit de dorul după soţia lui răpită. A rostit la supărare vorbe care m-au aprins şi 
te-am mustrat cu amare vorbe; rogu-te, mă iartă.” 160 


37 161 

1. Auzind acestea, Sugrîva se întoarse către Hanuman, sfetnicul care îi şedea 
aproape: 

2-9. -„Porneşte vestitorii către cele cinci piscuri: Mahendra, Flimavăn, Vindhya, 
Kailăsa şi palidul Mandara, spre cei ce hălăduiesc pe muntele Udara scăldat în raza 
dimineţii, spre neamul cu blană-ntunecată dinspre apus, către neamul înfricoşător din 
crângurile muntelui Padma, către poporul săritor din muntele Anjana, negru ca 
norii de furtună sau anjana şi puternic precum elefanţii, spre stirpea aurie care 
sălăşluieşte în grotele din Mahăsaila de lângă Meru şi spre Dhumra; de asemenea 

i /ro 

către băutorii de sevă de palmier iuţi de picior şi trandafirii ca aurora ce locuiesc 


160 Versiunile indiene interpretează textul cu nuanţe diferite, sensul este în esenţă cel din 
traducere. 

161 Deoarece întrerupe acţiunea şi repetă un ordin dat încă din sar ga 29, acest capitol este 
probabil interpolat. 

162 Variante 1. Mahăsaila-Muntele mare; 2. Manahsila= galben de realgar. 

163 Este vorba de maireya=rom din seva de palmier fermentată v. Huet, s.v. 



în Mahăruna, spre cei adăpostiţi în păduri, pe lângă schituri, în pacea frumoaselor 
poieni. Pe toţi adu-i aici, cu vorba bună ori cu daruri, trimiţând ştafete mai multe 
decât e obiceiul. 

10-15. Am trimis un rând de vestitori mai iuti ca vântul către dânşii; acum, tu să-i 

5 5 7 7 

zoreşti din nou, cu alţii - dintre căpetenii. Să pornească toţi cei leneşi ori răsfăţaţi în 
desfătări, căci dacă nu vor sosi în zece zile călăul îi aşteaptă fiind călcători de lege! 
Purceadă spre toate zările maimuţele viteze precum leii, porunca mea îndeplinind, 
cu sutele de mii şi cu milioane, uriaşi cât munţii cerul să-l acopere zburând, iar cei 
care cunosc meleagurile să le fie călăuze!” 

16-19. Fiul Vântului porunca o ascultă şi trimite-n toate părţile vajnice maimuţe. Ei 
trec hotarul cerului, pe unde păsările zboară şi urmeză calea lui Visnu 164 printre 
luminării. Ajung la cei de la ţărmul mării, pe munţi, prin păduri şi pe malul lacurilor, 
pretutindeni ei cheamă luptătorii în sprijinul lui Rama. Aceştia vin fără zăbavă, 
înfricoşaţi de porunca lui Sugrîva, temându-şi capetele toţi. 

20-26. Atunci trei koţi 165 de maimuţe întrunecate ca anjana, neîntrecut de sprintene, 
au venit de la muntele clor, Anjana,> la cel al lui Rama 166 . Zece koţi de maimuţe, cu 
blana precum aurul topit, au sosit din muntele de la Soare-Apune; din Kailăsa cel cu 
vârfuri ascuţite se adaugă oştirii o mie de koţi de vanara precum coama leilor; un 

milion de koţi vin din Himalaya, dintre cei care se hrănesc cu poame şi cu rădăcini; 
mii de koţi de vanara roşii ca jăratecul 169 , înfiorători la faţă şi la fapte, se alătură din 
Vindhya, iar de pe ţărmul oceanului cu spuma ca laptele de albă, vin nenumăraţi 
mâncători de cocos din Tamălavana 170 . Armia de maimuţe săritoare sosită din 


164 Este vorba despre cerul vizibil, nu de zonele paradiziace de nivel mai înalt. Era numit astfel 
pentru că Visnu, în avatarul Vamana, l-a străbătut cu un singur pas, recuperându-1 de la Bali. 
165 Treizeci de milioane. 

166 Muntele Prasravana, v. 4,27,1. 

167 Zece miliarde. 

168 Sau zece trilioane. 

169 Epitetul angărakasamănănăm poate fi interpretat diferit, deoarece ahgăraka înseamnă 
propriu-zis „de culoarea cărbunilor care ard”, dar se referă în acelaşi timp la culoarea tenului 
unor eroi din epica indiană influenţaţi astral de planeta Marte, v. Huet, s.v. Traducerile au fie 
„roşii ca focul”, fie „roşii ca Marte”. 

Pădurea de tamala, un arbore -laurul negru- cu fructe portocalii comestibile, având 
denumirea ştiinţifică Garcinia xanthochymus/Xanthochymus pictorius Roxb. 



păduri, din văgăuni de munte, de pe ţărmuri şi coclauri era nesfârşită, părea că 
înghite chiar Soarele trecând prin dreptul lui. 


27-32. Vitejii trimişi să-i îndemne pe ceilalţi au văzut un arbore uriaş pe piscul 
Himavat 171 . Demult, se adusese prinos acolo lui Siva Mahesvara 172 , iar sacrificiul 
yajna 73 plăcuse tuturor zeilor. Boabe şi seminţe căzute din ofrande rodit-au poame 
cu gustul de amrta 74 , iar cel ce gustă o dată din fructele zeieşti va fi sătul o lună, 
neştiind de foame sau de sete 175 . Atunci ei, mâncători fiind de poame, au cules 
divinele fructe, rădăcini şi plante pentru leacuri. Au cules din locul cel sfinţit şi flori 
plăcut mirositoare pentru altar, vrând pe Sugrîva să-l vadă mulţumit. 

33-35. Toate căpeteniile s-au înfăţişat în faţa lui Sugrîva, fiecare cu ceata sa, sosind 
din lumea largă la Kişkindhă; i-au închinat cu cinste leacuri, poame şi rădăcini 
spunând: 

36. -„Am dat roată pământului întreg, cutreierând păduri şi munţi de-a lungul şi de-a 

i n/i 

latul până-n ocean şi câţi vanara sunt pe lume noi i-am adus în faţa ta, precum ai 
poruncit!” 

37. Atunci Sugrîva, regele poporului cel săritor, s-a bucurat la vorbele acestea şi 
darul le-a primit. 


38 

1-3. Primind deci darul, Sugrîva a-ngăduit trimişilor să plece; privind miile de 
viteji care adunaseră toate maimuţele din lume, el socotea în sinea lui că dorinţa sa şi 
cea a măritului Răghava era aproape împlinită. Spre bucuria celui mai puternic dintre 
vanara, Lakşmana rosti plăcute vorbe: 


171 

Alt nume pentru Himalaya. 

172 ' 

~ Mahesvara= „suveran suprem”, epitet al lui Siva în ipostaza Rudra. 

173 

Sacrificiu solemn care urma normele vedice. Ofrandele aduse se turnau în focul sacru. 

174 Hrana care dădea nemurire zeilor, similară ambroziei şi nectarului din mitologia greco- 
romană. V. şi nota la 4, 62,7-9. 

175 

tarpitah- derivat din Irp-a se bucura dar şi a se hrăni. Am reprodus varianta cea mai 
expresivă a traducerii, care se referă şi la sete nu numai la foame. 

176 Textul primului vers al distihului diferă, traducere aproximativă. 

177 Este vorba despre vanara care au dus poruncile regelui şi care au grăbit strângerea trupelor. 



4-5. Preabunule, dacă ţi-e pe plac, noi să lăsăm acum Kişkindhă-n urmă!” 
-„Precum vrei aşa vom face. Să pornim, eu porunca îţi ascult”, a răspuns Sugrîva, 
bucuros de cuvântul bun. 

6-7. Regele îngădui Tărei şi prinţeselor să plece; apoi spre slujitorii-ngăduiţi pe la 
iatacuri care, veniţi în grabă, îi aşteptau preaplecaţi porunca, rosti cu glas puternic: 

8-14. -„Pe dată lectica să-mi aduceţi!” apoi, când o avu în faţă, el pe fiul Sumitrei îl 
pofti: -„Te urcă-ntâi, Lakşmana, hai degrabă!” Sugrîva se aşează şi el în litiera aurită 
care străluceşte precum Soarele, purtată de mulţi şi vânjoşi vanara. Deasupra lor 
se-ntinde dalba umbrelă-mpărătească, în părţi apărători din cozi de yak sunt purtate 
precum e datul, iar trâmbiţe din scoici şi duruit de tobe le vestesc sosirea, în vreme 
ce sute de voinici gata de luptă, în mâini cu arme-ngrozitoare, îi însoţesc cu strigăte 
de slavă. 

15-20. Ajungând lângă sălaşul lui Rama, regele pogoară pe dată din lectică, apoi 
Lakşmana. Sugrîva braţele-şi îndoaie spre-nchinăciune în faţa lui Rama, iar 
poporenii îl urmează. Se bucură Răghava văzând aţâţi oşteni care păreau o mare 
acoperită cu boboci de lotuşi; îl îmbrăţişează pe Sugrîva cel îngenunchiat cu fruntea 
plecată la picioarele lui. <Ridicându-l>, îi spune: -,,Aşează-te!”, grăind apoi acestea: 

21-24. -„Viteazule, e rege adevărat doar domnul care ştie vremea să-şi împartă după 
cuviinţă între datoria către ţară, grija averii sale şi iubire. Dacă uită toate pentru 
desfătare, se va trezi - precum cel ce doarme pe o creangă de copac - doar când va 
cădea <din slava-i>. Acela care vine în ajutorul prietenilor şi duşmanii îşi nimiceşte 
se va bucura de rodul întreit 178 . O, rege biruitor al vrăjmaşilor, vremea faptei a sosit! 
Să chibzuim cu sfetnicii-mpreună!” 

25-33. Răspunse Sugrîva: 

-„Viteazule cu braţ puternic, prin voia ta eu am recăpătat tronul, iubirea 
supuşilor şi bunăstarea de altădată. Prin voia ta, biruitorule, şi prin cea a fratelui tău 
am din nou ceea ce pierdusem; acela care nu răsplăteşte la rându-i binele primit e cel 
din urmă netrebnic de pe lume. Acum s-au întors din căutare sute de căpetenii; ei au 

Textul se referă la dharma, artha şi kama, concepte indiene care numai aproximativ pot fi 
echivalate cu „ceea ce este cuvenit/drept din punct de vedere moral, religios şi legal”, 
„bunăstare”, şi, respectiv, „dragoste/sexualitate”. Echilibrul dintre ele reprezintă unul dintre 
firele conducătoare ale naraţiunii în Ramayana. 



strâns toţi vanara câţi se află-n lume. Sosesc de peste tot maimuţe, languri şi urşi - 
odrasle toţi de zei şi de gandharva, care îşi schimbă după plac înfăţişarea. Sunt 
ştiutori ai cărărilor din codrii neumblaţi şi cunosc văgăunile din munţi, iar chipul le e 
groaznic! Numărul lor -nisipul mării ! O, rege, sunt viteji precum măritul Indra, 
gigantici precum munţii Meru şi Vindhya în care-şi au sălaşul! Vor fi aici curând şi 
o vor smulge pe Maithilî din ghearele demonului, iar pe Ravana îl vor ucide-n 
bătălie!” 

34. Văzând strădania fără preget a lui Sugrîva, ochii lui Rama s-au luminat de 
bucurie şi păreau două flori de lotus albastru. 


39 

1. Sugrîva stătea cu braţele-ndoite, dar dreptul Rama îl îmbrăţişă şi zise: 

2-7. -,,0, prietene care-ţi nimiceşti vrăşmaşii! Nimeni nu se miră când Indra revarsă 
ploaia, când Soarele alungă noaptea cu miile de raze sau când lumina rece-a lunii 
pământul răcoreşte, ccăci asta-i firea lor>. Nu-i nimic de mirare când prietenul ajută 
un prieten în nevoie, bucurându-1. Nu e de mirare purtarea ta nobilă, cum nu e nici 
vorba ta care sfătuieşte bine, căci tu mereu prietenii-ţi ajuţi. Voi nimici duşmanii toţi 
în bătălie dacă te am aproape; doar tu îmi poţi fi sprijinitor cu inima ta bună. 
Netrebnicul răkşasa mi-a răpit-o prin înşelăciune pe Vaidehî spre propria lui pieire, 
aşa cum odinioară Anuhlăda a furat-o pe Sacî 180 , fiica lui Puloma. Vreau ca săgeata 
mea cea ageră să-l nimicească pe Ravana, aşa cum Zeul care a adus o sută de 
jertfe 181 l-a ucis pe neruşinatul Puloma.” 

8-13. Pe grăia acestea soarele se-ntunecă deodată şi nori de praf i-acoperă lumina 
arzătoare; nu mai ştiai unde este răsăritul ori apusul, nici miazăzi sau miazănoapte, 
iar piscurile, codrii şi desişurile se cutremurau. Pământul se acoperi într-o clipită cu 


17Q 

Am echivalat astfel impresia dată de înşiruirea de numere din distihurile 4,30-31; totalul 

17 

(estimat) în traducere fiind 10 ostasi. 

180 ' — 5 — 

Saci, zeiţa milei divine, soţia lui Indra. A fost răpită de Anuhlada, un demon asura, la 

îndemnul lui Pulomă(n). Anuhlăda este ortografiat Anuhrăda = „cel care face un zgomot 

neîntrerupt” în dicţionarul Huet; acolo se menţionează că mitul apare în Purane. 

1 81 

Indra, numit astfel pentru că a adus de o sută de ori „ jertfa calului”. Se credea că Indra va 
pierde domnia asupra lumii dacă altcineva va reuşi să repete de o sută de ori asvamedha. 



mulţime de maimuţe, fiecare cât muntele de mare, cu colţi fioroşi şi putere 
nemăsurată; fiecare căpetenie avea o sută de koţi de viteji în preajma sa, care puteau 
lua după voie orice-nfăţişare. Veneau, măre, veneau maimuţe de la munte, de lângă 
râuri şi de la ţărmul mării sau rătăcitoare prin păduri, maimuţe cu glas tunător, unele 
roşii precum Soarele în zori de zi, altele palide ca Luna sau şofranii precum miezul 

1 oo 

lotusului, iar altele <aurii> din Meru . 

14-20. Dintre căpitani, întâi ei l-au zărit pe Satavali 183 , viteaz vestit printre vanara, 
care avea cu el de zece ori o mie de koţi de luptători. în urma lui venea <Suşena> 184 
tatăl Tărei, semeţ precum Meru, cu ale zece mii de koţi. Apoi vânjosul tată 185 al 
Rurnei şi socrul lui Sugrîva, cu mia sa de koţi. Următorul a fost Kesari, cel mai 

1 Q/T 

înţelept dintre vanara, tatăl lui Hanuman; blana lui era ca staminele de lotus , iar 
obrazul său trandafiriu ca aurora şi mii de luptători îl însoţeau. Gavăkşa 187 , măritul 
rege al langurilor vestit prin cutezanţă, venea cu o mie de koţi de ostaşi. Dhumra 188 , 
nimicitorul vrăjmaşilor, aducea două mii de koţi de urşi iuţi de picior. 

21-27. Viteaza căpetenie Panasa 189 mergea în fruntea a trei koţi de vanara 
înfricoşători, uriaşi cât munţii. Nlla 190 cel mare cu blana precum anjana venea 
înconjurat de zece koţi, iar auriul Gavaya 191 aducea alte cinci koţi cu sine. 


1 R? 

Distihul 13 are câteva dificultăţi: 1. în versul 13a unele traduceri dau pentru sasigaurisca- 
tawny coloured ones like the Moon: roşcate precum Luna, iar altele varianta de mai sus;2. în 
versul 13 b pcidmakesaravarnaisca=şi de culoarea staminelor de lotus (alb?), lotusul padma 
fiind după traducerile indiene alb, iar după Huet roz; 3. pentru coerenţa logică a fragmentului 
trebuie să presupunem că menţionarea muntelui Meru reaminteşte versul 4,37,6&, ceea ce 
justifică introducerea cuvântului „aurii”, altfel pasajul trebuie mutat după „iar altele rătăcitoare 
prin păduri”. Topica epopeei este întotdeauna foarte permisivă, sugerând mai multe direcţii de 
interpretare. 

' Dacă ortografia cu v este cea corectă, Satavali=cel care are o sută de cârlionţi (în blană). 

184 Numele este omis, dar v. 4,22,13-14 şi 4,42,1; Suşena= „cel care are o săgeată bună”v. 
Monier-Williams, p.1237, col. 3, s.v. su-. 

Numele este omis, iar dicţionarele nu au date despre tatăl Rumei; sugestia Tara dată de site-ul 
Valmiki Ramayana nu poate fi acceptată deoarece acest căpitan apare distinct în sloka 31. 

186 Kesara=stamine. 

187 gavăkşa=care are ochi de bou, v. Monier-Williams, s.v. Gava-, p. 351, col. 2. Numele este în 
concordanţă cu denumirea golăhgula= „maimuţă cu coada de vacă” dată langurilor. 

188 Dhumra=fumuriul. 

189 

Numele arborelui jaca=Artocarpus heterophyllus, v. nota la 3,73,2-9. 

190 mia denumeşte orice culoare închisă de la albastru foarte închis şi violet până la negru. 

191 Gavaya = „gaur/bizon indian', unul dintre cele mai mari bovidee: o înălţime de 1,70 - 2,20 m 
la greabăn şi 700-1000 de kg greutate; rasa semidomesticită, mai mică, se numeşte gayal. 



Darimukha 192 cel puternic aduse o mie de koţi, apoi şezu lângă Sugriva; Mainda şi 
Dvivida , fiii vajnici ai Asvinilor, se arătară şi ei cu o mie de koţi, iar măreţul 
Gaja 194 sosi cu trei koţi. Zece koţi de urşi aduse cu sine slăvitul rege Jămbavăn 195 , să 
fie la porunca lui Sugrîva. 

28-35. Viteazul vânjos Rumana 196 , vestit prin biruinţe, veni apoi în pas grăbit cu o 
sută de koţi de vanara plini de îndrăzneală. Gandhamădana 197 îl urmă cu o sută de 
mii de koţi. Prinţul Angada - urmaşul la tron, la fel de puternic precum tatăl său- 
venea cu o mie de padma şi o sută de sanku 198 de vanara. Tăra, viteazul care 
îngrozeşte vrăjmaşii, venea strălucind ca o stea 199 împreună cu cinci koţi ; căpetenia 
neînfricată Indrajănu 200 îl urma cu alte unsprezece koţi, în vreme ce Rambha cel 
aprins la faţă aducea o mie o sută de ayuta de oşteni 201 , iar puternicul căpitan 
Durmukha 202 alţi doi koţi de vanara. 

36-39. Hanuman mergea în fruntea a o mie de koţi de viteji neînfricaţi, semănând cu 
piscurile muntelui Kailăsa, iar Nala 203 cel vajnic are cu sine o sută de koţi şi o sută de 
mii de căţărători în copaci. Dadhimukha 204 cel norocos se arătă în faţa măritului 


192 — — 

Darimukha =„cu gura cât o peşteră”, Monier-Williams, s.v. dan-, p. 470, col. 1. 

1Q3 

Mainda şi Dvivida nu au explicaţii satisfăcătoare. 

194 Gaja=elefantul. 

195 Ursul primordial nemuritor, născut din căscatul lui Brahma-v. 1,17,2-7; s-a luptat cu Krşna 
şi, fiind învins, îi dăruieşte acestuia nestemata norocoasă Syamantaka şi pe fiica sa Jămbavatî, v. 
Brahmănda Pur dna, 3,71, 19-54. 

196 Fără etimologie; Monier-Williams, p. 884, col. 3 s.v. Rumana: „numele unei maimuţe, 
R<amayana>”. Ar putea fi o variantă pentru luma=„{ cal sau maimuţă) cu coada stufoasă”, 
Monier-Williams, p. 905, col. 3. 

Numele trimite la muntele pe care se află palatul zeului Kubera: gandhamandana=( m untele) 
cu parfum îmbătător. 

198 1000 padma, 100 sanku: numere foarte mari, cu valoare variabilă sau incertă. Padma = 10 9 = 1 
miliard după Huet, „1000 millions or billions” după Monier-Williams p. 584, col. 2; „ sanku-a 
particular high number ten billions ” după Monier-Williams, p. 1047, col. 2. 

199 Joc de cuvinte în original: Tăra/tără=„stea”; v. nota la 4,13,3-4. Este o rudă a reginei Rumă, 
dar traducerile electronice indiene se contrazic în privinţa gradului: tată sau unchi patern. 

200 Probabil că Indrajănuh din original provine de la Indrajănus=„ creatura lui Indra”. 

701 * — 

‘ Rambha=ajutor; nu trebuie confundat cu Rambha, cea mai frumoasă dintre apsarele lui Indra. 
Ayuta= 10 000. 

707 

Durmukha= „rău de gură /nepoliticos”. 

203 Nala=trestie. 

204 Dadhimukha =„cu faţa albă ca laptele”; este şi numele unui şarpe, v. Monier-Williams, p. 
468, col. 1. Interpretarea distihului 37 diferă într-o măsură foarte mare în traducerile folosite. 



Sugrîva cu zece koţi de vanara. Au mai sosit Sarabha, Kumuda, Vahni şi Ramha 205 
- domni de neam mare printre vanara cei schimbători la chip - precum şi nenumăraţi 
din lumea-ntreagă, umplând locul tot cu munţii şi pădurea. 

40-43. Veneau maimuţele sărind, înot, veneau strigând de pe tot pământul şi se 
strângeau şezând în jurul lui Sugrîva precum dau norii roată soarelui, iar căpitanii lor 
cei laţi în umeri se închinau plecâdu-şi capetele, iar ceilalţi, după cinul lor, aveau 
braţele-ndoite. La rândul său Sugrîva, bun cunoscător al dhannei, se pleacă în faţa 
lui Rama cu palmele împreunate şi îi prezintă pe fiecare. El grăi apoi: 

44. -„Voi hatmani taberele aşezaţi în bună rânduială, după cum ne este obiceiul, prin 
păduri, prin munţi, pe mal de râu; să vedem câţi au venit şi câţi lipsesc”. 


40 

1. Văzându-şi oştile-adunate, Sugrîva care domnea peste neamul cel căţărător grăi 
astfel spre Rama, tigrul puternic între vitejii care zdrobesc vrăjmaşii: 

2-10. -„Puternicii vanara care locuiesc în împărăţia mea au sosit şi şi-au aşezat 
taberele. Ei sunt plini de strălucire precum măritul Indra şi pot să ia după voie orice 
chip şi-nfăţişare, pot ţine piept copiilor lui Danu şi Diti 206 , sunt voinici încercaţi în 
războaie care au biruit pretutindeni. Au sosit viteji care duc la bun sfârşit orice faptă, 
chiar dacă pare fără sorţi de izbândă, care nu cunosc oboseala şi sunt vestiţi fiecare 
în parte pentru faptele lor. Se pot mişca nestânjeniţi prin aer şi prin apă 207 şi au venit 
din vârf de munte în mulţimi nenumărate voia să-ţi urmeze; au drept ţel doar binele 
stăpânului lor, de aceea porunceşte orice ţi se pare potrivit, chiar dacă şi eu cunosc 
care ti-e tinta!” 

5 5 


205 ' 

Sarabha= numele unei capre sălbatice ( Capra falconeri ); Kumuda=„ cel vesel”; Vahni=„cc\ 
care poartă ofrandele”; aceste trei nume au şi corespondente mitologice, în ordine un animal 
fantastic, un elefant divin şi un epitet al zeului focului. Pentru Ramha nu există corespondent în 
dicţionare, dar corectura obişnuită în Rambha nu este posibilă, personajul cu acest nume apărând 
anterior. 

206 Două clase de demoni, fraţi vitregi cu zeii cereşti: daitya=„fiii lui Diti” sunt identici cu asura; 
danava=„fiii lui Danu” sunt fiinţe acvatice. Ei sunt denumiţi astfel după numele mamelor lor, 
tatăl fiind înţeleptul primordial Kasyapa. 

207 ’ 

‘ Text cu înţeles controversat. Distihul 9 are şi el conţinut diferit în manuscrise. 



10. Atunci Rama, fiul cel mărit al lui Dasaratha îl cuprinse cu braţele şi zise: 


11-15. -„Prea bunule, trebuie să ştim întâi de toate dacă Vaidehî mai vieţuieşte încă, 
apoi unde-i sălaşul lui Ravana. Doar cunoscând acestea vom sfătui şi când începem. 
Tu eşti mai potrivit decât mine sau Lakşmana, doar eşti stăpân peste neamul cel 
săritor! Eşti înţelept, viteaz şi pui la inimă binele meu; eşti cel mai bun prieten al 
meu afară de Lakşmana, porunceşte aşadar cum socoteşti mai bine!” 

16. Atunci, Sugrîva îl chemă la el pe Vinata cel mare cât un munte, al cărui glas e 
bubuit de tunet; în faţa lui Rama şi Lakşmana astfel îi hotărî şi îi dădu povaţă: 

17-20 -,,0, Vinata! Eşti cel mai priceput printre vanara să alegi vremea, locul şi 
calea potrivite - de aceea împreună cu fiii Soarelui şi Lunii, luând cu voi un lakh 208 
dintre cetaşii noştri, porniţi către marginea de răsărit a lumii. Acolo, voi veţi scotoci 
prin codri, munţi şi văgăuni să o găsiţi pe Sîtă, prinţesa din Videha şi să aflaţi 
ascunzişul lui Răvana! 

21-23. Pe Sita să o căutaţi în locuri neasemuit de frumoase: pe malurile minunatei 

Bhăgîrathl 209 , pe ţărmurile râurilor Sarayu, Kausikî şi Kalindî, prin munţii nalţi ce 

mărginesc Yamună, pe lângă Sonă, Ind şi Sarasvatî 210 râurile cu ape de cleştar, pe 

lângă Mahî şi Kălamahî cele înconjurate cu munţi şi păduri. Scotociţi prin ţările 

Brahmamăla, Videhă, Mălva, Kăsi, Kosală, prin Măgadha cea cu sate mari, prin 

211 

Pundran, prin Anga, ţara borangicului şi prin minele de argint. 

24-34 212 . Voi o veţi căuta peste tot locul pe Sita, iubita soţie a lui Rama şi nora lui 
Dasaratha, nelăsând niciun loc necercetat! Din străfundurile mării pornind, veţi 
scotoci cetăţile ce străjuiesc pe ţărm, pădurile din văi şi munţii, până în vârful 


9f)R 

O sută de mii. Fii ai Soarelui şi Lunii sunt acei vanara care au drept tată zeii Surya şi Candra. 
209 Alt nume pentru Gangele pământesc-„fluviul regelui Bhagîratha”- v. capitolele 1,42-1,44 
despre coborârea fluviului ceresc. 

Kalindi=Yamuna, azi Jumna afluent al Gangelui. Sarayu, azi Surju un subafluent al Gangelui. 
Sonă=„apa sângerie”, afluent al Gangelui în amonte de capitala antică Păţaliputra. Sindhu= 
Indus=„fluviu prin excelenţă”. Sarasvatî= „râul cu multe lacuri” afluent dispărut (?) al Indului, v. 
Huet s.vv. Pentru Mahî şi Kălamahî nu am găsit date, deşi ultimul figurează în Monier-Williams, 
p. 277, col. 2 sub forma kălamasî= „numele unui râu (var. -mahî în Hariv<ansa> 12828”; 
traducerea de pe site-ul Valmiki Ramayan le consideră regate nu râuri, iar Dutt este ambiguu. 
kosakarana înseamnă propriu-zis „cocon al viermelui de mătase”. 

212 

Textul paragrafului diferă atât în cele două site-uri indiene cât şi în ediţia Dutt, voi. 4, pp. 
809-810. Am tradus părţile similare, pentru restul am urmat logica aprentă a textului. 



muntelui Mandara, luând la rând popor după popor. Nenumărate ciudăţenii veţi 
întâlni: un neam nu are nici urmă de urechi, altul le are clăpăuge până la buze, unii 
au feţele din fier, alţii - având doar un picior - se-ntrec în alergare şi sunt nepieritori. 
Galbenii kirătăs au un ciuf peste urechi şi par plăcuţi la fire, dar sunt neamuri de 
vajnici canibali, mâncători de peşte crud şi fioroşi oameni-tigru. Neam pădurean, vă 
împărţiţi astfel încât cei ce pot sări, să urce ţancurile nalte, iar cei ce pot să se 
scufunde să înoate! Nu lăsaţi colţ necercetat în Yava, unde sunt şapte regate şi mine 
de argint şi aur 213 ! Atunci când veţi lăsa în urmă Yava veţi afla muntele Sisira 214 a 
cărui culme ajunge în tăria cerului, locuit atât de deva cât şi de danava; voi laolaltă 
s-o căutaţi acolo prin pierdutele coclauri, păduri şi volburatele cascade pe mândra 
soţie a lui Rama! Porniţi apoi spre gura roşiei Sona cea cu unde repezi, de acolo 
către ţărmul celălalt al mării, pe unde hălăduiesc siddha şi cărana 115 veţi căuta prin 
locurile minunate de pe maluri şi din păduri unde se află Ravana şi Vaidehî. 


35-41. Veţi urma căutarea prin ocean, unde valurile mugesc tălăzuite de apriga 

'i i 

furtună, iar insulele sunt înfricoşătoare^" . Asurah locuiesc acolo - demoni uriaşi 
ce flămânzesc de veacuri şi se hrănesc prinzându-şi prada <în mrejele> de 
umbră 217 , precum Brahma le-a îngăduit. Veţi ajunge la marea cea mare în care 
hălăduiesc şerpii, unde norii par a vesti sfârşitul lumii; cu îndemânare vă 
strecuraţi peste marea rubinie numită Lohita 218 , până veţi vedea copacul gigantic 


213 suvarnarupyakah dvîpam este înţeles de Dutt drept „insulele Suvarna şi Rupayaka”= insulele 
Aur şi Argint. 

214 Sisira=rece/îngheţat. 

215 w A t 

Siddha=fiinţă care a atins perfecţiunea ; carana= cântăreţi cereşti, Monier-Williams, p. 393, 
col. 2. De observat contradicţiile geografice: râul Sona nu ajunge la ocean, iar descrierea este 
confuză. 

216 Oceanul părea înspăimântător indo-europenilor sosiţi în subcontinentul indian în timpurile 
vedice; de aceea brahmanilor nu le era permis să străbată mările, dar alte caste o făceau. De 
remarcat că în cartea a doua apariţia Mantharei -2,7,1- este precedată de o imagine maritimă 
sugerând monştri acvatici -2,6,26-28; de comparat şi cu 4,64, 3-10. 

217 

Pasaj înţeles de fiecare traducător altfel: 1. Demonii capturează prada prinzându-i umbra ; 2. 
Prind doar umbra păsărilor; 3. Prind prada cu ajutorul umbrelor , ceea ce pare mai clar; am 
preluat traducerea lui Dutt. 

218 Lohita= roşie închis, culoarea sângelui, a rubinelor şi vinului; uneori era numită „marea 
vinului”. 

Kuţasalmalr şi sălaşul fiului lui Vinata" zidit de Visvakarman: mare cât muntele 
Kailasa e împodobit cu nestemate. Prin părţile acelea veţi vedea atârnând de piscuri 
cu capu-n jos răkşasii Mandeha 221 , ei înşişi mari cât munţii şi cu multe chipuri 
înspăimântătoare. Soarele în zori îi arde fără milă - ei cad în valuri pârjoliţi prin 
puterea lui Brahma 222 , pentru a renaşte zi de zi să se caţere pe munte. 


42-45. Vitejii mei nebiruiţi, purcedeţi de acolo mai departe şi veţi vedea precum 
nouri alburii lucirea Oceanului de Lapte 223 , cu valuri drept podoabe - şirag de 
mărgărite; în mijlocul mării se ridică măreţul Rşabha 224 , muntele cel alb. Pe coasta 
lui cresc arbori veşnic înfloriţi ce umplu locul cu miresmele divine, iar lacul 
Sudarsana 225 e plin de lotuşi de argint cu staminele din aur printre care plutesc 
lebede. Vin aici să se desfete cu-atâta frumuseţe cărana, yakşa, kinnara şi cete de 
ap sara. 

99 r 

46-48. Dincolo de Oceanul de Lapte veţi vedea marea Jaloda^ , loc groaznic pentru 
orice vietate, unde s-a născut din mânie fără seamăn Hayamukha - năpraznicul foc 
care mistuie orice, fie mişcător sau nemişcat! Veţi auzi cum se tânguiesc jivinele 
mării când văd fata lui Vadava! 

5 • 

219 ' — 

Salmali este arborele de bumbac ( Bombax heptaphyllum sau Salmaria malabarica ); are flori 
roşii. Kuţasălmali este un copac mitologic care avea ţepi -kuţa- cu care erau chinuiţi păcătoşii în 
tartarul indian. 

990 

Vulturul Garuda. Visvakarman este demiurgul zeilor - o formă a lui Agni, zeul focului- „cel 
care a făcut totul”; vanara Nala este fiul lui şi devine arhitectul armatei lui Sugrîva în cartea a 

şasea. 

221 

Nu figurează în dicţionare; probabil din manda + iha =„înceti în orice fac/neîndemânatici”. 
brahmatejobih poate fi interpretat şi „prin puterea imnului (Gayatri) recitat de brahmani” 

r ) r y\ _ 

Numele sanscrit este kşiroda- acelaşi cu al oceanului primordial de lapte amestecat de devah 
împreună cu asurah -v. 1,45,15-45. Oceanele geografiei mitice indiene au de multe ori nume de 
băuturi tradiţionale. 

224 rşabha= taurul. 

995 

Lacul minunat de frumos. 

226 jaloda=jala+uda, literal apă-apă; Dutt citeşte Jalada sea unde jalada înseamnă „dătător de 
apă=nor de ploaie”-v. Monier-Williams, p. 414, col. 3; Jalada săgara= marea norilor, iar Jaloda 
săgara poate fi interpretată drept marea cu apă dulce, ceea ce explică denumirea svădudasya=„ cu 
ape dulci” din distihul 49. 

227 

Faţă de cal. Aurva, un rşi brahman, a făcut penitenţe/tapas deosebit de aspre pentru a înfrânge 
un grup de kşatriya care terorizau brahmanii. Ardoarea penitenţei sale a fost atât de mare încât 
putea distruge întreaga lume. Rugat de strămoşii săi, el îndreaptă flăcările spre ocean unde devin 
„focul calului”/Badavăgni=focul submarin care nu se stinge, v. Huet, s.vv. aurx’a şi badavăgni. 
Hayamukha este gura în formă de „cap de cal” prin care focul nestins iese la suprafaţă. 
Badavă(gni) apare în continuarea versului sub forma Vadava. 



49-59. Spre mizănoapte de marea cu ape dulci se află muntele de aur Jătarupasila 
care se întinde pe treisprezece yojana. O, vanaral Pe vârful muntelui veţi vedea 
cobra cu o mie de capete Ananta, sprijinitorul Pământului slăvit de toţi: străluceşte 
ca Luna, solzii sunt albaştri ca noaptea 228 , iar ochii precum florile de lotus. Precum o 
flamură se înalţ-acolo un palmier din aur cu trei ramuri pe un altar; acesta este 
semnul pus de zei la hotarul dinspre răsărit al lumii. Dincolo de el se află Udaya, 
Muntele de unde Soarele Răsare, întins pe o sută de yojana, iar culmea lui atinge 
cerul! Podoabe strălucitoare-i sunt copacii de aur înfloriţi - sala, palmieri, tamăla şi 
karnikăra -care par rupţi din soare. Pe vârful însuşi alt pisc spre ceruri se ridică; o 
yojana el cuprinde pe pământ, zece are însă-n înălţime şi numele lui este 
Saumanasa 229 . Atunci când Visnu a măsurat pământul, el întâi pe Saumanasa a pus 
piciorul, iar apoi pe Meru. Soarele dă ocol întâi în Jambudvîpa, iar când ajunge la 
muntele semeţ porneşte înspre nord ca lumea noastră să îl vadă. Sihastrii numiţi 
vaikhănasa şi vălakhilya strălucesc aici precum soarele. 

60-70. Se află-n fata muntelui 231 o insulă numită Sudarsana; de aici răsare Soarele ce 
ne luminează ochii. Veţi căuta pe Muntele de unde Soarele Răsare prin văgăuni şi 
prin păduri urma lui Ravana şi a lui Vaidehi. Strălucirea muntelui de aur face zorii 
roşietici. Aici e poarta Pământului şi Cerului 232 , de unde Soarele se-arată, de aceea se 
numeşte Răsărit; voi cercetaţi izvoare şi coclauri şi sânul muntelui întru afund spre 
a-i găsi pe Ravana şi Vaidehî. Hotarul mai departe nu-1 veţi trece: dincolo nu sunt 
nici Soare şi nici Lună, ci numai întuneric, iar ce se află acolo e păzit de zei. Voi 
aşadar să scotociţi după fiica lui Janaka pretutindeni, chiar unde nu v-am spus - atât 
este în puterea noastră, căci nu pot pătrunde cu mintea acolo unde Soarele n-ajunge! 
Ajungeţi deci la muntele de la răsărit, cercetaţi pe unde este prinţesa din Videha şi 
ascunzişul lui Ravana si vă înturnati înainte să se-mplinească luna! Zăbavnicii viata 
îşi vor pierde! Fie ţelul să vi-1 atingeţi şi s-o vedeţi pe Maithilî; fericirea vieţii- 


229 Saumanasa=\ nflorit. 

230 V. 3,6, 1-7. 

ori 

Muntele este Udaya. Sudarsana=insula plăcută vedrii/frumoasă. Logica succesiunii frazelor 
este deficitară, totuşi nu am intervenit în text. 

Al doilea vers al distihului 63, purvametatkrtan dvarah prthvya bhuvanasya ca, poate fi 
înţeles - din cauza dublului sens al cuvântului purvam - şi: „de la începutul lumii a fost 
statornicită < de către Brahma> drept poartă pentru Pământ şi Cer”. 



ndelimgate veţi avea răsplată dacă umblând pe drumul cel împădurit plăcut lui 
Indra 233 şi căutând cu-ndemânare o veţi afla pe Sîtă, iubita lui Rama!” 


41 

l-7.Sugrîva trimise acea oaste dintâi cu poruncile de neclintit. Apoi alese dintre 
viteji o altă armie să pornească înspre sud. Dintre eroi el îi numi pe Nîla fiul lui 

r r 

Agni, pe Hanuman, pe Jămbavăn fiul Părintelui Zeilor, Suhotra, Sarări, Saragulma, 
Gaj a, Gavăkşa, Gavaya, Suşena, Vrşabha, Mainda şi Dvivida, Vijaya, 
Gandhamăndana, cei doi feciori ai Focului - Ulkămukha şi Asanga 234 iar hatman 
peste ei îl puse pe Angada. Sugrîva le zugrăvi astfel locurile greu de străbătut 
dinspre acea zare: 

8-23. Veţi porni căutarea cercetând cele o mie de piscuri ale munţilor Vindhya pe 
care cresc copaci şi liane. Apoi veţi merge de-a lungul râului Narmada cel iubit de 
şerpii uriaşi, pe valea minunatei Godăvarî, pe cursul apelor Krşnavenă, Râul 
Mare 235 , aducătoarea de noroc Varadă cea plină de şerpi mari. Porniţi mai departe 

t-îz — 

prin ţinuturile Mekhala şi Utkala , prin târgurile din Dasărna, prin Asvavantî, 
Avantî. Ţările Vidarbha si Rstikă, si frumosul Mahisaka să fie temeinic căutate, 

precum şi Van ga' , Kalinga, Kausika, pădurea Dandaka, prin munţi, pe maluri şi 
prin grote. După Godăvarî luaţi la rând Ăndhra, Pundra, Cola, Pandya, Kerala. 
Răscoliţi muntele Ayomukha cel bogat în metale, cu vârfuri frumoase, împodobite 
de culoarea pădurilor înflorite şi unde cresc mulţi arbori de santal. La poalele lui 
curge Kăverî, cu apa nentinată în care apsarele se scaldă. Pe vârful muntelui îl veţi 
afla pe Agastya, măritul rşi; binecuvântarea lui vă va ajuta să treceţi fără primejdii 

Partea de est a cerului si pământului aparţin lui Indra. 

234 ? ’ r — r w w 

Suhotra=cel care aduce multe sacrificii, Sarari sau sarali=numele unei păsări, 
Saragulma=mănunchi de trestii, Vrşabha =(aprox. )puternic ca un taur, Vijaya=triumfătorul, 
Ulkămukha=gură de foc, Asahga=cel liber. Numele celorlalţi războinici au fost explicate în 
notele capitolului 39. Suşena este fie un omonim al tatălui Tărei, fie o interpolare. 

93 c 

Versiunile electronice diferă în interpretarea textului una faţă de alta şi faţă de ediţia Dutt: 
unele cuvinte - mahănadî, mahăbhăgă -pot fi considerate atât denumiri, cât şi simple adjective. 
Godăvarî, cu afluentul Varadă şi Krşnavenă sunt sigure şi corespund râurilor de azi Godavari, 
Varadha şi Krşna. Nu toate denumirile au putut fi identificate. 

236 Partea de coastă a statului Orissa din Republica India. Orissa de sud este Kalinga. 

937 

Dutt citeşte Matsya în loc de Vanga/Vanga= regiuni din Bengalul de azi. Denumirile sunt 
aceleaşi pentru ţinuturi cât şi pentru populaţiile care le locuiesc. 



apa cea mare Tămrapamî, bântuită de crocodili. Ea se îndreaptă împodobită cu 
desişuri de santal şi insuliţe spre oceanul ce o aşteaptă, aşa cum fata se îndreaptă 
spre iubitul ei. Lăsând în urmă râul, ajungeţi la cetatea de scaun Pandya, cu porţile 
din aur bătut în mărgăritare. Sosiţi la ţărmul mării veţi hotărî cum o veţi străbate; pe 
mal e muntele Mahendra, pus acolo de Agastya. Pomi înfloriţi şi viţe căţărătoare 
umplu de culoare muntele de aur pe care-1 iubesc fiinţele cereşti ce locuiesc acolo - 
deva, rşi, yakşa, siddha, carana şi dănţuitoarele apsare - chiar Zeul cu o mie de ochi 
vine în zilele binecuvântate 238 să se desfete privind. 

/V 

24-25. {In largul mării veţi vedea un ostrov pe care niciun om nu poate să ajungă; 
cuprinsul lui e de o sută de yojana şi acolo cu dinadinsul s-o căutaţi pe Sita şi 
demonul nemernic ce merită să moară, căci e sălasul lui Ravana care se asemuie cu 

7 5 

Indra-n strălucire} . 

26. Marea de la miază-zi e bântuită de Angărakă 240 , diavoliţa-căpcăun care înhaţă de 
umbră orice-i zboară pe deasupra. 

27. Nu plecaţi de-acolo cât mai aveţi fie şi un grăunte de-ndoială, ci căutaţi întruna 
urma soţiei lui Rama cel puternic. 

28-33. După încă o sută de yojana în marea cea mare veţi vedea Puşpitaka 241 , un 
munte locuit de siddha şi carana ; e luminat cu raze de soare şi de lună, iar vârfurile-i 
două se-mplântă-n ceruri. Un pisc de aur e jiţul de odihnă al Soarelui, altul - de 
argint - al Lunii" , dar cei nerecunoscători, răi ori fără de credinţă nu le vor vedea 
nicicând! Plecati-vă cucernici în fata muntelui, dar cutreierati-1 cu temei. La 
paisprezece yojana de drum greu veţi întâlni culmea numită Suryavăn 243 . Dincolo de 


238 Expresia parvasu parvasu arată că Indra venea în zilele cu lună plină şi cu lună nouă, zile 
faste cu ofrande deosebite. 

Pasajul de faţă, împreună cu faptul că în capitolul 44 Rama îi încredinţează lui Hanuman 
inelul său ca semn de recunoaştere pentru Sita, a generat controverse în rândul comentatorilor. 
Aceste părţi nu pot fi pur şi simplu eliminate, după cum nu pot fi puse de acord cu direcţia logică 
de desfăşurare a acţiunii; ele pot fi prelucrări sau interpolări foarte vechi, după cum pot proveni 
dintr-o variantă diferită a poemului. 

240 Numele înseamnă „tăciuni aprinşi”; personajul este numit şi Simhika -„leoaica”. Apare în 
cartea a cincea. 

941 

Muntele înflorit, plin de flori. 

242 

Traducere aproximativă; în varianta Dutt referirea la Lună nu apare. 

243 

Pădurea sacră a Soarelui, v. Monier-Williams, p. 1244, col.l. 



ea se află muntele fulgerelor 24 , plin de pomi cu roade-n pârg şi coapte întreg anul: 
ospătaţi-vă până la saţ cu fructe, rădăcini şi multă miere, apoi mergeţi mai departe. 

34-38. Veţi sosi la muntele plăcut ochilor şi inimii numit Kunjara unde 
Visvakarman i-a clădit un schit lui Agastya: în lung măsoară o yojana, dar se înalţă 
zece, făcut din aur tintuit cu nestemate! Pe munte se află o cetate chemată 

7 5 

Bhogavatr , unde domneşte Văsuki, înţeleptul rege peste şerpi. Largi sunt căile 
cetăţii, dar ea rămâne de nepătruns, căci năpârci uriaşe o păzesc cu colţii lor 
înveninaţi. Voi cercetaţi cu de-amănuntul palat, oraş şi câte ascunzişuri veţi găsi prin 
Bhogavatî! 

39-43. Dincolo de Bhogavatî veţi vedea muntele Rşabha, un taur de piatră, plin de 
pietre preţioase din orice fel se află-n lume. Acolo cresc copacii de santal cu lemnul 
gălbui ori azuriu, verzui ori ca para focului de roşu 247 ; să nu-i atingeţi, căci sunt 

r r 

păziţi de îngrozitorii gandharvaşi roşii. Ei au cinci regi: Sailuşa, Grămanî, Sigru, 
Subhra şi Babhru 248 , strălucitori ca Soarele, ce locuiesc acolo. 

44-45. Acolo locuiesc cei care vrednici au fost în fapte bune; ei strălucesc precum 
Soarele, Luna şi Focul, căci vieţile curate le-au câştigat lor cerul! Doar până acolo 
vă e îngăduit să mergeţi, căci mai departe se află tărâmul Strămoşilor şi cetatea lui 
Yama scufundată în întuneric, iar pământenii nu pot nicicum să intre! 

46-49. Tot ce-i luminat de Soare şi puteţi vedea voi cercetaţi cu luare-aminte, să o 
aflaţi pe Vaidehi înainte de a porni înapoi; cel care o va găsi înainte de a trece-o lună 
belşug şi viaţă bună, cu mine deopotrivă, va avea! Drag îmi va fi şi greşelile îi vor fi 
iertate! De la părinţi voi moşteniţi mulţimi de haruri, puternici sunteţi şi viteji - uniţi- 
le! Voi împreună veţi putea să o găsiţi pe Sita căutând cu-ndemânare, porniţi de- 
ndată!” 

244 Vaidyuta. 

245 

Numele implică un joc de cuvinte: kuhja=loc invadat de tufişuri, ierburi, kunjara=c 1 efant, ca 
locuitor al tufişurilor, dar şi orice excelează în orice domeniu, Monier-Williams, p. 288, col. 1 şi 
Huet, s.vv. kunja şi kunjara. 

246 Nume derivat din bhoga=inel de şarpe', are şi două conotaţii: 1 .bhoga 2 =bogăţie, belşug; 2.în 
regiunea subpământeană Patala se află omonimul Bhogavatî, pe râul cu acelaşi nume care 
corespunde Gangelui. 

247 

Echivalentul exact al denumirilor sanscrite nu este cunoscut, chiar ediţiile indiene le 
aproximează, iar Dutt le păstrează ca atare. 

248 Sailuşa=dansatorul, Grămanî=şef Sigru= arborele Moringa, Subhra=care străluceşte de 
frumuseţe (aprox.), Babhru=brun-roşcat. 

1-4. Sugrîva orândui astfel ceata care mergea spre sud. Se întoarse întâi către 
Suşena, viteazul de temut, măreţ precum un nor, tatăl reginei Tără, socrul său; i se- 
nchină cu braţele-ndoite, înainte de a vorbi. Apoi spre marea maimuţă Arcişmat 249 
fiul lui Măriei - care avea înţelepciunea şi îndrăzneala lui Indra şi era la fel de 
iute" ca Garuda - şi spre ceilalţi fii ai lui Măriei vestiţi prin puterea lor, numiţi 
deolaltă Arcirmălya, el vorbi astfel, cerându-le să pornească spre apus: 

5-11. -„Voi, viteji de frunte între maimuţe, luaţi două sute de mii de ostaşi; cu 
Suşena în frunte purcedeţi să o căutaţi pe Vaidehi! căpetenii ale neamului roşcat, 
cercetaţi ţinut după ţinut, întâi Surăşţra 251 , Băhlîka 252 , Candracitra prin frumoasele 
târguri şi cătune, apoi Kukşi 253 <?> unde cresc codri de nepătruns de pannăga, 
vakula şi uddălaka şi crânguri de ketaka 254 . Râuri cu unde răcoroase curg spre soare- 
apune, voi căutaţi <pe malurile lor>, prin pădurile unde trăiesc asceţii, prin codri şi 
munţi, piscuri îngheţate şi pustiuri; scotociţi chiar meleagurile ce par nestrăbătute, 
până ajungeţi la ţărmul mării bântuite de balene şi crocodili. Puteţi hoinări prin 
desişuri şi crânguri de ketaka, de tamăla 255 şi de cocotieri. 

12-14. Să căutaţi urma Sitei şi adăpostul lui Ravana -pot fi prin munţi şi sihle de pe 
ţărm. Uitaţi-vă prin cetăţile Muraci, Jaţă cea frumoasă, Avânţi, Angalopa, prin 
împărăţii ori târguri şi prin păduri nebăgate-n seamă 256 . 


249 Strălucitorul; fiul al înţeleptului primordial - maharşi - Manci=rază de lumină, apărut la 
rândul său din spiritul lui Brahma. 

Sintagma vainateyasamadyutim înseamnă propriu-zis „egal cu fiul lui Vinata=Garuda în 
strălucire”, dar am ţinut seama de interpretarea din traducerea Valmikiramayana-Rao. 

251 Azi peninsula Kathiawar şi coasta Surat din Gujarat- Huet, s.v. 

Regiune prin care indo-europenii au păstruns dinspre nord în India, Punjab. 

253 Denumire discutabilă - poate însemna „stomac”, „cavitate”, „interior” - este acceptată ca 
nume al unei regiuni de către Dutt si Monier-Williams fără alte precizări. 

254 — 5 

Pannaga = Cerasus Puddum (Monier-Williams, azi Primus cerasoides ) ori Rottleria 
Tinctoria (Dutt, azi Mallotus philippensis); vcikula/bakula= Mimusops elengi (Monier-Williams 
şi Huet). Uddălaka = fără explicaţie corespunzătoare sensului din text, Monier-Williams 
vorbeşte despre „un sortiment de miere”-deci un arbore melifer. Pentru ketaka v. nota la 4, 28, 8- 
10 . 

255 Laur negru ( Garcinia xantochymus), are fructe comestibile. 

256 alakşita=neobservat, neremarcat; poate fi interpretat şi ca nume propriu, aşa cum face Dutt. 



15-18. Acolo unde Sindhul şi marea se-mpreună veţi vedea un munte cu o sută de 
vârfuri, pe nume Hemagiri 257 ; pe coasta lui sunt lei înaripaţi care răpesc din zbor 
chiţii şi elefanţii mării, ducându-i în văgăuna lor din munte. Elefanţi trufaşi cu 
glasul tunător 258 îşi duc veacul pe lângă leii zburători. Schimbătoarele maimuţe să 
cerceteze fără de zăbavă piscurile care ajung la cer, pe care cresc copaci în multe 
culori. 

9SQ 

19-24. Pe marginea mării veţi vedea strălucind Pariyatra , care se întinde pe o sută 
de yojana: aici trăiesc două duzini de koţi dintre gandharvaşi. Strălucesc ca para 
focului şi duc o viaţă plină de cucernicie, strânşi laolaltă mii şi mii. Oricât aţi fi de 
viteji, nu-i tulburaţi şi staţi de ei departe! Mai bravi sunt ei când apără roadele 
pădurii - nu rupeţi nicio poamă! Maimuţe de rând voi să păreţi cât o căutaţi pe fiica 
lui Janaka şi vă vor lăsa în pace. 

25-26. Lăsând în urmă acel meleag, ajungeţi la Vajra, muntele cel mare; o sută de 
yojana măsoară el în întindere şi nalt, culoarea lui e piatra de vaidhurya, dar miezul 
lui e adamant, şi cresc pe el copaci şi lujeri. Pe coaste şi prin văgăuni voi căutaţi cu 
sârg! 

27-29. Spre a patra parte din oceanul de apus veţi zări piscul Cakravăn, unde 
Visvakarman a făurit o roată cu o mie de spiţe; acolo Visnu a-nfrânt demonii 
Hayagrîva şi Pancajana, luându-le armele - discul şi scoica. Să-i căutaţi acolo pe 
Vaidehi şi Ravana! 

30-32. Acolo, în genunea mării, se află Yarăha - un munte cu vârful de aur, ce 
cuprinde şaizeci şi patru de yojana, sălaşul zeului Varuna; scufundaţi-vă fără de 
preget ca să ajungeţi la el! {Pe munte se află oraşul plin de aur Prăgjyotişa, stăpânit 
de demonul pus pe rele numit Naraka} Scotociţi bine clinul muntelui şi largile-i 
peşteri după Ravana şi Vaidehi! 

33-35. Dacă Varăha arată semne că tainiţele îi sunt poleite cu aur, cu totul şi cu totul 
de aur e piscul care-n urma lui se-ntinde, plin de repezişuri şi cascade. Aici răcnesc 

957 

Hemagiri =„Muntele de Aur”; există si varianta Somagiri. 

95R 9 

Text confuz, interpretat în diverse moduri. Probabil primii „elefanţi” sunt animale marine, pe 
când ceilalţi sunt elefanţii obişnuiţi. 

95Q ’ 555 

Partea de vest a lanţului muntos Vindhya. 

260 Distihul 31 este suspect de interpolare deoarece prăgjyotişa arată o localitate care se bucură 
de razele de la răsăritul Soarelui. 



în voie leii, elefanţii şi vierii sălbatici, iar strigătul pe care stâncile-1 repetă îi 
stârneşte să urle trufaşi din nou. Aici zeii l-au încoronat pe Indra, stăpânul 
armăsarilor divini” învingătorul demonului Păka, iar muntele a fost numit de atunci 
încolo Meghavan 262 . 

36-39. Lăsând în urmă piscul stăpânit de Indra, veţi ajunge apoi la şaizeci de mii de 
vârfuri aurite, înşirate unul după altul; ele au culoarea zorilor de zi şi copacii lor sunt 
încărcaţi cu flori de aur. Semeţ se-nalţă printre-acele vârfuri chiar în mijloc, Meru 
regele de stâncă, muntele din miază-noapte, care-a primit cândva un dar de la zeul 
Soarelui. 

40. -„Prin voia mea, a zis acesta, tot ce pe coasta ta îşi află adăpost" va străluci şi 
zi şi noapte ca aurul curat, la fel şi zeii, ganclharvaşii precum şi fii lui Danu ce vor 
sălăşlui aici vor fi poleiţi cu aurul aprins al înserării.” 

41-43. De aceea, la ceasul înserării cereştile divinităţi vin să se-nchine pe muntele ce 
este împărat peste toţi munţii, atunci când Soarele se face nevăzut în spatele Piscului 
Apusului, străbătând zece mii de yojana doar într-o clipită 264 . 

44-45. Pe culmea Muntelui Apusului voi veţi vedea palatele de aur construite de 
Visvakarman pentru Varuna, zeul ce mânuieşte-arcanul; minunat e locul ce 
ademeneşte stoluri după stoluri de păsări cântătoare. 

46, 48-49, 47. Pe şaua dintre Meru şi Piscul Apusului” creşte un palmier de aur cu 
zece ramuri, înconjurat de frumoase altare” . Acolo vieţuieşte Merusăvarni” , 


261 Atât aici -4,42,35- cât şi anterior la 3,5,7 b Dutt traduce harihaya prin expresia cel care are 
caii verzi , urmat de varianta electronică Valmiki Ramayana Rao; dicţionarele au însă cel care 
are caii roibi/roşcaţi. Dictionary for Spoken Sanskrit traduce hari atât prin „green” cât şi prin 
„tawny”. Hari 2 =fciuve,bai;blond,roux; jaune-vert-brun („couleur des jeunes feuilles au 
printemps ”)/une couleur indefinissable- Huct. 

262 Pădurea Norilor. 

263 Toate traducerile introduc în acest punct un text explicativ, mai lung sau mai scurt. Se poate 
spune, ţinând seama de variante: „de-i bolovan sau muşuroi, tufiş ori arbore şi orice vietate”. 

” 64 Textual muhurtărdhena=muhurta +ardhena= 1 muhurta şi jumătate = 72 de minute, dar 
sensul în acest loc este de „foarte repede”. Pentru o listă destul de lungă de divinităţi am folosit 
sintagma „cereştile divinităţi”. 

265 Astagiri. 

266 Vedikâ poate însemna „altar de sacrificiu”, „arie pentru sacrificiu”, dar şi „balcon” şi 
„balustradă”. Ediţiile indiene diferă aici, toate însă evită cel mai logic sens: „înconjurat de o 



cucernicul ascet ştiutor al dharmei, pe potrivă cu Brahma şi luminos ca Soarele. 
Smeriţi voi vă plecaţi în faţa lui şi gleznele-i cuprindeţi, apoi îl întrebaţi de soarta 
Sitei. Voi căutaţi prin munţii de netrecut, prin lacuri şi râuri să daţi de urma lui 
Maithilî si Ravana 268 . 

9 

50-51. Acolo tărâmul celor vii marginea-şi găseşte; în zori de zi Luminătorul umbra 
nopţii risipeşte, pentru a sosi apoi la Muntele Apusului. O, voi viteji între vanaral 
Doar pân-acolo puteţi merge, dincolo de Astagiri e doar nesfârşită-ntunecime. 

52-57. Purcedeţi! Să o căutaţi pe Sita şi sălaşul lui Ravana; aveţi o lună s-ajungeţi la 
muntele de la asfinţitul Soarelui şi să vă-ntoarceţi înapoi, de-ntârziaţi v-aşteaptă 
gâdea! Socrul meu vă este căpetenie şi povăţuitor - să ascultaţi fără crâcnire de spusa 
lui! E un erou puternic şi plin de vitejie care mi-a fost învăţător; ascultaţi-1 pe 
drumul către-apus în căutarea lui Vaidehî. Noi ţelul ni-1 atingem şi datoria ne-o 
plătim dacă lui Rama îi găsim soţia! Pentru aceasta aveţi îngăduinţă să faceţi orice, 
dacă e bine chibzuit şi potrivit cu timpul şi cu locul!” 

58. Atunci Suşena şi ceilalţi, după ce au ascultat sfaturile lui Sugrîva, au pornit către 
apus, zarea ocrotită de Varuna. 


43 


1-2. Sugrîva trimise astfel pe socrul său spre soare-apune. Apoi vorbi spre viteaza 

r 

căpetenie Satavali, rostind cuvinte cu folos pentru Rama, dar şi pentru sine: 

3-10. -„ Porneşte cu o ceată de o sută de mii, cu sfetnicii de trebuinţă şi cu fiii lui 
Vaivasvata' . Spre miază-noapte, unde Himavăn este podoabă acelei zări, cercetaţi 
unde se află soţia lui Rama cel fără de păcate. Această căutare înseamnă mult pentru 
fiul lui Dasaratha, iar noi ne vom plăti datoria faţă de el doar când ne vom atinge 
ţelul. Răghava ne-a ajutat fără de preget mai înainte; dacă ajuţi pe cineva, oricine ar 
fi acela, viaţa rodnică îţi va fi de-atunci încolo. Dar el ne-a sprijinit întâi din bună 


balustradă strălucitoare/magnifică”, deoarece această interpretare ar data versul din epoca 
budistă, când atât stupele cât şi unii arbori veneraţi erau îngrădiţi cu vedikă -le bogat decorate. 

267 Merusăvami= „cel care străluceşte ca Meru”. 

Pentru mai multă claritate a textului în limba română distihul 47 a fost mutat după 49. 

269 Strălucitorul, epitet al Soarelui. Este strămoşul oamenilor din linia solară prin Manu-Yama, de 
aceea traducerile au fie Yama, fie Soarele în acest loc. Este mai simplu să spunem „fiii Soarelui”. 


voia sa - binecuvântaţi am fi dacă binele i l-am întoarce 270 . Dacă binele-mi voiţi să 

9 9 

nu uitaţi aceasta şi faceţi totul să o găsiţi pe Jănakî! Rama, biruitorul cetăţilor 
vrăjmaşe, este slăvit cu drag de toţi, iar el ne-a îndrăgit pe noi! Aveţi şi minte şi 
curaj; de aceea căutaţi cu luare-aminte prin codrii neumblaţi şi munţii cei silhui! 

11-14. Să o căutaţi iar şi iar pe meleagurile unde locuiesc neamurile mleccha, 
pulinda, surasena, prasthala, bharata, madraka, kuru, kamboja, yavana, saka, 
ăraţţaka, băhlTka, rşika, paurava, ţankana , cina, paramacîna, nîhara, darada şi 
pe Muntele Zăpezii. Acolo să căutaţi ascunzişul lui Ravana în desişurile de lodhra şi 
printre lotuşi, în pădurile de devadaru 212 . 

15-19. Apoi mergeţi la ăsram- ul zeului Soma, unde locuiesc zei şi ganclharvaşv, de 
acolo ajungeţi la Kala, muntele cu piscuri semeţe. Să o căutaţi pe mărita doamnă, 
soţia lui Rama prin genuni şi prin caverne! După acest munte cu vine de aur, veţi 
ajunge la altul, pe nume Sudarsana 273 . Purcedeţi apoi spre Devasakha 274 , muntele cel 
plin de pomi, unde se adăpostesc mulţimi de înaripate; cu de-amănuntul scotociţi voi 
desişurile, văgăunile şi pâraiele din munte, doar veţi afla sălaşul lui Ravana, unde-i 
tinută Vaidehi. 

270 Am păstrat sensul originalului, explicând câteva versuri laconice şi care au înţeles identic în 
esenţă: „vom fi binecuvântaţi dacă îl ajutăm pe Rama, căci dacă binele făcut cuiva aduce belşug, 
ce va fi dacă îl ajutăm pe cel faţă de care suntem îndatoraţi?” 

271 

Mleccha= barbari non-indoeuropeni în general; pulinda= locuitori barbari din Vindhya; 
surasena= locuitorii regiunii care avea capitala în oraşul Mathura; prasthala= nume de provincie 
şi de populaţie neînregistrat nici în Huet, nici în Monier-Williams, etimologia sa arată totuşi că 
este vorba de populaţia unui podiş; bharata= în Vede este clanul descendenţilor regelui mitic 
Bharata 1 - diferit de fratele lui Rama -, numele devenind mai târziu sinonim cu India; madraka= 
din ţara Madra, în NV Indiei; kuru= populaţie din nordul Indiei; kamboja= ţară din NV extrem al 
Indiei; yavana= ionieni/greci; saka= sciţi; ăraţţaka= populaţie din Panjab; bâhlika= regiune din 
Panjab pe unde populaţiile ariene au intrat în India; rşika= „numele unui popor”, Monier- 
Williams; pawrava=„descendenţii lui Puru”, numele unei populaţii din NV Indiei; ţankana= 
oamenii din „ţara borax-ului”, Monier-Williams; cîna= „cei din ţara plumbului”, China? ; 
paramacîna= nu apare în dicţionare, etimologic înseamnă „la capătul ţării/dincolo de ţara cîna"\ 
nîhăra=„ce\ din ţara ceţurilor”, Monier-Williams; darada= populaţie din Peshawar - Monier- 
Williams. Exălicaţiile fără autor provin din dicţionarul Huet. 

272 

Lodhra= Simplocos racemona, arbore cu flori galbene; devadaru=Cedrus deodara, cedru din 
Himalaya. 

r )n'\ 

Sudarsana=p\ăcut vederii, magnific; este si numele discului lui Visnu. 

274- c 

Devasakha= prietenul zeilor. 



20-21. De acolo începe pustiul: o sută de yojana unde nu se găsesc nici munţi, nici 
arbori, nici strop de apă, unde nu-i urmă de fiinţă vie! Treceţi în goană prin locul cel 
groaznic şi veţi găsi la capăt Kailăsa cu straiu-i de zăpadă. 

22-25. Pe culmea muntelui Visvakarman a ridicat palatul lui Kubera: el pare un nour 
argintiu împodobit cu aur! Un mare iaz plin cu nuferi şi cu lotuşi e adăpost pentru 
lebede şi raţe; în el se scaldă cete de apsare. Fiul lui Vaisravana 275 - îmbelşugatul 
dătător de bogăţii - regele piticilor yakşa, cel preamărit de-ntreaga lume, trăieşte- 
acolo printre guhyakas " . Pe muntele strălucitor ca Luna voi căutaţi-i pe Vaidehî şi 
Ravana pe piscuri şi prin grote. 

26-32. Porniţi apoi spre muntele Kraunca: pătrundeţi în miezul lui scobit prin 
văgăuna greu de străbătut. Trăiesc acolo divini sihastri, cu feţe luminoase ce par sori, 
iar zeii îi cinstesc. Răscoliţi Kraunca pisc cu pisc, pe buze de prăpăstii şi prin 
adâncuri sfredelite. Dincolo de el se-ntind Kăma şi Mănasa, doi munţi lipsiţi de 
arbori, dar adăpost sfinţit pentru nenumărate zburătoare. Nu doar jivine nu pot intra 
acolo, ci nici devas, asuras ori rakşas ! Dar puteţi să căutaţi pe muntele Mainăka pe 
tăpşane, pe brâne şi în hăuri. Un fiu al lui Danu, pe nume Maya, a clădit acolo casă 
pentru sine, iar pe lângă el sunt multe asvamukhf 11 : să scotociţi şi sălaşul femeilor 
cu capete de iepe! 

33-38. Dincolo de muntele acela veţi ajunge la o sihăstrie unde sălăşluiesc siddha, 
vaikhănasa şi valakilya-ş i; umili vă apropiaţi de cei ce prin canoane de păcate s-au 
curăţat şi smeriţi de Sită întrebaţi! Au înţelepţii vaikhănasa un lac plin de lotuşi 
aurii 278 , străbătut de lebede cu penele ca zorii zilei. Sărvabhauma 279 , elefantul care e 
bidiviul lui Kubera, vine mereu la iazul cel întins cu soaţele-i împreună. După lac 
începe un ţinut în care nu se văd nicicând nici Soarele, nici Luna, nici stele, nici nori 
şi niciun zvon sau glas nu se aud; dar meleagul nu-i defel întunecat: fericiţii care 


275 Kubera. 

276 yakşa sunt un neam de pitici aflaţi în slujba lui Kubera, reprezentaţi cu abdomenul mare - 
specific zeului bogăţiei; uneori ei sunt şi spirite arboricole, iar soţiile lor sunt dryade. Guhyakas 
sunt spirite păzitoare ale bogăţiilor lui Kubera. 

Asvamukhi- femei cu cap de cal este interpretat ca un sinonim fie pentru kinnari, fie pentru 
kimpuruşa. Kinnara/-T sunt fiinţe cereşti cu cap de cal şi corp uman, în timp ce kimpuruşa sunt 
un fel de himere. 

278 puşkara înseamnă „lotus albastru în cazul de faţă, fiind precedat de hema =„de aur”, toţi 
traducătorii înţeleg sintagma drept „lotuşi de aur”. 

77Q _ 5 ’ 

Sarvabhauma = „regele întregii lumi”, elefantul mitic al nordului. 



canonul şi l-au dus până la capăt îşi găsesc aici odihna, iar din ei izvorăşte o lumină 
ce scaldă totul precum razele de Soare! 

39-40. Dacă în urmă lăsaţi plaiul fără de aştri, ajungeţi la Sailodă -un râu adânc de 
munte. Pe malurile lui cresc, de-o parte şi de alta, bambuşii numiţi kîcaka 2SQ : ei 
ramurile arcuite şi le-mpletesc pentru ca sfinţii eremiţi să poată trece apa. 

41-44. Apoi ajungeţi pe meleagul celor care în alte vieţi fost-au fără de greşeală; 
numele ţării e Uttara-Kuru 281 . Acolo mii de râuri cu lotuşi ca şofranul îşi varsă apa-n 
lacuri a căror undă poartă nuferi de aur cu frunze de lapislazuli şi smarald, iar 
staminele lor sunt fire de aur; prin desişurile de lotuşi se zăresc nestemate şi 
mărgăritare. Pe grinduri, alte pietre preţioase strălucesc printre bucăţile de aur aduse 
din străfundul munţilor. 

45-49. Copacii au flori şi fructe deolaltă cât e anul de lung, iar păsările cuibăresc 
într-înşii. Unii pomi au roade pline de miresme pe placul fiecăruia, alţii au scoarţă 
bună de croit veşminte, ori lemn pentru podoabe sau pentru făcut paturi măiestru- 
mpodobite. Sunt arbori cu flori pentru ghirlande, alţii cu poame din care se storc 
băuturi. 

50-54. Femeile din ţar-aceea sunt tinere, pline de virtuţi şi fără pereche de 
frumoase” , iar fiinţele celeste - gandharvaşi, kinnara, siddha, naga şi vidyadhara- 
şi 283 - petrec acolo cu ale lor iubite, traiul lor e plin de plăceri şi desfătare, doar au 
meritat aceasta în vieţile de dinainte. Se aud doar cânturi cereşti si hohote de voie 

9 9 9 

bună: nu-i nimeni trist ori aplecat spre rele, ci vrednicia creşte în popor zi după zi. 

55-58. La marginea meleagului preafericit veţi ajunge la oceanul de la miazănoapte. 
El are chiar în mijloc piscul Somagiri, pe care doar cei ajunşi în cerurile lui Indra şi 
lui Brahma pot să-l zărească. Muntele de aur revarsă lumină şi căldură, deşi acolo nu 


280 

Bambusa arundinacea = bambus spinos, care atinge 30 m înălţime; Huet, s.v. Asceţii făceau 

poduri din ei pentru a putea traversa. Am amplificat versul pentru a fi inteligibil. 

281 

Kuru de la Miazănoapte/de Sus. 

Versul este înţeles foarte diferit, una din variante fiind: „iar alţi copaci nasc din trunchiul lor 
femei fără pereche de frumoase, tinere şi pline de virtute”. 

283 Vidyădhara= genii aeriene, magicieni care îl însoţesc pe Siva; veşnic tineri, de o mare 
frumuseţe, ei pot să îşi schimbe înfăţişarea. Sunt reprezentaţi purtând ghirlande în cer. V. Huet, 



r 984 

e soare. Visnu, cel ce e unul cu Universul însuşi, Sambhu şi Brahma Părintele - 
înconjurat de ai săi rşi - îşi au acolo sălaşul. 

59-64. Să nu-ndrăzniţi a merge dincolo de Kuru! Nicio fiinţă vie nu poate calea să o 
afle mai departe. Nici zeii înşişi nu ajung acolo, deci faceţi cale-ntoarsă când veţi 
vedea muntele Soma! Voi, căpetenii ai neamului vanara să ţineţi minte: nu puteţi 
merge mai departe pe tărâmul unde Soarele nu străluceşte, căci nu puteţi să ştiţi ce e 
acolo! Să cercetaţi cu luare-aminte ţinuturile despre care am vorbit şi încă altele pe 
care, poate, le-am uitat! Voi sunteţi deopotrivă cu Vântul şi cu Focul: dacă o găsiţi 
pe Vaidehî veţi săvârşi o faptă care-1 va bucura pe fiul lui Dasaratha şi veţi avea 
recunoştinţa mea. Eroi veţi fi voi pentru mine, vă veţi zdrobi vrăjmaşii şi vă veţi 
bucura de bunurile pământeşti cu soţii şi fii, cu neamuri şi cu prieteni!” 


44 


1-2. Sugnva se gândi că, dintre toţi, Hanuman e cel mai priceput să ducă lucrul la 
bun sfârşit; de aceea se apropie de fiul Vântului pentru a-i grăi cu bucurie astfel: 

3 -7 285 .- „O, tu, cel mai bun din neamul roşcat! Nu pot vedea o piedică care să te 
oprească în calea ta - nici pe pământ, nici în văzduh, nici în cerul cel albastru şi nici 
în apă! Tu cunoşti unde locuiesc asura, gandharva şi şerpii naga, tărâmul 
oamenilor, al zeilor, oceanul şi străfundul pământului! Viteazule, nu-i cineva pe 
lume să fie ţie pe potrivă; cu tatăl tău tu semeni: ca Vântul eşti de aprig, de ager şi de 
iute! De aceea chibzuieşte bine cum o putem afla pe Sîta, căci ai putere, minte, 
îndrăzneală, cunoşti locul şi vremea potrivită faptei şi eşti priceput la treburile ţării!” 

8-12. Auzind acestea, Rama cumpănea în sine: „Regele Sugrîva e-ncredinţat că 
Hanuman îşi va atinge ţelul cu orice preţ; el îl cunoaşte şi, dintre toţi, îl alege pe 
Hanuman, izbânda e sigură cu el!” Se bucură în adâncul inimii viteazul cel puternic 
şi crede că îşi va-mplini dorinţa. Nimicitorul vrăjmaşilor dădu cu voie bună lui 


284 - r ' ' 

Sambhurekadasatmakah = Fericitul cu unsprezece suflete, epitet al lui Siva într-o ipostază 
paşnică. în filosofia indiană, Siva-Sambhu este Fiinţa în forma ei manifestă; cele „unsprezece 
suflete” reprezintă un eufemism pentru cele unsprezece ipostaze terifiante Rudra ale zeului. 

Textul acestor versuri urmează traducerea lui Dutt, mai simplă şi mai clară. Notele la p. 825 
arată că există o regiune în care zboară păsările -antarikşa - şi cerul propriu-zis -ambara. V. şi 
Huet, s. vv. 



Hanuman veriga de aur 286 ce avea scris pe ea „Rama”, drept încredinţare pentru 
domniţa lui, şi spuse: 


13-14. Pecetea asta va fi un semn pentru fiica lui Janaka - ea va putea să îţi 
vorbească fără frică ştiind că eşti trimisul meu. Viteazule Hanuman, îndrăzneala ta 
netemătoare şi cuvintele regelui Sugrîva sunt pentru mine semne de izbândă!” 

15-16. Hanuman, cel mai vrednic dintre vanara, primi inelul şi îl lipi de frunte, cu 
braţele -ndoite el se plecă la picioarele lui Rama, apoi se depărtă. Fiul Vântului 
strălucea printre aţâţi oşteni precum Luna printre miriadele de stele în noaptea fără 
nori. 

17.{Pe când se înălţa cu vitejii împreună îl auzea pe Rama în urma sa: 
„Preaputernice Hanuman, fiul lui Vayu-Pavana, mă bizui pe tine! Străduieşte-te din 
răsputeri, astfel încât Janakî să fie regăsită!”} 287 


45 

1. Sugrîva - cel mai puternic dintre săritoarele maimuţe - grăi atunci spre cetele de el 
orânduite: „Porniţi spre zările care v-au fost de mine zugrăvite spre a atinge ţelul 
dorit de Rama.” 

112 - 3 288 . Au pornit atunci oştirile ca roiuri de lăcuste acoperind pământul, iar Rama 
rămase pe muntele Prasravana împreună cu Lakşmana, aşteptând să treacă luna 
hotărâtă spre a afla unde se află Sita. 


286 Tradiţia ulterioară va susţine că inelul îi fusese dat lui Rama chiar de Sita, la nunta lor, în 
Videha. 

287 

Sar ga 4,44, ca şi versurile 4,41,24-25 prezintă câteva dificultăţi insurmontabile pentru 
comentatori: 1. din ce motiv se presupunea că grupul pornit spre sud era cel care urma să o 
găsească pe Sita? 2. De ce Angada, prinţul moştenitor şi comandantul nominal al cetei, este total 
trecut cu vederea? 3. De unde provenea inelul, deoarece se afirmă că Rama a renunţat la toate 
podoabele atunci când a plecat în pădure? 4. După părerea mea, distihul 17 nu are justificare, 
fiind probabil o interpolare; 5. Plecarea adevărată a cercetaşilor are loc de abia în capitolul 45. 
Speculaţiile pe marginea capitolelor 4,41 şi 4,44 sunt nenumărate; după cum am arătat în nota la 
4,41,25 cel mai simplu ar fi să considerăm că aceste neconcordanţe provin dintr-o încercare 
timpurie de simplificare a textului stufos din capitolele 40-44. 

288 Versurile 2-8 întrerup desfăşurarea acţiunii începute în primul distih; acestea par o variantă 
distinctă. 



5-8. Viteazul Satavali pomi spre nordul cel încununat cu piscuri, Vinata spre 
răsărit, în vreme ce Hanuman, Tăra şi cu Angada se-ndreptară către miază-zi, unde 
sălăşluieşte Agastya, iar Suşena cel puternic ca un tigru purcese către apus, unde e 
stăpân Varuna. Atunci Sugrîva răsuflă uşurat şi se bucură în sine. II 

9-11. După ce regele le-a vorbit astfel, maimuţele porniră pline de voie bună şi cu 
pas iute spre părţile de lume poruncite fiecăreia. Pălăvrăgeau săreau, alergau şi 
strigau care mai de care: 

12-16. -„ îl omorâm pe Ravana şi o aducem înapoi pe Sita!” - „Ba eu singur îi fac 
felul şi o aduc pe fiica lui Janaka, după ce dau iama-n toţi duşmanii!”- „Eu o aduc 
înapoi chiar de sub pământ pe Sita, aşa cum e: sleită de puteri şi-nfricoşată! Voi 
ceilalţi - nu mai bateţi calea de pomană!” -„ Eu sfărâm copacii, zdrobesc munţii, 
despic pământul şi mările le-nvârtejesc!” - „Eu pot străbate o sută de yojanal ” - „Eu 
te-ntrec cu alte o sută-n săritură!” -„Drum îmi croiesc nestingherit pe pământ, pe 
mare, prin munţi şi codri, ba chiar în miezul din străfundul lumii!” 

17. Aşa îşi lăudau vanara puterile în faţa regelui, plini de mândrie. 


46 

1. -„Spune-mi, cum ai ajuns să cunoşti tu mandala lumii?” îl întrebă Rama pe 
Sugrîva când cetele plecară cu căpitanii lor în frunte. 

2. Se-nclină adânc Sugrîva în faţa lui şi spuse: -„ Cu de-amănuntul eu îţi voi 
răspunde, viteazule, fii cu luare-aminte! 

3-10. Precum ştii, Văii a urmărit demonul <Măyăvin - fratele lui> Dundubhi 290 , cel 
ce părea un bivol - până în măruntaiele muntelui Malaya pentru a-1 ucide. Am 

Reprezentare printr-un desen circular a universului, a lumii sau a cerurilor, care apare în 
special în gândirea budistă. Suprafaţa circulară este înscrisă într-un pătrat, pe laturi fiind patru 
intrări în forma literei T. Gama de subiecte care pot fi cuprinse într-o mandala este astăzi practic 
nelimitată, fiind un suport pentru meditaţii. Aici are sensul aproximativ de hartă. 

290 Textul are: „demonul danava Dundubhi, cel care arăta ca un bivol ” în contradicţie cu 
capitolul 4,9, unde se vorbeşte de Măyăvin; comentatorii tradiţionali nu pot rezolva satisfăcător 
neconcordanţa. Pentru a clarifica pasajul am fost nevoit să adaug completarea dintre paranteze. 



aşteptat un an la gura peşterii cu credinţă neclintită, până am văzut cum văgăuna 
revarsă sânge în valuri şi m-am îngrozit. Eram încredinţat că fratele meu e mort şi 


durerea mă ardea precum veninul; pentru ca bivolul demonic să nu poată ieşi, am 
pus la gura peşterii un stei cât muntele. Rămas fără nădejde, m-am întors la 
Kişkindhă, unde am fost încoronat. Având domnia, pe Rumă şi pe Tără, eu 
cârmuiam lipsit de orice frică, înconjurat de prieteni. După ce a ucis acel monstru, 
Văii s-a întors la Kişkindhă; eu, respectându-mi fratele - deşi mă temeam de dânsul-, 
i-am înapoiat ţara şi domnia. 

11-20. Totuşi mintea lui Văii spre răul meu era pornită; voia, în marea lui mânie, pe 
mine să mă piardă şi sfetnicii să mi-i ucidă 291 . Noi am pornit atunci în fugă; în goana 
mea eu am văzut nenumărate râuri, codri şi cetăţi, iar tot pământul ca-ntr-o oglindă 
îmi apărea în faţă, precum urma copitei unei vite încercuită de văpăi. Pe când 
porneam spre răsărit eu am văzut mulţimi de arbori, lacuri râuri şi piscuri minunate; 
am văzut cum străluceşte, încărcat de pietre preţioase, Muntele Udaya şi Marea cea 
de Lapte unde apsarele se scaldă. Dar Văii mă ajungea din urmă, aşa că m-am întors 
spre miază-zi - unde Vindhya se înalţă acoperit de codri de santal; i-am privit în 
treacăt, apoi, de nevoie, eu am cotit din nou către apus, căci Văii era aproape. Acolo 
am văzut diferitele ţinuturi şi Munţii Asta" , apoi m-am înturnat spre miază-noapte. 
Dar nici Himavăn, muntele zăpezii, nici Meru şi nici Oceanul nu mă apărau de Văii 
şi nu găseam liman de adăpost niciunde. Atunci înţeleptul Hanuman mi-a grăit: 

21 - 22 - «O, rege al neamului roşcat! Mi-am amintit blestemul aruncat de înţeleptul 
Matanga asupra lui Văii: dacă Văii intră în hotarul sihăstriei lui Matanga capul lui o 
sută de ţăndări se va face! Acolo ne vom găsi liniştea şi pacea!» 

23 - 24. Atunci m-am îndreptat spre Rşyamukha, unde - deşi a venit din urmă - Văii 
nu a îndrăznit să-ncalce opreliştea blestemului lui Matanga. Astfel s-a făcut, o, 
Rama, că am dat pământului ocol!” 


9Q 1 

Dutt traduce: „dar Vali, cu judecata cuprinsă de mânie, nerăbdător să mă ucidă, era pe urmele 
mele, împreună cu sfetnicii lui”; textul meu urmează cele dou ediţii electronice. Aceeaşi situaţie 
în cazul distihului 4,46,13:/ar tot pământul...văpăi. Dutt citea: „iar eu străbăteam pământul 
precum (= la fel de uşor/iute precum) copita unei vaci, ori imaginea reflectată în oglindă sau 
pălălaia dusă de vânt". 

292 Udaya este „Muntele de unde răsare Soarele”, iar Asta este „Muntele după care apune 
Soarele”. 

1-7. Porniră aşadar cu paşi repezi măritele căpetenii spre cele patru zări să o 
găsească pe Vaidehi, precum a fost porunca regelui. Au scotocit cu de-amănuntul 
albiile până în afund, iazurile, cetăţile, munţii, pădurile înconjurate de râuri la care 
se ajunge greu şi chiar tăria cerului. Au căutat <risipiţi în cete> din zori şi până-n 
asfinţit, iar noaptea se adunau şi îşi făceau culcuşul la un loc pe ramurile copacilor 
care rodesc tot anul. Socotind cu grijă timpul din prima zi şi pierzându-şi nădejdea, 
ei s-au întors după o lună pe Muntele Prasravana, să dea seamă în faţa regelui. 

7-10. Puternicul Vinata şi sfetnicii săi se înturnară 294 după ce au căutat-o pe Sita 

precum fusese porunca, dar fără de izbândă. Eroul cel vestit Satavali veni apoi din 
miză-noapte cu oastea sa, după ce în van cercetase să afle unde-i Sita. Dinspre apus 
sosi Suşena, după ce vreme de o lună scotocise fără folos acel meleag. Suşena se 
plecă-n faţa lui Rama şi Sugrîva după cuviinţă, apoi se-aşeză lângă ei şi le grăi 
astfel: 

11 - 14. -„Am căutat prin munţi, prin codrii neumblaţi şi prin cătune, pe râuri şi pe 
mări; am scotocit prin văgăuni, prin mari hăţişuri, prin desişuri de nepătruns de 
plante târâtoare şi-n orice loc ne-ai spus cu dinadinsul; din nou am luat-o de la capăt 
în mijlocul ţinutului, chiar unde n-ar putea ajunge cineva, prin râpe şi hârtoape, 
ucigând gigantice jivine. O, stăpâne al neamului vanara ! Socotim că fiul cel puternic 
al Vântului va fi în stare să afle urma lui Maithili; Hanuman urmează calea pe care 
a fost dusă Sita!” 

1-7. Hanuman împreună cu Tăra şi cu Angada au pornit încotro le poruncise 
Sugrîva 295 . Ei şi ceata lor de viteji au străbătut o cale lungă, au scotocit văgăunile din 
munţii Vindhya -care pentru alţii erau de nepătruns-, vârfurile munţilor, locurile 
întărite prinse între braţe de râuri, lacuri şi codrii silhui. Au căutat zadarnic prin 
ţinutul acela, fără să o găsească pe Sita, fiica lui Janaka. Neînvinsele maimuţe au 


OHO 

Textul capitolului prezintă dificultăţi: variante divergente, repetiţii şi neclarităţi. 

294 Din direcţia est. 

295 Spre sud. 

mâncat rădăcini şi fructe, oprindu-se din loc în loc llcopleşite de obosealăll' . Au 
căutat prin codrii deşi, prin locuri neumblate pustii şi-ngrozitoare, unde nu găseau 
nici apă, nici oameni. După ce au isprăvit de cercetat sihlele şi coclaurii, vitezele 
maimuţe lăsară-n urmă locul acela şi porniră mai departe. 

8-11. Ajunseră apoi într-un ţinut <urgisit>. Nu vedeau frunze, flori sau roade pe 
ramurile pomilor, abia găseau rădăcini bune de mâncat, iar râurile secaseră în matcă. 
Nu zăreau bivoli, cerbi, elefanţi sau tigri, nici măcar o pasăre cântătoare sau altfel de 
sălbăticiune. Nu se găseau ierburi de leac, nici vrejuri, nici lăstari căţărători, nici 
lotuşi plăcut mirositori prin iazuri, iar negrele albine părăsiseră locurile-acelea. 

12 - 14. Un înţelept pe nume Kandu trăia acolo; era cam necioplit din fire, iute peste 
poate la mânie, dar altfel neîntrecut în asprimea canonului ce-şi luase. Avusese un 
fecior în vârstă de llşaisprellzece ani 297 , pe care îl pierduse în pădure; turbat de furie, 
înţeleptul afurisise întreg codrul. Pădurea devenise stearpă, lipsită de orice vietăţi, fie 
ele jivine sau zburătoare. 

15 - 18. Ceata de maimuţe scormoni cu de-amănuntul munţii şi grotele, codrul, 
râurile şi pâraiele. Voiau cu dinadinsul să împlinească voia lui Sugrîva căutând prin 
sihle, dar n-au găsit nici urmă de Ravana sau fiica lui Janaka pe care el o răpise. Au 
ajuns apoi în alt meleag, plin de desişuri şi liane, iar în mijlocul acelui loc înfiorător 
şedea un demon asura, răufăcător netemător de zei. Uimiţi se uitau la el vanara - 
căci era mare cât un munte -şi şi-au strâns brâiele la mijloc, gata să-l înfrunte. 

19 - 21. -,,V-am prins, asta vă e pieirea”-urlă împieliţatul când îi văzu şi porni în 
goană asupra lor cu pumnul ridicat. -„Ăsta sigur e Ravana”, îşi spuse-n sine fiul lui 
Văii; doar o dată cu palma îl lovi Angada - asura se prăvăli cum muntele se surpă, 
revărsând pe gură un potop de sânge. 

22 - 24. După ce acela îşi dădu ultima suflare, vanara au cercetat grota care îi era 
sălaşul, bucurându-se de victorie; apoi au străbătut pădurea până au ajuns la altă 
văgăună-ngrozitoare, pe care au scotocit-o în zadar. Maimuţele s-au adunat la un loc 
sub un copac şi stăteau tăcute şi întristate. 


296 Completarea lui Dutt care mi se pare necesară. 

Versul are aici două variante: 1. Tasya tasminvane putro balako dasa varşikah şi 2. Tasya 
tasminvane putro bâlas sodasa varşikah. Prima - „un fecior de zece ani”- este cea din Dutt. 

I. Deşi sfârşit de oboseală, înţeleptul Angada îşi strânse vitejii şi le vorbi domol, 
îmbărbătându-i: 

2 - 10. -„Am căutat încolo şi încoace pretutindeni: prin codri deşi, prin grote 
neumblate şi printre ţancurile munţilor, prin locuri întărite - nicăieri nu am găsit 
urma divinei Jănakî sau a nemernicului demon care a răpit-o. S-a scurs mare parte 
din timpul pe care ni l-a hotărât Sugrîva - stăpânul de-a cărui mânie trebuie să ne 
temem. Să căutăm totuşi până o vom afla pe Sita, chiar dacă ne covârşesc tristeţea, 
oboseala şi nesomnul; se spune doar că sârguinţa, priceperea şi statornicia aduc 
izbânda până la urmă! De aceea eu vă spun vouă, vlăstare ale pădurii: să căutăm din 
nou, lăsând în urmă suferinţa! Rodul stăruinţei îl culege neîndoielnic acela care îşi 
dă silinţa fără de preget - nu se cuvine să-nchidem ochii, pradă disperării! Mereu să 
v-amintiţi acestea: Sugrîva este iute la mânie şi pedepseşte aspru; noi să ne temem 
de el şi de măritul Rama! Pentru folosul vostru eu am grăit acestea; dacă socotiţi că 
este altă cale, vorbiţi fără de frică!” 

II. Auzind vorba lui Angada, Gandhamădana 298 răspunse cu glasul slab, căci se 
stingea de sete: 

12 - 14. -„Angada ne-a dat un sfat vrednic de dânsul, potrivit şi bun; să-l ducem la 
îndeplinire. Să cercetăm din nou munţii, peşterile, stâncăriile, puhoaiele, pădurile 
nelocuite, precum ne-a poruncit Sugrîva. Toţi împreună să scotocim pretutindeni 
prin codri şi văgăuni de munte!” 

15-18. S-au ridicat din nou truditele maimuţe, pornind să scotocească iar tot şiragul 
de munţi Vindhya şi pădurile din miază-zi. Nerăbdători să o găsească pe Sita, 
vanara au urcat pe Muntele de Argint 299 cel plin de grote şi cu piscuri semănând cu 
norii toamnei, au căutat prin pâlcul de lodhro 300 ş i printre bananieri, dar nici aşa nu 
au putut să o găsească pe Vaidehi, doamna dragă lui Rama. 

19-22. După ce au cercetat tot muntele cu peşterile lui multe, roşcatele maimuţe au 
coborât la poale. S-au adunat fără vlagă sub un copac, tăcute şi cu inimile grele, 

298 Pentru Gandhamădana vezi 4,39,28-35. 

299 srîmad Rajaparvata -veneratul Munte de Argint. 

300 Symplocos racemosa, arbore cu flori galbene; din scoarţa lui se obţine praful roşu aruncat la 
sărbătoarea hoII- v. Huet, s.v. 



zăcând de oboseală. După o vreme au pornit din nou spre sud şi căutau, cu Hanuman 
în frunte, prin Vindhya luând totul de la început. 

1-3. Hanuman, Tăra împreună cu Angada au mai cercetat încă o dată munţii 
Vindhya, peşterile şi locurile de nepătruns, râurile, pâraiele şi văgăunile unde-şi 
făcuseră bârlogul tigri şi leii. Până au ajuns la marginea de apus şi miază-zi 301 a 
munţilor Vindhya, timpul hotărât lor <aproape> trecuse. 

4-7.{Fiul Vântului scotoci toate piscurile, peşterile şi locurile greu de străbătut din 

acel ţinut. Gaja, Găvakşa, Gavaya, Sarabha, Gandhamădana, Mainda, Dvivida, 
Suşena, Jămbavăn, prinţul Angada, Tăra -cel care se mişcă sprinten prin pădure- şi 
Hanuman au străbătut, la mică depărtare unul de altul, meleagul brăzdat de munţi 
dinspre miază-zi }. 302 

8-13. Acolo ei au zărit gura unei genuni numite Rkşabila 303 , păzit de un fiu al lui 
Danu. Se stingeau arşi de sete şi căutau deznădăjduiţi un izvor, când au văzut hăul 
ascuns de tufişuri şi liane din care au pornit să zboare ploieri, lebede, cocori şi raţe 
roşii 304 şiroind de apă şi pline de polenul lotuşilor. Vitejii vanara stăteau uimiţi, 
neştiind ce să creadă, când au ajuns la peştera în care se pătrunde cu mare greutate. 
Erau pe cât de temători pe atât de bucuroşi: plin de vietăţi era adâncul, dar şi 

IAC 

groaznic şi de nestrăbătut, părând intrarea către împărăţia demonilor . Atunci fiul 


301 De sud-vest. 

‘ Pasajul pare interpolat, rostul lui fiind doar de a aminti numele principalilor conducători din 
ceată. Hanuman explorează singur (?) regiunea de sud-vest, apoi împreună cu ceilalţi partea de 
sud. 

303 Numele este înţeles diferit: rkşa înseamnă atât „rău, periculos” dar şi „urs”; deoarece bila 
înseamnă „cavernă”, unele traduceri consideră expresia „grota rkşabila” drept un pleonasm şi 
reduc numele la Rfcşa. Numele poate însemna deci fie „grota periculoasă”, fie „peştera ursului”, 
dar există şi traducerea „black hole”~„hăul negru”. Desfăşurarea acţiunii arată ca potrivită 
interpretarea „grota periculoasă”. Rkşabila este unul dintre cei şapte kulagiri - masivul central al 
unui lanţ muntos - aparţinând, împreună cu Vindhya, lanţului mitic Bhăratavarşa; v. Huet, s.vv. 

304 Enumerarea tradiţională krauncah , hansăh, sărasăh , cakravăkăh trebuie privită drept 
ansamblul păsărilor acvatice, identificarea fiecărei specii în parte variind după dicţionar şi după 
contextul în care apar. Denumirile se repetă în distihul 15. 

305 Textual: daityendranilayopama - vestitul sălaş al regelui demonilor daitya = Bali, care a 
cucerit cele trei tărâmuri de la Indra. 



Vântului, Hanuman cel mare cât un munte şi care cunoştea toate tainele pădurii, grăi 
astfel spre vanara: 

14-16. -„După ce am străbătut de-atâtea ori munţii de la miază-zi suntem frânţi de 
oboseală, dar n-am găsit urma lui Maithilî. Din peşteră au ieşit păsări de baltă şiroind 
de apă; fără îndoială acolo este un izvor, doar şi la intrare copacii sunt plini de 
viaţă!” 

17-29 306 . După cuvântul lui, au intrat în hăul cel întunecat. Nicio rază de Soare sau 
de Lună nu străbătea acolo, iar locul era-nfiorător. Din stîncă-n stâncă se repetau 
într-una răgete de lei urlete de fiare, ţipete de zburătoare şi vitejia lor era fără folos 
căci nu vedeau nimic. Pierduţi în întuneric ei tot umblau ca vântul, tinându-se de 
mâini. Arşi de sete au străbătut astfel o yojana 307 phn peşteră, căutând cu disperare 
un izvor. Sleiţi de vlagă, au zărit până la urmă o geană de lumină. Strălucirea de foc 
a unui codru aurit împrăştia întunecimea din preajmă; creşteau în crângu-acela sălă, 
tălă, tamălă, punnăgă, vahjulă, dhavă, campakă, arbori năga şi karnikără. Florile 
lor erau ciorchini aurii, mugurii erau roşii, iar trunchiurile de smarald erau 
îmbrăţişate de liane aurii, în vreme ce fructele din vărf păreau scumpe diademe 
scânteind ca Soarele care răsare 30 . Lujerii de lotus erau safire şi vaidurya crescute 
din iazuri pline cu peşti uriaşi poleiţi cu aur şi gigantice ţestoase, iar în jurul lor 
zburau stoluri de păsări. 

30-37. Ei au văzut palate boltite din aur şi din argint, care aveau pe-acoperişuri 
ferestre „ochi de vacă” 309 bătute în mărgăritare; nestematele vaidurya împodobeau 

casele fie ele din aur, argint sau cărămidă . Acolo arborii plini de flori şi roade 

306 Versurile sunt contradictorii, uneori se repetă, iar traducerile diferă; am parafrazat originalul 
pentru a obţine un text coerent în limba română. 

307 

Dutt: „peste o sută de yojanas ”. 

308 Una din variante adaugă: „erau acolo altare din safire şi nestemate vaidurya". 

309 Un fel de bow-windowuri, eliptice şi cu dantelărie de piatră. Aici dantela sculptată era 
acoperită de perle. 

Sintagma haimarajatabhaumani înseamnă „din aur, argint şi pământ”, traducerile diferă totuşi 
foarte mult. Versiunea Dutt are pentru distihurile 30-31 varianta:„Şi maimuţele au văzut acolo 
vehicule de aur şi argint; şi peste tot locuinţe învăluite în şiraguri de perle, având balcoane aurite, 
pardosite cu aur şi argint şi presărate cu lapis-lazuli”. Aici însă vimănăni nu se referă la carele 
zburătoare ale zeilor, ci este un termen arhitectural cu următoarele sensuri: l.o clădire în general, 
în special patrulateră; 2. un altar cu boltă; 3. turnuri; 4. (rar) apare drept comparaţie pentru 
construcţiile multietajate, care se înalţă precum carele zeilor - v. Prasanna Kumar Acharya, An 
Encyclopedia of Hindu Architecture, ed. 1949, pp. 461-464. 



semănau cu mărgeanul, iar albinele aurii care făceau miere felurită zburau 
pretutindeni. Au mai văzut: paturi, jilţuri şi care 311 din aur împodobite cu pietre 
preţioase; vasele toate străluceau, fiind făurite din aur argint şi bronz; grămezi de 
santal şi de tămâie, hrană curată, fructe, rădăcini, miere, băuturi, veşminte, velinţe şi 
piei de animale, iar din loc în loc aurul movile strălucea precum focul. 

38-39. Pe când umblau încolo şi încoace, vanara au văzut în apropiere o femeie 
cuvioasă, îmbrăcată în veşmânt din scoarţă şi piei de căprioară, cu chipul supt de 
lungul post; lumină răspândea din marea ei sfinţenie, înspăimântându-i pe viteji. 

40-41. Stătură deci în loc, uimiţi de arătare. Hanuman cel cât un munte în faţa 
bătrânei cuvioase braţele îndoaie si o-ntreabă: 

9 9 

-„Cine eşti? Ale cui sunt peştera aceasta, palatele şi nestematele?” 

1. Apoi Hanuman adăugă, grăind virtuoasei doamne îmbrăcată în piei de căprioară: 

2-8. -„Suntem sfârsiti de sete si de foame si frânţi de oboseală; de aceea am intrat de- 
a valma în genune, dar spaima ne-a cuprins văzând atâtea lucruri minunate. 312 Ai cui 
sunt oare copacii de aur care seamănă cu Soarele în zori de zi? De unde vin fructele 
şi rădăcinile cu gust neîntrecut? Ale cui sunt casele cu multe caturi poleite şi ferestre 
bătute-n nestemate? Prin ce putere măiastră copacii revarsă sfinte miresme din flori 
şi fructe, cum s-au ivit în tăuri lotuşi, peşti, ţestoase cu totul aurite? Prin ce canon 
fost-au ele dobândite? Oare prin puterea ta? Noi nu înţelegem, deci, rogu-te, ne 
spune!” 

9. Astfel îi răspunse lui Hanuman cuvioasa, care avea milă de toate făpturile: 

10-14. -,,0, preaputernice vanaral codrul de aur a fost făurit de către demonul 
înşelător pe nume Maya prin puterea lui măiastră, dar casele le făcuse înainte 


311 — — 

Termenul din text este yanani= vehicul. 

31 ? 

Textul are nevoie de unele completări, prea ample pentru a putea fi introduse direct în 
traducere. Sensul versurilor este: „am intrat direct în peşteră, fără a cere voie cuiva, deoarece 
eram însetaţi, flămânzi şi obosiţi. Văzând cum arată ne-am îngrozit la gândul că ar fi în 
stăpânirea unui demon... ” 



Visvakarman, pentru căpeteniile demonilor 313 . May a luat asupră-şi canon aspru, 
răbdând în desişul pădurii mii de ani, până a primit de la Brahma darul mult dorit: 
avuţia lui Usana. A trăit fericit un timp în palatul din sihlă, până când l-a fulgerat 
stăpânul Indra pentru că îndrăznise să se iubească cu apsara Hemă 314 , iar atunci 
Brahma i-a dăruit acesteia locul, cu palat, pădure şi podoabe. Eu sunt 
Svayanprabhă 315 , fiica lui Meru Săvarni: am grijă de căminul Hemei cea pricepută la 
cântec şi dans, căci sunt prietena ei cea mai bună, iar ea m-a făcut de neatins. 

18-19. Dar voi, cum aţi ajuns aici în codrul nepătruns? şi care e grija ce vă mână? 
Mâncaţi întâi din roadele acestea minunate şi beţi, apoi povestiţi-mi totul”. 

1. Ei atunci s-au odihnit şi vlaga li s-a întors în trupuri; atentă privea la ei femeia 
sfântă şi-n urmă ea le spuse: 

2. -,, 0 , vanaral dacă oboseala v-a trecut şi foamea v-aţi ostoit cu fructe, povestiţi-mi 
ce vânt aicea vă aduce - eu vreau să ştiu aceasta!” 

3. Hanuman începu atunci a spune fără ascunzişuri tot adevărul: 

4-17. -„Rama - fiul bunului împărat Dasaratha, stăpânul lumii-ntregi precum Indra şi 
Varuna - a sosit în pădurea Dandakă însoţit de fratele Lakşmana şi de soţia sa, 
Vaidehî. Pe când se aflau în Janasthăna, Ravana a furat-o cu de-a sila <pe Vaidehl>. 
Rama s-a împrietenit cu Sugrîva, regele poporului vanara, care ne-a trimis pe noi - 
cu Angada în frunte spre zarea asta unde domneşte Yama şi unde Agastya îşi are 
sihăstria. Porunca lui a fost să o găsim pe Sîtă, prinţesa din Videha, şi sălaşul lui 
Ravana - demonul care îşi schimbă chipul după voie. Am răscolit în lung şi lat 
tinutul de la miază-zi, cu codrii si cu marea; sfârsiti de foame ne-am strâns noi toti 

9 7 9 7 9 9 9 

sub un copac. Putere nu mai aveam niciunul dintre noi; nici ce să facem nu ştiam, 

Versul 10 a are un joc de cuvinte: mayo nama mahateja mayavi -„pe nume Maya, prin 
priceperea lui minunată la înşelăciune”. Visvakarman este aici arhitectul demonilor danava, ceea 
ce intră în contradicţie cu alte locuri unde are rolul de constructor celest. Usana este alt nume 
pentru Sukra, învăţătorul şi capelanul demonilor. „Avuţia” sa ar fi chiar priceperea la construcţii. 

314 Hemă=aurita\ fii ei cu Maya sunt demonii Măyăvi şi Dundubhi, înfrânţi de Văii, iar fiica lor 
adoptivă este Mandodarî - soţia principală a lui Ravana. 

315 — 5 w w zvw 

Svayam -prabha=care emană strălucire din sine însăşi - Monier-Williams, p. 1278, col.3. 



nici cum să trecem peste oceanul de tristeţe în care ne înecam. Privind în jur, am 
zărit peştera întunecată, ascunsă printre viţe şi copaci; din ea zburau afară lebede, 
vulturi-pescari, cocori, iar aripile lor musteau de apă. Noi am chibzuit atunci ; eu 
am spus: «Să intrăm », iar ei pe dată m-au ascultat. Zoriţi ne-am apucat de mâini, 
intrând în genunea cuprinsă de întunecime. Ştii acum ce ne-a adus aici; flămânzi şi 
însetaţi noi am venit la tine - primitoare, ne-ai ospătat cu fructe şi setea tu ne-ai 
potolit. Oare cum am putea să răsplătim < atâta bunătate>?” 

18. Svayanprabhă le răspunse astfel căpetenilor de dharma iubitoare: 

19. -„Mă bucur să v-aud vorbind astfel, mărite căpetenii; eu am însă doar un singur 
ţel - dharma să o urmez deplin şi n-am nevoi de niciun fel.” 

317 

20. Răspunse Hanuman cucernicei femei: 

21-24. -„Ne aflăm sub ocrotirea ta, preasfânta; cât am rătăcit prin peştera aceasta, 
timpul hotărât de marele Sugrîva s-a scurs şi, după vorba sa, cei care-ntârzie îşi pierd 
viaţa. Ajută-ne să scăpăm din capcana peşterii acesteia căci avem o ţintă de atins şi 
ne temem de Sugrîva.” 

25. Schivnica îi grăi atunci lui Hanuman: 

26-28. -„Acei care ajung aici, greu se pot întoarce înapoi, dacă au scăpat cumva cu 
viaţă. E greu, dar vreau să vă ajut, căci prin asprul meu canon am putere-aceasta! 
Ochii însă să-i ţineţi ferecaţi, căci nimeni nu iese de aici cu ei deschişi”. 

29-30. Ei bucuroşi ochii i-au închis, ba încă degetele au apăsat pe pleoape, iar ea i-a 
scos din peşteră într-o clipită. Afară ea le-a spus: 

31-32. -„Muntele acesta acoperit de viţe şi de pomi e Vindhya, iar celălalt e 
Prasravana; în faţă se-ntinde marele ocean. Noroc bun vouă, viteji vanara, eu mă 
întorc la sălaşul meu!” spunând aceasta, Svayanprabhă a intrat în grota minunată. 

316 Subînţeles: „şi ne-am dat seama că în peşteră se găseşte apă”. 

317 Următoarele 13 slokcih sunt distribuite diferit după ediţii, astfel încât ele apar fie drept 
distihurile 4,52, 20-32 fie ca 4,53, 1-13. Au existat variante care au creat aici o nouă sarga, 
ajungând astfel la un total de 68 de capitole - Rosalind Lefeber, op. cit., p. 23, n. 72. Subiectul 
paragrafului - continuarea episodului din 4,52, 1-19 - face mai logică prima variantă, adoptată şi 
de Dutt. 

1. Atunci în faţa lor văzură oceanul neţărmurit, căminul lui Varuna, plin de talazuri 
înspumate care mugeau îngrozitor. 

2-7. Vremea trecuse pe nesimţite cât rătăciseră în munţii de netrecut şi peştera 
făurită de priceperea lui Maya, magicianul-demon, iar luna hotărâtă de regele 
Sugrîva se scursese. Au căzut pe gânduri când, ajunşi din nou la poalele muntelui 
Vindhya au văzut sute de liane pe copacii împovăraţi sub florile primăvăratice. S-au 
sfătuit, au scotit şi - îngroziţi că sorocul lor demult trecuse - s-au prăbuşit la pământ 
unul după altul. Angada, prinţul lat în spete precum leii şi plin de-nţelepciune, 
chibzui în sine şi grăi apoi cu glasu-i blând spre mai bătrânele maimuţe: 

8-19. -„Prieteni, noi am pornit la drum la porunca regelui; voi înşivă vedeţi că 
rătăcind prin Rkşabila am irosit o lună-ntreagă! Am plecat în luna Ăsvayuja 318 şi 
aveam timpul hotărât să ne întoarcem; sorocul a trecut de mult. Spuneţi ce este de 
făcut! Voi sfetnici ai regelui, devotaţi şi voitori de bine, viteji fără de seamăn, 
ascultând porunca lui Sugrîva cel cu ochii roşii, m-aţi urmat pe mine - căpitanul. Nu 
ne-am atins ţelul şi cine va scăpa cu viaţă dacă nu îndeplineşte porunca regească? 
Deci vom pieri, cum fost-a hotărât. Socot că e mai bine să postim până de foame ne 
vom stinge! Sugrîva este aspru din fire; fiind rege, va fi cu mult mai mult pornit să 
pedepsească pe cei ce voia nu i-au împlinit - noi nu am aflat nimic de soarta Sitei, 
păcatul regelui va fi că ne ucide, dar nu nevinovaţi! Decât să părăsim soţii, copii şi 
case 319 mai bine să postim până murim! Munci fără asemănare va născoci Sugrîva 
pentru noi, când ne va ucide-n chinuri - mai bine viaţa noi înşine ne-o luăm aici! 
Prinţ moştenitor m-a făcut Rama, cel îndurător faţă de toţi, nu Sugrîva, care duşman 
mi-a fost dintotdeauna! Acum prilejul îl va găsi ca aspru să mă pedepsească, iar 
prietenii şi neamul meu întreg mi-ar vedea amarul! Pe ţărmul acesta sfânt eu sfârşitul 
îmi voi aştepta!” 

Reperele temporale din diferitele traduceri sunt contradictorii, deoarece între sistemul de 
referinţă indian - care pornea de la fenomene meteorologice şi naturale - şi calendarul gregorian 
nu există corelaţii simple; am preferat să nu stabilesc concordanţe, dar se consideră în general că 
de la plecarea din ţară şi până acum trecuseră două luni. V. şi Rosalind Lefeber, op. cit., pp.22, 
25. 

319 Sensul este „decât să fugim”. 



20. Atunci, ascultând spusele prinţului, căpeteniile au răspuns înduioşate: 


21-24. -„Sugrîva are fire aprigă, iar Răghava soţia îşi iubeşte - pentru a-1 îmbuna pe 
Rama, regele ne va jertfi pe noi care nu am aflat nimic despre Vaidehi. Neruşinaţi 
am fi să ne-arătăm în faţa stăpânului, noi - sfetnici cu vază - întorşi fără ispravă! Să 
căutăm pe mai departe aici; dacă nu vom afla vreo veste despre Sita, mai bine 
coborâm la Yama!” 

25 a-b Auzindu-i grăind astfel, Tăra i-a îndemnat: 

25 c-d - 26 -„Ajunge-atâta jale, doar putem intra din nou în peştera cea mare! Maya 
a făcut din ea un loc nebiruit, bogat în copaci şi hrană din belşug, cu apă de băut - 
acolo n-avem teamă de Indra, de Raghava sau Sugrîva!” 

27. -„Să urmăm deci o cale care viaţa ne-o cruţă, să nu ne înfruntăm pedeapsa!” au 
răspuns maimuţele în cor, după ce au ascultat vorbele lui Tăra, iar prinţul Angada 
a-ncuviinţat părerea lor. 

1-2. Ascultându-1 pe Tăra, Hanuman îşi spuse că fără doar şi poate Angada chibzuia 
să ia domnia. Ştia că vrednic era fiul lui Văii: avea cele opt priceperi ale minţii 320 , 
cele patru puteri 321 şi cele paisprezece înzestrări cerute unui rege 322 . 


270 

Există nuanţe în definirea acestor trei grupuri de calităţi, după fiecare dintre traducătorii 
indieni. Aproximând, cele opt priceperi sunt: 1-2. acceptarea a ceea ce este adevărat şi drept, 
3.atenţia, 4.receptivitatea, 5.rememorarea, 6-7. cunoaşterea laturilor bune şi rele ale lucrurilor, 
8.cunosterea absolută/cunoasterea esenţei lucrurilor. 

771 5 ’ 5 

1. De a convinge prin elocinţă; 2. De a convinge prin daruri; 3. De a semăna discordie între 
duşmani; 4. Puterea de a pedepsi. 

722 * 

1.cunoaşterea timpului şi locului propice pentru o acţiune; 2. Răbdare în faţa greutăţilor; 
3.cunoaştere empirică; 4.îndemânare; 5.rezistenţă fizică/puterea de a se apăra singur; 
6.priceperea de a nu-şi vădi intenţiile; 7.să nu îşi calce cuvântul; 8. Vitejie; 9.ştiinţa de a aprecia 
corect atât propria putere şi propriile slăbiciuni cât şi pe cele ale altora; lO.recunoştinţa; 
ll.bunăvoinţa faţă de supuşi şi cei care îi cer ajutorul; 12. Neacceptarea insultelor/aşteptarea 
timpului potrivit pentru a-şi manifesta mânia; 13.lipsa impulsurilor necugetate/statornicie în 
acţiuni; 14.cumpănire. După cum se observă, planurile se suprapun şi nu este uşor să găsim 
cuvintele care să nuanţeze distincţiile dintre termeni, cu atât mai mult cu cât textul poemului este 
aici foarte concis şi lipsit de detalii. 



3-7.Hanuman pomi să-l abată cu vorba din calea pe care sta să pornească. Angada 
strălucea prin prin putere şi curaj, măreţia lui creştea cu fiecare zi, mintea lui avea 
pătrunderea lui Brhaspati, cutezanţa îi era la fel de mare cu a părintelui său şi 
cunoştea deplin toate săstrele 323 , iar Angada îl asculta acum pe Tăra aşa cum Indra, 
Sfărâmătorul cetăţilor, îl ascultase cândva pe Sukră(cărya). Hanuman începu să-i 
învrăjbească, apoi să-l înspăimânte pe Angada cu meşteşugite vorbe: 

8-ll.-„0, fiu al Tărei! Viteaz eşti tu în luptă, precum tatăl tău şi ca şi el eşti vrednic 
să domneşti peste neamul cel roşcat. Dar ia seama prinţe: maimuţele au mintea 
schimbătoare şi curând îi va cupride dorul de copii şi de neveste, uşor vor trece peste 
porunca ta şi nu vor sta aici de-a pururi. Eu îţi vorbesc deschis şi fără ascunzişuri: 
nici eu, nici Jămbavăn, Nîla ori Suhotra cel mare nu te vom urma, iar pe ceilalţi nu 
vei putea să-i ţii pe lângă tine cu linguşeli, cu daruri, discordie sau pedepse. 

12-15. Atunci când unul mai puternic îl înfruntă pe cel slab, primul va scăpa cu bine; 
de aceea, cel slab să nu-1 aţâţe pe cel tare. 324 Tu crezi că te poţi ascunde în această 
geune şi să scapi nevătămat; săgeţile lui Lakşmana 325 vor deschide peştera! Trăznetul 
lui Indra abia a atins grota, dar săgeţile agere ale lui Lakşmana o vor spulbera de 
parcă ar fi un căuş făcut din frunze! Ele despică înşişi munţii, iar Lakşmana are tolba 
plină de darde oţelite leite trăznetul lui Indra! 

16-19. O, distrugător al vrăjmaşilor! Dacă te ascunzi în văgăuna asta, toate 
maimuţele te vor lăsa curând de unul singur: vor duce dorul soţiilor, copiilor, se vor 
jeli într-una cu gândul la bucatele şi patul de acasă, aici culcuşul părându-le chin 
curat! Atunci, lipsit de prieteni şi rude binevoitoare, te vei teme de orice foşnet; 
Lakşmana te va socoti duşman şi săgeţile lui iuţi te vor ucide-n cazne. 


Ştiinţă, în general sau specializată, normă de comportament referitoare la un anume domeniu; 
manualele care explicau aceste norme purtau în numele lor componenta - săstra : dharma-săstra, 
cirtha-săstra, kăma-săstra, etc. 

Distihul 12 este tradus de Dutt: „cel puternic care îl nedreptăţeşte pe cel slab va scăpa cu 
viaţă, de aceea unul mai slab să nu nedreptăţească (pe unul mai puternic)”. Există şi varianta de 
traducere:„se spune că atunci când cineva puternic se luptă cu unul mai slab, cel mai slab trebuie 
să se pună la adăpost prin strategia (asana) tăcerii şi bunei paze. Slabul nu trebuie să înceapă 
lupta cu cel puternic.” 

375 

Versurile următoare vor să arate că nici măcar nu este nevoie de intervenţia personală a lui 
Rama pentru a distruge peştera. 



20-22. Dacă te arăţi supus şi vii în faţa lui Sugrîva, el te va lăsa moştenitor! Fratele 
tatălui tău e plin de virtuţi, binevoitor, statornic în lucrul său şi care nu îşi calcă 
niciodată vorba; n-ai teamă - nu te va ucide! El o iubeşte pe mama ta şi viaţa ei şi-o 
închină, nu are alt urmaş! O, Angada, întoarce-te cu noi!” 

1. După spusa cuviincioasă a lui Hanuman, plină de credinţă în rege, stăpânul său, 
Angada răspunse: 

2-7. -„Sugrîva nu-i înzestrat din fire cu statornicie, cuget şi inimă curate, îndurare, 
onoare, curaj, nici cu răbdare! A râvnit la soţia fratelui mai mare cât el trăia; păcat 
groaznic - ea pentru el o altă mamă trebuia să fie! Oare cum poate cel ce fratele-şi 
închide în peştera din munte, cât acesta luptă înăuntru, drept să se mai cheme? 
Slăvitul urmaş al lui Raghu mâna i-a întins spre prietenie - uitat a fost Rama după ce 
l-a ajutat! Nu uită el întotdeauna? Sugrîva a poruncit s-o căutăm pe Sita nu de teama 
de a face o nedreptate, ci din teama faţă de Lakşmana: cum ar putea fi el cu credinţă? 
Plin de păcate, nerecunoscător, uşor la minte - cine, drept şi întreg la minte fiind, l-ar 
crede, cum aş putea trăi în neamul lui? 

8-12. Dar fie el drept domnitor sau nedrept - cum ar putea Sugrîva să mă rabde 
urmaş, pe mine, vlăstarul duşmanului său? Am socotit greşit, taina mea se ştie şi 
vinovat cum sunt “ , fără putere, cum aş putea să mă întorc la Kişkindhă oare, 
sărman şi lipsit de apărare? Pentru binele împărăţiei, Sugrîva - şiret cum e, crud şi 
plin de hiclenie - mă va pune în lanţuri, lăsându-mă uitat în tainiţe adânci. E o mai 
bună soartă, mai vrednică, să mor aici postind - îngăduiţi aceasta, iar voi toţi porniţi 
spre casă! Pe cinstea mea mă jur că nu mă-ntorc vreodată în cetate, ci voi pieri aici, 
postind de unul singur! Aşa îmi pare a fi bine. 

13-16. Vă închinaţi din partea mea în faţa celor doi urmaşi ai lui Raghu, apoi în faţa 
unchiului meu, regele Sugrîva, cu cinstea cuvenită. Uraţi ani mulţi şi sănătate reginei 
Rumă, mama mea vitregă. Pe maica mea adevărată, Tără, voi alinaţi-o cu blândeţe, 

326 Traducătorii nuanţează diferit acest pasaj, sensul general fiind că Angada intenţiona să se 
retragă în peşteră fie pentru a nu se supune lui Sugrîva, fie pentru a pregăti o revoltă; vina lui este 
aceea de a nu se fi întors la timp dacă nu a găsit-o pe Sîta, cu atât mai mult cu cât era 
comandantul cercetaşilor. 



căci bună e din fire şi lipsită de-acum de ajutor; ea mă iubeşte nespus şi va dori să 
moară”. 

17-20. Angada se plecă adânc în faţa celor mai în vârstă; apoi, cu chipul trist 
şi-nlăcrimat se-ntinse pe sfânta iarbă. Văzându-1 astfel cei mai viteji dintre vanara 
vărsară lacrimi fierbinţi. Ei l-au înconjurat pe Angada, afurisindu-1 pe Sugrîva şi 
lăudându-1 pe Văii şi s-au hotărât să postească până îşi vor găsi sfârşitul, căci astfel 
le părea acum mai potrivit. Au înghiţit cu toţii puţină apă 327 , s-au aşezat pe ţărmul de 
miază-noapte al mării celei mari privind înspre răsărit, iar vârful ierburilor kusa pe 
care stăteau întinşi se apleca spre miază-zi. 

21-23.Teama morţii îi cuprinse 328 deodată. Vorbeau acum despre surghiunul lui 
Rama, sfârşitul lui Dasaratha, prăpădul care a lovit demonii în Janasthăna, uciderea 
lui Jaţăyu, răpirea lui Vaidehi, moartea lui Văii şi mânia lui Rama. Glasurile 
maimuţelor uriaşe precum munţii făceau să răsune peşterile şi piscurile, de parcă 
tunau norii în mijlocul furtunii. 


56 

1-3. Pe când vitejii cei roşcaţi se aşezau pe acel tăpşan pentru postul cel din urmă, se 
arătă deodată Sampăti, bătrânul rege al vulturilor; era fratele mai vârstnic al lui 
Jaţăyu şi se dusese vestea despre puterea şi îndrăzneala lui. El se ivi din peştera 
muntelui Vindhya, iar văzând maimuţele îşi zise plin de bucurie: 

4-5. -„Desigur ursita aduce omului 329 răsplata faptei - bună, rea - din altă viaţă, altfel 
nu-mi sosea dejunul după atâta aşteptare! Le voi mânca de-a rândul, una câte una, 
când le va veni sfârşitul.” 

9 

6. Angada îl auzi şi îi spuse lui Hanuman: 


327 Gestul făcea parte din ritual, ca şi modul cum se aşezau; iarba kusa (Desmotachya bipinnata ) 
este numită aici darbha, termen care desemnează ghirlanda făcută din kusa -Huet, s.v. darbha. 
Postul, înecul, aruncarea în foc şi reţinerea respiraţiei până la moarte erau forme de sinucidere 
acceptate de dharma brahmanică. V. J. Auboyer Viaţa cotidiană în India antică. 

328 Pasajul este interpretat ca o presimţire a pericolului reprezentat de vulturul care se apropie de 
ei, nu de frica sinuciderii prin post. 

Sampati vorbeşte despre sine ca despre un om. Am urmat diferitele sugestii ale traducătorilor 
indieni. 



7-8. -„Vezi, însuşi Yama, fiul lui Vaivasvata, s-a coborât asupra noastră să ne 

nimicească ~ ! Nu am atins ţelul dorit de Rama, nici n-am împlinit porunca lui 
Sugrîva, de aceea nenorocirea ne-a lovit deodată! 

9-13. Ştiţi preabine 331 fapta regelui vulturilor Jaţăyu pentru binele prinţesei din 
Videha, vedeţi că până şi fiinţele întrupate în jivine se jertfesc de dragul lui Rama, 
precum vom face şi noi. De dragul lui, fiinţele care ţin unele la altele renunţă la viaţă 
de bunăvoie, aşa cum a făcut - cu bună ştiinţă - Jaţăyu 332 , aşa cum noi am cutreierat 
pădurile, negândindu-ne la primejdiile care ne ameninţau, chiar dacă nu am reuşit să 
o aflăm pe Maithilî! Ravana l-a ucis pe Jaţăyu, dar acesta a primit fericirea supremă 
şi nu se mai teme de Sugrîva 333 ! 

14-16. Soarta noastră a fost pecetluită de moartea lui Jaţăyu, de cea a regelui 
Dasaratha, de răpirea lui Vaidehi, de izgonirea în pădure a lui Rama şi Lakşmana 
împreună cu Sita; din cauza mâniei lui Rama, au pierit de săgeata lui Raghava Văii 
şi sumedenie de răkşasa, iar începutul tuturor relelor sunt darurile promise lui 
Kaikeyi”. 

17. Sampăti ascultă tristele vorbe ale lui Angada către vanara care zăceau acolo, iar 
inima i se umple de amarnică durere. 

334 

18. Tună glasul acvilei cu clonţu-ncovoiat: 

19-24. -„Cine îmi vesteşte uciderea lui Jaţăyu, mezinul meu mai drag mie decât viaţa 
însăşi, sfâşiindu-mi inima? Acum, după atâta vreme, numele-i aud; cum de s-au 
luptat în Janasthăna un răkşasa şi un vultur? O, coborâţi-mă din ţancurile-acestea! 

330 Tradiţia manuscriselor diferă aici: majoritatea au sîtăpadesena -deghizat în Sita, în timp ce 
altele au mai logic grdhrăpadesena -deghizat în vultur. 

33 1 * r 

Textul este vastadaseşatah - aţi auzit asta pe de-a-ntregul voi (toţi), se reaminteşte discuţia 
tocmai întreruptă de apariţia lui Sampăti. 

332 Pasaj complicat excesiv, pe care l-am aproximat astfel încât să fie inteligibil în limba română. 

Sensul este de fapt: „nu se mai teme de nimic şi nimeni, nici de Sugrîva aşa cum facem noi”. 
Jaţăyu nu avea cum să se teamă de regele vanara-, pentru a explica acest pasaj comentatorii 
indieni speculau că Sugrîva era regele tuturor animalelor, dar această interpretare depăşeşte cu 
mult litera textului, pentru Valmiki Jaţăyu fiind suveranul necontestat al păsărilor şi un egal al lui 
Dasaratha. 

334 Unele manuscrise încep aici capitolul 57. 



Laudele voastre mă bucură, căci vrednic mi-era frăţiorul, plin de virtuţi şi de curaj! 
Vitejilor vanara, aş dori să aflu cum a pierit Jaţăyu care sălăşluia în Janasthăna! Dar 
cum s-a împrietenit el cu Dasaratha? după câte aflu, fiul cel mai mare al lui 
Dasaratha este Rama, drag celor mai vârstnici. Distrugători ai vrăjmaşilor, ajutaţi-mă 
să cobor, căci nu mai pot zbura - Soarele mi-a ars aripile cu ale lui înfocate raze!” 

57 

1-2. Glasul vulturului era sugrumat de durere, dar căpeteniile maimuţelor se temeau 
să-i dea crezare, în mintea lor se strecurase gândul că-i vor deveni mâncare, însă 
chibzuiră apoi: 

3. -„Dar noi voiam să murim de foame; dacă ne mănâncă el, ajungem la ceruri de 
îndată!” 

4. Până la urmă coborâră vulturul din piscul muntelui până la poale, iar Angada 
începu să îi istorisească: 

5-14. -,,0, fiinţă-naripată! Slăvitul Rkşaraja domnit-a cândva peste neamul vanara - 
bunicul meu a fost, căci el avut-a doi urmaşi: Sugrîva şi Văii. Puternici au fost fraţii 
amândoi, precum puhoaiele ce vin din munte, iar tatăl meu, regele Văii, vestit a fost 
în lumea largă. Rama e vlăstar din neamul lui Ikşvaku, războinic neîntrecut şi fiul lui 
Dasaratha, împăratul întregii lumi. Urmând porunca părintească, porni pe-o dreaptă 
cale şi se sihăstri în Dandaka, însoţit de fratele Lakşmana şi de soţie, prinţesa din 
Videha. Pe ea a luat-o Ravana cu de-a sila pe când cei trei se aflau în Janasthăna. 
Domnul vulturilor, Jaţăyu, prieten cu tatăl lui Rama, a văzut cum e furată Sita, 
prinţesa din Videha şi dusă fără voie prin văzduh. El a sfărâmat carul zburător al lui 
Ravana, pe Maithili o duse la adăpost, dar fiind bătrân şi vlăguit a fost răpus până la 
urmă de Ravana. Jaţăyu a fost ars pe rug, cum se cuvine, de către Rama, iar duhul 
său urcat-a către sălaşul cel din ceruri. Apoi Raghava s-a împrietenit cu unchiul meu, 
Sugrîva, şi la ucis pe tatăl meu, căci se-nvrăjbise Sugrîva cu tata şi fusese surghiunit 
din ţară împreună cu sfetnicii săi de taină. După ce l-a ucis pe Văii, Rama l-a urcat 
pe Sugrîva pe tronul împărăţiei noastre. Acum acesta domneşte peste toţi 
preaputernicii vanara şi ne-a trimis în căutare. 

15-19. Am cercetat după cum Rama ne-a cerut, dar n-am găsit niciunde urma Sitei, 
cum nu găseşti raza soarelui în toiul nopţii. Pe când scotoceam temeinic prin 



Dandaka, noi am intrat din neştiinţă în genunea făurită de vrăjile lui Maya. Pierzând 
pe-acolo timpul fără vrere, luna hotărâtă nouă s-a scurs. Dacă ne întoarcem ne 
aşteaptă mânia întreită a lui Rama, Sugrîva şi Lakşmana, de aceea ne-am hotărât să 
flămânzim până la moarte.” 


58 

I. Ascultând jalnica poveste istorisită de vanara, vulturul cu voce tunătoare răspunse 
cu glasul înecat de lacrimi: 

2-7. -„Viteji vanara, acela despre care spuneţi că a fost ucis în luptă de Ravana, 
Jaţăyu, era fratele meu mai tânăr. Acum, deşi ştiu cum a pierit, nu-1 pot răzbuna, 
bătrân cum sunt, lipsit de aripi şi de vlagă! Demult, atunci când Indra l-a ucis pe 
Vrtra 335 , eu şi Jaţăyu ne-am întrecut în zbor. Ne-am înălţat amândoi în văzduh, 
zburând ca vântul şi ca gândul, spre amiază când Soarele pârjoleşte totul sub cununa 
lui de raze. Jaţăyu îşi pierdu simţirea de căldură, iar eu sufeream la rându-mi 
văzându-i chinul: cu aripile amândouă l-am umbrit, vrând de dogoare să-l feresc! 
Vai mie, vitejilor vanara ! Aripile mi-au ars, iar eu m-am prăbuşit pe culmea 
muntelui Vindhya. Aici am trăit de-atunci, fără să mai ştiu nimic de dânsul.” 

8.Angada, înţeleptul fiu de rege, îi răspunse lui Sampăti: 

9-10. -„ De eşti, precum zici, frate cu Jaţăyu şi dacă ai auzit cuvintele cu care fapta-i 
proslăveam, ne spune unde-i sălaşul acelui demon lipsit de chibzuinţă, Ravana; de 
ştii, dă în vileag - aproape-i sau departe?” 

II. Sampăti, vestitul frate al lui Jaţăyu, răspunse cu plăcute, cumpănite vorbe: 

12-14. -,,0, neam săritor din creangă-n creangă! Sunt vultur, dar cu aripile scrum 
puterea mea e dusă - doar prin cuvânt mai pot acum să îl ajut pe Rama! Odinioară 
am văzut oceanul cel neţărmurit, regatul lui Varuna şi cum Vişnu - doar din trei paşi 
- recâştiga lumile tustrele. Eram acolo când, întărâtaţi, şi zei şi demoni oceanul de 


335 Demon al secetei, învins de Indra. El era fiul artizanului ceresc Tvaşţă, care l-a creat arzând în 
focul sacru cocul său, însemnul castei brahmanilor. Tvaşţă voia să se răzbune pe Indra, dar a 
accentuat greşit un cuvânt în descântec, pronunţând Indrasatru = învins de Indra, în loc de 
Indrasatru=î nvingătorul lui Indra. V. Huet s.vv. vrtra şi tvaşţr. 



lapte-1 vânturau să scoată din adânc nectarul nemuririi! Să îl ajut pe Rama e tot ce 
îmi doresc si vreau! 

5 

16-18. Am zărit o preafrumoasă fată ^ împodobită cu nestemate, pe care nemernicul 
Ravana o ducea cu sine; domniţa striga cu hohote de plâns „Rama!” şi „Lakşmana!” 
rupându-şi giuvaierurile de pe sine şi zbătându-se să scape. Veşmântul de mătase 
aurie ca razele de soare părea un fulger lângă un nor întunecat 337 ; deoarece ea striga 
„Rama”, cred că era Sita. Ascultaţi acum cu luare aminte ce vă voi spune despre 
demon şi unde îl puteţi afla. 

19-23. Ravana este fiul lui Visrava şi frate vitreg cu Visvakarman şi sălăşluieşte în 
cetatea Lankă. Aceasta se află pe o insulă la o sută de yojana în largul mării: măreaţă 
este Lankă, zidită de Visvakarman, cu porţi, îngrădituri 338 şi case numai din aur, iar 
împrejur e ocrotită de un zid galben ca razele de soare. Acolo se găseşte Maithili, 
prinţesa din Videha şi fiica regelui Janaka; înveşmântată în mătăsuri îşi plânge soarta 
în casa femeilor, păzită de răkşasî. 

24-26 a. Voi, săritori fără pereche, străbateţi o sută de poşte peste mare! Ajungând pe 
ţărmul de la miază-zi veţi vedea Lankă lui Ravana, cea păzită de ziduri şi de mare - 
fiţi iuţi şi folosiţi-vă puterea. Eu pot pătrunde cu mintea până acolo şi prevestesc că 
veţi vedea acestea şi-ntregi vă veţi întoarce! 

26b-29 . <Acestea sunt ţinuturile văzduhului pe care voi le veţi străbate:> primul 

este al vrăbiilor şi păsărilor ce se hrănesc cu grâne; al doilea, al ciorilor ce-nghit 
pomeni şi mâncătoarelor de fructe; ulii, pescărelii şi ploierii locuiesc în ţinutul al 
treilea; cel de-al treilea e al şoimilor, iar al patrulea al vulturilor. Lebedele - 
binecuvântate cu frumuseţe, tinereţe şi putere - stăpânesc al şaselea ţinut. Al şaptelea 
ţinut - cel mai de sus - e drumul lui Garuda, unde pot ajunge doar vlăstarele 
Vinatei 340 . 


336 Tarunî înseamnă adolescentă, femeie tânără. 

337 Sariul auriu al Sitei părea un fulger suprapus peste norul negru reprezentat de pielea 
întunecată a lui Ravana. 

338 Vedikă-v. nota la 4,42,46-49. 

339 Prima propoziţie a fost adăugată pentru claritate, ea este parţial suînţeleasă în text. Traducerea 
numelor de păsări nu este identică în ediţiile folosite, uneori denumirile sanscrite fiind păstrate 
fără echivalent - v. ed. Dutt. 

340 Pentru descendenţa fraţilor Sampăti şi Jaţăyu din Vinata v. 3,14,32-34. 



30-33. Dacă Rama îl pedepseşte pe demonul cel mâncător de carne crudă care a 
răpit-o pe Sita, îmi voi împlini şi eu răzbunarea pentru uciderea lui Jaţăyu. Noi 
vulturii avem agerimea şi puterea lui Garuda Suparna; eu îi văd de aici pe Ravana şi 
Jănakî, căci prin naştere şi hrană vulturii văd dincolo de o sută de yojana. Pintenogii 
care mănâncă la poalele copacilor atâta văd - doar rămurişul, dar noi urcăm în înaltul 
cerului şi privirea noastră cuprinde zarea 341 . 

34. Găsiţi un chip să treceţi marea - după ce o aflaţi pe Vaidehi, vă veţi atinge ţinta şi 
vă puteţi întoarce <acasă>. 

35. Acum la ţărmul oceanului, tărâmul lui Varuna, vă rog mă duceţi: vreau paos să 
torn, jertfă fratelui cu suflet mare ajuns acum în ceruri!” 

36-37. Puternicii vanara l-au dus pe Sampăti, vulturul cu aripile arse, până la ţărm 
unde a făcut libaţii, apoi la loc l-au înturnat cu voie bună, căci multe veşti aflaseră 
prin dânsul. 


59 342 

{111-2. Vorbele vulturului le-au părut maimuţelor nectarul nemuririi - s-au sculat 
atunci din culcuşul morţii, iar Jămbavăn grăi astfel spre acvila regească: 

3-4. -„Unde e Sita? A mai văzut-o cineva pe Maithili când era răpită şi ştii de către 
cine? Rogu-te vorbeşte; tu eşti salvarea acestor pădureni! Oare cine nu a aflat despre 
săgeţile aprige ca fulgerul ale lui Rama, nici despre dardele iuţi ce zboară din arcul 
lui Lakşmana? 343 ” 


341 Distihul 30 se găseşte în cele mai multe ediţii la începutul acestui paragraf, deşi mai logic 
locul lui ar fi aici, după ultimul vers al fragmentului. 

342 Capitolele 59-63 apar doar în unele manuscrise, iar contradicţiile sunt foarte numeroase chiar 
în acelaşi capitol, de aceea se consideră -începând cu Govindarăja (v. Rosalind Lefeber, op. cit., 
p. 24) - că ne aflăm în faţa unei vechi interpolări. De fapt, la sfârşitul sargă-i 58 se afirmă că 
vanara l-au dus pe Sampăti la mare şi, după libaţia pentru Jaţăyu, l-au transportat înapoi spre 
Vindhya, astfel că discuţia din acest capitol nu poate să îşi afle locul aici, ci după distihul 35. Am 
considerat sarga 59 prima variantă, fiind mai simplă. 

343 Jămbavăn vrea să afle identitatea răpitorului, ceea ce nu are sens după capitolele 57 şi 58, 
unde se discută despre Ravana şi Lanka. 



5. Se bucură Sampati că vanara au uitat de moarte şi -vrând să le dea speranţă şi 
curaj - le vorbeşte celor strânşi să audă veşti despre Sita: 

6-11. -„Ascultaţi cum am aflat despre răpirea lui Vaidehi şi unde se află acuma 
tăinuită prinţesa cu ochi mari. De mult de tot, eu am căzut pe muntele întins pe multe 
poşte, un loc nestrăbătut. Bătrân şi fără vlagă cum mă aflu, mă ţine-n viaţă doar 
hrana adusă de fiul meu Supărsva 344 , fiinţa cea mai bună printre înaripate; se ştie 
doar: gandharva ard de dor înflăcărat, şerpii ard de mânie, iar vulturii se pârjolesc 
mereu de foame. Odată fiul meu s-a întors târziu şi fără pic de carne, pe când eu mă 
chinuiam înfometat. Eu l-am mustrat atunci, dar el mi-a povestit acestea: 

12-21-«Tată, am stat la pândă pe lângă muntele Mahendra şi priveam jivinele din 
mare, o pradă să-mi aleg din mii de-notătoare. Deodată în faţa-mi se iveşte un nor 
întunecat precum irul pentru ochi ce ducea cu sine o domniţă strălucitoare ca un 
răsărit de soare. Voiam drumul să le-mpiedic 345 , doar eu vânam şi îmi veneau în 
cale, dar el cu vorbe-alese mi-a cerut să-l las să treacă. Nici cel mai rău nu tine calea 
celui care frumos îl roagă - deci a trecut ca fulgerul pe lângă mine, părând că-nghite 
întreg cerul. S-au apropiat atunci de mine înţelepţii din tării, iar maharşii mi-au grăit 
astfel: 

-Sita a scăpat cu viaţă! 346 El a plecat de aici fără să te vatăme, ai mult noroc fără- 
ndoială! 

Divinii siddha mi-au istorisit că fugarul era Ravana, regele rakşasa, care a răpit-o pe 
Janakî, soţia lui Rama. Ea îşi pierduse giuvaierurile, veşmântul de mătase îi 
alunecase, căci se pierduse cu firea, cosiţa i se despletise. Plângea întruna strigându-i 
pe Rama şi Lakşmana. O, dragă tată, doar din pricina aceasta am întârziat!» 

22-28. Astfel totul mi-a fost povestit de fiul meu, Supărsva. Dar oare cum aş fi putut 
eu să zbor, din urmă să-i ajung, biet vultur cu aripile ciunte? Pot însă sfaturi să vă 
dau cum să duceţi totul către bun sfârşit, căci minte am şi ştiu vorbi; iar ce voi spune 
bun va fi, căci la inimă eu am doar binele lui Rama! Sunteţi isteţi, puternici, înţelepţi 
- chiar zeilor le ţineţi piept, de aceea v-a ales Sugrîva. Săgeţile cu pene de bâtlan 


344 Supărsva= cel care are un piept/tors frumos, dar numele este şi un joc de cuvinte cu 
suparna= pasăre. 

345 Adică a vrut să-i vâneze. 

346 Propoziţia se regăseşte în trei traduceri, printre care şi ediţia Dutt. 



înstrunate de Rama şi Lakşmna pot supune cu ascuţişul lor lumile tustrele. E falnic, 
puternic şi viteaz Ravana cel cu zece capete, dar voi veţi împlini ce vi s-a poruncit. 
Nu mai zăboviţi, nu vă lăsaţi voi lenii pradă, ţelul vă atingeţi!”ll 


60 347 

1-2. După ce vulturul aduse paos fratelui mort şi se-mbăie ca să se spele de prihană, 
maimuţele şezură roată pe tăpşan în jurul lui. Angada stătea chiar lângă Sampăti, iar 
acesta îi vorbi din nou cu voioşie: 

5 

3. -„Dacă vreţi să ascultaţi cu luare-aminte, vă voi spune cum am aflat despre 
Maithilî, fără să m-abat de la adevăr. 

4-7. Am căzut pe vârful acesta din Vindhya demult de tot, când Soarele mi-a ars 
aripile cu raza lui; mi-am venit în fire doar după şase <zile şi> nopţi . Priveam din 
zare-n zare - totul îmi părea străin; apoi oceanul, râurile şi lacurile, codrii, locul plin 
de piscuri şi de peşteri, sălaş pentru nenumărate stoluri mi-au revenit în minte: eram 
în Vindhya, pe ţărmurile mării celei mari. 

8-9. Aproape de aici se afla atunci o sihăstrie unde trăia în greu canon un ermit 
slăvit de zeii înşişi, pe nume Nisăkara. Opt mii de ani s-au împlinit de când el plecat- 
a către ceruri, iar eu rămas-am zăbovind aici. 

10-11. Eu şi Jaţăyu veneam adesea să-l vedem în vremea dinainte. Doream atât de 
mult să-l găsesc pe acel rşi că am pornit cu greu din munte către plai, prin iarba cea 
înţepătoare. 

12-17. Nu se afla copac neînflorit lângă ăsram, nici pom fără de fructe, iar boarea 
vântului sufla înmiresmată. Ajuns acolo, eu m-am tras sub un copac în aşteptare. 
După îndătinata scaldă, Nisăkara porni spre casă, înspre miază-noapte, iar sfinţenia 
sa făcea să strălucească totul. Veneau mulţime după dânsul urşi, căprioare, tigri, lei 
şi şerpi, aşa cum după Brahma se înşiră tot ce-i viu; apoi, când sfântul în colibă a 


347 

Versiunea din capitolele 60-63 este diferită de aceea din capitolul 59 şi fără legătură cu ea; 
locul său ar fi direct după sar ga 58. 

- Textul are doar şadratrat=„după şase nopţi”, dar completarea se subînţelege de la sine. 



intrat, ei au plecat, cum pleacă toţi curtenii când regele se trage în iatac. Dar 
Nisăkara m-a zărit; a ieşit din nou şi cu dragoste m-a întrebat: 


18-21. -„Bunul meu Sampăti! Lipsit de pene şi de fulgi, eu nu te-am cunoscut de 
la-nceput! Aripile-s arse, trupul frânt, viaţa de un fir ţi se mai ţine! Mă obişnuisem să 
vă văd: doi fraţi, regi printre vulturi, iuţi în zbor ca vântul şi forma schimbându-vă 
uşor, cum vă plăcea! Tu eşti cel mare, iar Jaţăyu cel mic - voi doi sub chip de om 
veneaţi ades şi-mi sărutaţi picioarele! Aripile cum ţi le-ai pierdut - ce boală sau 
năpastă te-a lovit? Spune -mi.” 


61 

1. Atunci am început a-i povesti înţeleptului fapta noastră cutezătoare şi plină de 
trufie în nebunia ei: cum am urmărit în zbor Soarele în drumul său de-a lungul zilei. 

2-4. -„Divinule-nţelept, greu îmi este să-ţi răspund - lipsit sunt de putere, mintea 
mi-e dusă, trupul frânt şi ruşinea mă copleşeşte! Trufia ne-a orbit pe mine şi Jaţăyu, 
făcându-ne puterile să ni le măsurăm în zbor, departe în văzduh! Stând în faţa 
înţelpţilor asceţi de pe vârful Kailăsa, rămăşag noi am făcut că urma Soarelui vom 
ţine până adastă-n Muntele dinspre Apus. 

5-9. Ajuns-am amândoi într-o clipită în tării -la fel de sus! De acolo cetăţile păreau 
cât rotile de car! Prin văzduh noi auzeam imnuri sfinte si zvonuri de lăută, clinchet 
de inele - am zărit chiar cântăreţele în floarea tinereţii si îmbrăcate în vesminte 

9 9 9 9 

rubinii 349 ! Mai sus, mai iute, până la drumul Soarelui! Pădurile lăsate-n urmă pajişti 
par acum, râurile - doar fire împletite, iar culmile semeţe mărunte pietricele! Elefanţi 
la scaldă într-un tău sunt Himavăn, Vindhya şi cu Meru! 

10-15. Deodată, amândoi ne pierdem vlaga, asudăm peste măsură şi ne cuprind 
spaima, ameţeala. Nu mai ştim în care parte e stăpân Yama, în care Agni sau 
Varuna 350 , iar lumea-ntreagă pare arsă-n vâlvătaia focului din Ziua de Apoi! 
Rătăcirea îmi cuprinde mintea - mă-ncred în văz şi Soarele îl caut: e cât Pământul! 


349 Ajunseseră în partea din cer unde se găsesc apsarele. Textul vorbeşte de imnuri brahmanice şi 
muzică instrumentală. 

350 Este vorba de sud, sud-est şi vest. 



Jaţayu cade fără de veste - iute pornesc pe urma lui; aripile-ntind să-l ocrotesc de 
soarele pârjolitor, dar ard eu însumi şi din tării mă prăbuşesc neputincios. 


16-17. Socot că Jaţăyu căzut-a în Janasthăna, iar eu în Vindhya - fără simţire şi lipsit 
de aripi. Am pierdut deodată regatul, fratele, aripile 351 - lipsit de orişice putere, 
doresc din piscul cel înalt să mă arunc într-o genune şi să mor.” 


62 

1. Zicând acestea am început să plâng amarnic. Tăcu un timp divinul înţelept, 
cumpănind adânc, apoi grăi: 

2. -„Vor creşte din nou aripile tale 352 , tămăduit vei fi la trup şi pene; vei regăsi văzul 
pătrunzător, vlaga, vitejia şi dorinţa de-a trăi. 

3. Am auzit în vremea de demult despre o faptă preamărită care va să fie; harul 
câştigat prin greul meu canon îmi îngăduie s-o întrezăresc prin veacuri. 

4-6. Va fi cândva un rege pe nume Dasaratha, podoabă a spiţei lui Ikşvăku; lui i se 
va naşte un fiu slăvit care se va chema Rama. El va porni spre codru, după vrerea 
tatălui, înarmat cu puterea adevărului şi îl va însoţi fratele Lakşmana. Ravana, un 
rege răkşasa pe care nu-1 pot ucide nici demonii nici zeii, va răpi soţia lui Rama în 
Janasthăna. 

7-9. Aceasta mândră prinţesă -pe nume Maithilî - copleşită de tristeţe nu va mânca 
nimic, deşi va fi ispitită <de Ravana> cu ospeţe îmbelşugate şi alese. <Indra> 
născutul din Văsava ştiind acestea îi va trimite drept hrană amrta - vestita hrană 353 a 


OC 1 

Să se observe gradaţia ascendentă, zborul este cel mai scump pentru un vultur. 

Versul este interpretat foarte diferit, Dutt citeşte „si încă alte două”. 

353 55 

Traducerea cuvântului amrta este dificilă deşi sensul este clar: 1. Nemurire; 2. Hrana care 
asigură nemurirea. Dificultatea constă în faptul că hrana divină este la origine o băutură obţinută 
prin agitarea Oceanului primordial de lapte - echivalentul cel mai potrivit fiind „nectar”, dar în 
nenumărate ocazii, ca aici de exemplu, pare să fie un aliment solid -„ambrozie” în termenii 
mitologiei greco-romane. Dicţionarele traduc amrta concomitent ambrozie şi nectar - v. de 
exemplu Huet, s.v. - iar versiunile engleze au formule perifrastice „nectar-like food”. Ediţiile 
Dutt şi Prasad includ cuvântul păyasa în descrierea ei; pentru păyasa a se vedea 1,16,11-15, 
episodul sacrificiului calului. Prin partea dintâi sau prima bucată trebuie să se înţeleagă partea 
cea mai aleasă, chiar dintr-o hrană cerească. 



nemuririi, pe care chiar şi zeii cu greu o pot afla. Ştiind că vine de la Indra, Maithilî 
o va primi, dar partea cea dintâi prinos o va aduce pe pământ pentru Rama 
spunând: 

10. - «Fie că mai sunt vii pe astă lume sau ajuns-au zei în slavă, ofranda este pentru 
soţul meu si fratele Laksmana». 

9 9 • 

11-15. Zic ţie, zburător prin ceruri, că vor veni soli de la Rama maimuţe săritoare, 
căutând să afle unde e crăiasa lui, iar tu le vei spune. Nu-ţi este îngăduit să pleci - de 
altfel unde şi cum ai putea să pleci fără de aripi? Plinirea timpului tu o aşteaptă, căci 
aripile îţi vor creşte iarăşi! putere am desigur să te vindec - dar rostul tău e să aştepţi 
întru folosul lumii-ntregi. Doar tu poţi face asta spre binele celor doi prinţi, pentru 
brahmani, guru şi muni, chiar pentru însuşi Indra! Deşi doresc nespus să-i văd pe cei 
doi fraţi, pe Rama şi Lakşmana, nu-ndur viaţa să-mi lungesc peste măsură; de aceea 
voi lăsa în urmă trupul acesta pieritor!” 

Acestea le-a grăit măritul înţelept, cunoscător al tainelor firii.” 


63 

1. Nisăkara m-a lăudat şi cugetul mi-a întărit cu vorbele-i mângâietoare, măiestru 
ştia el să cuvânte, apoi înţeleptul a intrat în casă. 

2-3. Eu am plecat târâş de-acolo şi-ncet m-am căţărat pe culmile din Vindhya, să vă 
aştept; încet un veac întreg se scurse, alţi ani se adăugară după el 354 - dar am purtat în 
inimă cuvântul spus de sfântul muni, tot aşteptând sorocul şi prilejul vestite mie. 

4-5. Nisăkara plecă pe drumul lung spre ceruri, iar gânduri negre m-au năpădit 
adesea de atunci. Doar cuvintele spuse de muni m-au oprit să-mi pun capăt vieţii, 
căci îmi veneau mereu în minte, luminându-mă precum vâlvătaia focului care 
izgoneşte întunecimea. 


354 Traducerea este voit ambiguă, deoarece - aşa cum observă unul dintre traducători - există, pe 
deoparte, o contradicţie flagrantă cu 4,60,9, iar pe de alta, în unele manuscrise Sampăti afirmă că 
a aşteptat trei sute de ani; traducătorul indian încearcă să realizeze un text necontradictoriu 
propunând interpretarea: „înţeleptul a trăit opt mii de ani, a murit acum o sută de ani, iar eu vă 
aştept de trei sute de anii”. Această variantă forţează prea mult textul transmis; mă mulţumesc să 
notez discrepanţa fără a o corecta. 



ll6-7. 355 L-am mustrat pe fiul meu cu vorbe mânioase: 

-Puterea lui Ravana cel pornit spre rele eu o cunosc; tu însă n-ai făcut nimic să o 
ajuţi <pe Sita>! De ce? Ai auzit cum plânge, ştiai că a fost despărţită de cei doi 
prinţi, ştiai că sunt prieten cu Dasaratha!” II 

8-9. Grăia acestea vulturul; deodată, chiar sub ochii lor, îi crescură aripi falnice - 
văzându-şi minunea de pene ca zorile de roşii, bucuria lui a fost fără de seamăn! 
Sampăti le spuse vitejilor vanara: 

10-12. -„Prin harul înţeleptului Nisăkara îmi cresc din nou aripile pârjolite de razele 
Soarelui, curajul, vlaga şi-ndrăzneala tinereţii le simt din nou în mineînu pregetaţi, 
vă străduiţi - o veţi afla pe Sita: cel mai temeinic semn sunt aripile mele!” 

13-15. Sampăti zise-acestea şi porni să se înalţe, din pisc de munte în tării, puterea 
să şi-o vadă. Bucuroase de piază şi de-ndemn, vitezele maimuţe curajul şi-l adună; 
au acum puterea vântului când pornesc s-o caute pe fiica lui Janaka în zarea 
stăpânită de steaua Abhijit }. 


64 357 

1-2. După vorbele regelui vultur, maimuţele cu inima de leu săreau, ţipau şi făceau 
tumbe; după cuvântul lui Sampăti, veneau voioase pe malul marelui ocean pentru a 
ajunge la sălaşul lui Ravana, râvnind să o zărească pe Sita. 

/V 

3-10. îmbătate de atâta vitejie ajunseră pe ţărm; cu toate tăbărâr-acolo. Dintr-odată, 
oceanul li se-arată ca o oglindă minunată a lumii-ntregi! Dar unda lui, ce pare 
adormită, se-avântă jucăuşă, apoi din ea - într-o clipită - se ridică talazul cât un 
munte! Mugeşte valul, pare că regele danav -ilor în străfunduri locuieşte! Sub luciul 
apei, hidoase nămetenii îşi fac veleatul, iar blana vanar -ilor de spaimă măciucă se 
ridică! Apoi, ca la-ncepul, se linişteşte valul şi faţa mării senină e precum e cerul. Se 
întrebau vitejii cum îşi vor atinge ţelul. Angada, între toţi cel mai cutezător, 
văzându-i cuprinşi de temeri în faţa nesfârşitului ocean, le grăi îmbărbătâdu-i: 

355 Se revine cu stângăcie la varianta din sarga 59, în încercarea de a unifica cele două povestiri 
despre Sampăti. Distihul 7 nu explică în niciun fel prietenia vulturului cu Dasaratha. 

356 Vega din constelaţia Lirei, stea a succesului, aflată în direcţia sud. 

357 Se reia povestirea de la capitolul 58. 



11-12. -„Disperarea e ca o cobră care muşcă un copil şi îl ucide, este greşeala cea 
mai mare a unui luptător: ros de disperare se va prăbuşi chiar în clipa-n care ar trebui 
să-şi arate voinicia, fără să-şi atingă ţelul; de aceea eu vă spun: nădejdea nu v-o 
pierdeţi!” 

13-16. Atât vorbi; cum noaptea se îngâna cu zorii, Angada se duse printre bătrâni, 
să stea cu ei la sfat. Roată pe lângă ei se-aşează armia, cum pe lângă Indra stau roată 
oştirile marut. Dacă toţi cumpătul şi-l pierd, cine firea îşi mai ţine? Doar fiul lui Văii 
şi Hanuman! Prinţul grăi astfel celor mai vârstnici şi căpitanilor: 

16-21. -„Printre voi cine are putere să sară oceanul dintr-o săritură? Cine va dovedi 
că Sugrîva îşi ţine cuvântul? E cineva în stare să sară o sută de yojana - scăpându-ne 
astfel de spaima de Sugrîva? Ce viteaz va face să ne-nturnăm acasă la soţii şi la 
copiii noştri, să-i întâlnim cu voioşie pe Rama, Lakşmana şi Sugrîva? E printre voi 
cineva în stare să ne facă tuturor acest fără de seamăn bine, viaţa să ne scape sărind 
peste ocean?” 

22-23. Tăcură toţi, întreaga oaste rămase nemişcată. Angada întrebă din nou: 

24-25. -„Voi sunteţi cei mai vrednici, cutezători, din vestite spiţe; nu o dată aţi biruit 
în ce v-aţi pus în minte, acoperindu-vă de slavă! Spuneţi fiecare cât de departe vă 
încumetaţi la săritură!” 

9 


65 

1. Atunci pe rând au răspuns unul după altul căpitanii oastei: Gaja, Gavăkşa, 

r 

Gavaya, Sarabha, Gandhamădana, Mainda şi Dvivida, Suşena şi Jămbavăn, fiecare 
lăudându-si săritura. 

9 

2-9. -„Eu sar zece poşte!”- a spus Gaja. -„Eu, douăzeci!” se semeţi Gavăkşa. 
Gavaya: -„Eu treizeci de yojaneV’ Sarabha: -„Patruzeci de poşte pot să sar!” 
Voinicul Gandhamădana zise: -„Eu sar cincizeci fără umbră de-ndoială!” -„Peste 
şaizeci de yojane, uşor!” Mainda se apucă să spună; când îi veni rândul, fratele-i 



măreţ Dvivida îl întrecu: -„Eu sar şaptezeci de poşte!” Vrednicul Suşena zise-n 
urmă: -„Eu pot sări optzeci de yojane, credeţi-mă!” 358 

10. Bătrânul Jămbavăn vorbi atunci, oprind sporovăială: 

11-17. - „A fost o vreme în juneţea Noastră' când înfruntam cutezător orice - acum 
ne-ajunse vârsta slabă! Sugrîva şi Rama ne-au încredinţat misiunea pe care ei doresc 
atât de mult s-o vadă îndeplinită - nu putem să dăm greş acum! Avana bătrâneţe nu 
mă lasă să sar mai mult de nouăzeci de poşte! Atunci când Vişnu cel veşnic s-a 
întrupat în Trivikrama la jertfa fiului lui Virocana 360 eu am fost de faţă şi l-am slăvit 
pe zeu, dându-i ocol . Nimeni nu mă-ntrecea în tinereţe! Acum nu mai am nici 
puterea, nici îndrăzneala să zbor până la capăt!” 

18. Atunci preaînţeleptul Angada îi spuse cu vorbe blânde lui Jămbavăn acestea: 

19. -„ Eu pot sări o sută de yojana peste mare, dar mă voi putea întoarce oare?” 
20-27. Răspunse ursul cel priceput la vorbă: 

-,,0, prinţul meu, tu cel mai bun printre urşi şi săritoarele maimuţe! Ai putea să zbori 
de o mie de ori o sută de poşte şi să te-ntorci nevătămat! Nu se cuvine însă ca 
domnul să facă treaba slugii! Tu eşti cetatea noastră pe care o apărăm fără de preget 
şi - la rândul tău - eşti turnul de pază care pe toţi ne ocroteşte!' “ <dar ia aminte> 


«o 

Rostul acestui dialog, în original mai mult o informare decât o competiţie, este de a sublinia 
că doar doi dintre vanara, Angada şi Hanuman, au puterea de a îndeplini misiunea, primul fiind 
întotdeauna forţat de obligaţiile sale de prinţ moştenitor şi de comandant al grupului de cercetaşi 
să rămână în ariergardă. Angada nu este cu nimic inferior fizic sau moral prin comparaţie cu 
Hanuman, dar firul narativ al epopeii îl avantajează pe fiul Vântului. 

359 Jămbavăn -fiind regele urşilor şi cel mai în vârstă- foloseşte în original pluralul regal. 

360 Bali, regele-demon care l-a învins pe Indra. Vişnu - în avatarul Vămana - recâştigă cerul şi 
pământul făcând doi paşi gigantici; ţinând însă cont de generozitatea arătată de Bali, al treilea 
pas este minuscul, lăsându-i astfel regelui-demon ţinuturile subpământene. Epitetul trivikrama = 
„cel care face trei paşi” este specific lui Vişnu. 

361 V. nota la 4,16, 11-12. 

362 Substantivul kalatra din original are mai multe sensuri, unele din ele cu trimitere la „soţie”, 
„femeie”- direcţie în care se îndreaptă traducătorii indieni care au variante cu sensul general 
„trebuie să te protejăm ca pe soţiile noastre, dar eşti şi bărbatul nostru”-subînţelegându-se 
„aşadar trebuie să ne aperi la rândul tău”. După părerea mea, trebuie să ţinem seama aici de 
sensul special pe care îl are uneori kalatra : „a royal citadel, a stronghold or fastness” Monier- 
Williams p. 260, col. 3. Distihurile 22-27 sunt foarte sofisticate în original şi, pentru a fi 
inteligibile în limba română, am fost nevoit să le parafrazez. 



fătul meu că eşti şi osia pe care se învârte totul - altfel nu vom culege roadele acestei 
trude 363 ; noi te cinstim pe tine însuţi, cel atât de înţelept dar şi-ndrăzneţ, cum îl 
cinstim sub chipul tău pe Văii, te ocrotim ca să ne-ajungem ţinta!” 

28. Angada însă îi grăi înţeleptului Jămbavăn: 

29-32. - „Dacă nici eu, nici altul dintre noi nu pleacă <înspre Lankă> va trebui din 
nou să ne înfometăm până la moarte; stăpânul nostru nu ne va lăsa în viaţă - 
<Sugrîva> este fără măsură în pedeapsă şi răsplată. Pierim neîndoielnic de nu îi 
îndeplinim porunca, aşadar la asta chibzuieşte şi caută o cale de scăpare!” 

33-35. -„Nu vom da greş, îl voi porni pe cel care va izbândi în această căutare” - 
răspunse Jămbavăn şi se aşeză lângă Hanuman, voinicul fără seamăn în neamul 
săritoarelor maimuţe, într-un colţ depărtat de ceilalţi. 


66 

1. Jămbavăn văzând disperarea mulţimii 364 de maimuţe, îi spuse lui Hanuman: 

2. -,,0, Hanuman, tu care eşti învăţat cunoscător al tuturor săstrelor, viteaz fără 
pereche printre vanara, de ce nu scoţi o vorbă şi stai deoparte liniştit? 

3-7. Tu, Hanuman, cel atât de ager la minte şi de vânjos la trup, eşti pe potriva 
regelui Sugrîva, ba chiar a fraţilor Rama şi Lakşmana! Fiul lui Arişţanemi şi 
Vinată, vulturul Garuda, este fără seamăn printre înaripate, vestit prin forţă şi viteză; 
l-am văzut adesea cum prinde şerpi din afund de mare. Pe cât e Garuda de vajnic în 
aripi, pe-atât eşti tu în braţe! Tu întreci celelalte fiinţe prin putere, înţelepciune, curaj 
si-nflăcărare; de ce nu ai încredere 366 ? 

5 7 

O ZT'7 

8-11. Punjikasthală , numită Anjană ca soţie a lui Kesari pe tărâmul nostru, a fost 
întâi cea mai frumoasă dintre apsare - femeie făr-asemănare în lumile tustrele! Dar, 


363 Este vorba de căutarea şi găsirea reginei Sita. 

364 Textual: „sutelor de mii”. 

365 Alt nume pentru Kasyapa. 

366 Se subînţelege „de ce nu ai încredere în tine?” sau „de ce nu ai încredere să sari peste ocean?” 

367 „Aversă de ploaie cu grindină”. 



fătul meu, un blestem i-a ursit să se nască înc-o dată în trupul de maimuţă cu forma 

o/:o 

schimbătoare, ca fiică a prinţului Kunjara . 

12-16. Luând chip de om, ea se plimba pe un vârf de munte, înveşmântată în 
mătăsuri, având la gât ghirlande şi bijuterii - <strălucitoare ca fulgerul într-un> nor 
de ploaie. Atunci Zeul Vânt prinse să se joace prin straiul auriu cu margini rubinii al 
mândrei cu ochi mari. Suflarea lui pe dată veşmântul îl înfoaie, pătrunde pe sub el şi 
vede întreg trupul - mijlocul mlădiu, sânii mari, bine-mpliniţi, şi faţa minunată. Se- 
aprinde Vântul - cumpătul şi-l pierde când simte săgeata dragostei - şi o cuprinde în 
lungile-i braţe <de aer> 369 . Sfielnică, ea se cutremură înspăimântată, strigând: 

- „Cine vrea să-mi întineze credinţa fată de soţul meu?” 

17a. Vântul Marut răspunse cuvintelor Anjanei: 

17^-20. - „Nu te teme frumoasa mea cu minunate coapse, căci nu pot să te vatăm 
nicidecum; eu doar în minte ţi-am pătruns, nu şi în trup - unirea noastr-a fost dincolo 
de carne şi de simţuri. Totuşi, prin ea vei naşte un fiu preaînţelept, neînfricat, 
puternic ce bună faimă va avea din multul său curaj şi marea lui putere; la fel de 
lesne ca şi mine el va putea să sară şi să zboare!” Astfel liniştită, maica ta te-a adus 
pe lume într-o peşteră, viteazule cu umeri largi! 

21-24 371 . Erai încă un prunc atunci când ai crezut că Soarele-i <rodul cerului şi 
roşul> fruct tu ai sărit să-l rupi. Deodată ai zburat spre Soare trei sute de yojane - 
doar căldura lui pârjolitoare te-a împiedicat să îl apuci, dar nu te-ai dat bătut! La 
urmă ai căzut din cer - atunci de Indr-ai fost văzut şi, mânios, cu trăznetul el te-a 


369 Am adăugat în paranteze câteva cuvinte - fie subînţelese, fie sugerate de text - pentru a uşura 
înţelegerea pasajului; câteva repetiţii au fost omise. Vântul nu are consistenţă, este la limita 
realului - cel puţin în această fază mai avansată a gândirii indiene, dacă nu şi în perioada vedică. 
Această învăluire aproape imaterială are un corespondent în episodul din capitolul 17 din cartea 
întâi, unde naşterea neamului vanara este prezentată în termeni de o extraordinară ambiguitate. 
Am ţinut seama de sugestiile traducătorilor indieni contemporani şi, parţial, de ediţia Dutt. 
Versiunea Prasad este mai puţin suavă. 

270 — 5 — 

Aici Marut este o denumire generică a Zeului Vânt, numele real fiind în acest caz Vayu 
Pavana. 

271 

Pentru cele patru salturi ale lui Hanuman din cânturile 4, 5 şi 6 ale Ramayanei, repovestite şi 
în Uttarakănda, vezi Danielle Feller, Hanuman's Jumps and Their Mythical Models -ediţie 
electronică la academia.edu. Studiul citat mi-a sugerat unele completări ale traducerii. 



lovit. Pe-un vârf de munte te-ai oprit, cu falca stângă zdrobită-n stei; de atunci tu 
Hanuman ai fost chemat pe nume! 


25-29«.Văzându-te atât de vătămat, Văyu - zeul care poate fi boare-nmiresmată, dar 
când voieşte frânge arborii semeţi - îşi opri suflarea de mânie în toate trei tărâmurile. 
Stătut de-acum e aerul şi zeii se înăbuşe, aşa necaz îi umple de uimire şi vin cu 
daruri 372 , pe Văyu Pavana să-l împace. Brahma cel dintâi te-a înzestrat: nicicând o 
armă să nu te poată omorî, de-atunci eşti cutezător; cum nici fulgerul divin nu te-a 
ucis, se-ndură Indra să-ţi dea darul cel mai de preţ - doar tu vei hotărî când viaţa îţi 
sfârsesti! 

9 9 

2%-31.Tu ai harurile celor doi părinţi - puterea lui Kesari şi zborul Vântului Măruţ. 
Suntem aproape morţi, dar tu ai atâta-ndemânare şi curaj încât eşti un alt rege pentru 
noi. 

32-34. De trei ori câte şapte rânduri Noi 373 dat-am pământului ocol să-l cinstim pe 
Trivikrama, trecând şi culmi şi codri; primind poruncă de la zei, Ne-am întărit cu 
ierburi şi nectarul nemuririi. Vremea Ne-a secătuit puterea şi curajul - dar tu, tu le ai 
pe amândouă şi eşti singura noastră speranţă. 

35-37. Hanuman, îmbărbătează-te şi fii voios! Din câte fiinţe sunt pe lume şi pot sări 
tu eşti cel mai bun - întreaga oştire arde să te vadă îndrăznind! Hanuman, tu, cel 
puternic ca un tigru, mai iute şi mai sprinten decât oricine, sari peste întinsa mare! 
Nădejde nu mai au pierdutele maimuţe - de ce oare mai întârzii? Păşeşte cum făcut-a 
Trivikrama!” 

38. Astfel îmboldit de Jămbavăn, vlăstarul lui Pavana se pregăti să sară; întâi şi-ntâi 
trupul şi-l măreşte de multe ori, iar oştirea de viteji priveşte bucuroasă. 

Daruri pentru Hanuman. 

373 V. notata 4,65, 11-17. 

Unele dintre manuscrisele nordice ale Ramayanei încep cartea a cincea cu ultimul capitol din 
Kişkindhâkănda , v. Robert P. Goldman şi Sally J. Sutherland Goldman, The Rămăyana of 
Vălmlki . Sundarakănda, Princeton University Press, Princeton, New Jersey, Introduction.l. The 
Position of Sundarakănda, p. 3, n.l. 

I- 3. Pentru a străbate cele o sută de yojana peste mare, Hanuman începu să îşi 
întindă şi să-şi mărească trupul. Văzându-1 cum creşte deodată, vanara uitară de 
spaime; adunaţi laolaltă strigau de bucurie, lăudându-1. Erau la fel de uimiţi să-l 
vadă-n chip de uriaş precât au fost cei care l-au văzut pe <Vişnu> Nărăyana 
renăscând în Trivikrama . 

4-8. Atâtea laude îl bucurau pe Hanuman, îl ajutau să crească, iar el creştea dând 
voios din coadă; trupul lui s-a umplut de strălucire când le auzea urările. Precum un 
tânăr leu de la munte crescut în peşteră trupul şi-l întinde când dă de larg, aşa se- 
ntinde şi fiul Vântului, iar faţa sa arde precum focul cel curăţitor şi fără fum . El se 
înalţă dintre ceilalţi, cu blana zburlită; se pleacă în faţa lui Jămbavăn şi grăieşte: 

9-10. -„Prieten cu Focul care arde ofrandele e Vântul preaputernic. Văyu străbate 
cerurile după voie şi poate prăbuşi piscurile munţilor, iar eu sunt fiul Vântului cel 
iute - la fel de pricepui la sărituri şi zbor! 

II- 14. Aş putea să dau roată de o mie de ori, fără răgaz, muntelui Meru care ajunge 
cu vârful până-n ceruri! Scufundat în apă, eu aş putea să potopesc pământul doar 
dând din braţe, acoperind cu apă culmi, lacuri, râuri; cu pulpele aş ridica oceanul, 
zvârlind pe ţărm rechini şi crocodili! Aş saluta cu o mie de ocoluri vulturul Garuda, 
mâncătorul de şerpi, sus printre păsări, unde-şi face veacul! 

15-18. O, Jămbavăn! Dac-aş porni cu Soarele odată de la Muntele Udaya, aş ajunge 
la Astagiri înainte de apus şi m-aş întoarce-n goană, fără să ating Pământul; ba chiar, 
sărind, pot ajunge dincolo de stele şi de planete şi, venind de-acolo, să răscolesc 
oceanul sau semeţii munţi în pulberi să-i prefac! 

Vanara erau uluiţi de dimensiunile gigantice ale lui Hanuman, în timp ce contemporanii 
avatarului lui Vişnu au fost uimiţi de transformarea piticului Vamana, astfel încât - supra¬ 
dimensionat dintr-o dată - a putut cuprinde în numai trei paşi, trivikrama, cele trei tărâmuri. 

376 Textual: ambanşamiva dîptan vîdhuma iva păvakah „strălucitor ca o tigaie sau focul fără 
fum”. Păvaka=purificatorul este un epitet al zeului focului, Agni. ambarîşa este aici un fel de 
brasero pentru cărbuni/mangal. 



19-20 a. Atunci când voi sări spre ceruri, flori din copaci şi din tufişuri mă vor urma 
ca să-mi presare calea, iar drumul meu va părea un roi de stele - cum este cel al lui 
S văti 377 ! 

20^-29.Voi fi văzut de-ntreaga Fire cum urc şi cum cobor ! Atunci când mă voi 
înălţa în cer cât Meru, va părea că zările le-nghit, atât de iute voi umbla - săritura 
mea va spulbera norii, va zdruncina munţii şi va seca marea! Nimeni nu e egalul 
meu - afară doar de fiul Vinatei şi de Marut! Nimeni nu ne-ar putea urma în zbor! 
Pot ca fulgerul din nouri cerul să-l străbat într-o clipită, oceanul îl voi măsura cu 
săritura şi voi părea a fi Vişnu Trivikrama! Bucuraţi-vă, căci gândul meu prezice: o 
voi vedea pe Sita! Aş putea chiar zece mii de poşte să străbat fără răgaz, doar sunt 
iute ca Măruţ şi zbor precum Garuda! Simt deodată asemenea putere, încât aş fi gata 
să îi răpesc lui Indralicoarea nemuririi în ciuda trăznetului său 380 , să iau cimrta chiar 
din mâinile lui Brahma! Pot s-ajung de-a dreptul în Lanka! ” 

30-31. Pe când rostea acestea cu glasul tunător, scăldat în strălucire, vitejii vanara 
priveau spre el cu bucurie şi uimire. Jămbavăn era fericit să-l audă vorbind şi punând 
astfel capăt chinului prin care îi treceau rudele şi prietenii; spuse şi el: 

32-36 a. -„Viteazule fiu al lui Kesari! Flanuman, vlăstar al Vântului! Ai risipit 
spaimele neamurilor tale! Noi cei de-aici te însoţim cu ruga noastră! Binecuvântările 
slăviţilor rşi, ale văzătorilor gurii şi vârstnicelor maimuţe să te ajute când vei sări 
dintr-un salt oceanul! Vieţile tuturor acestor pădureni sunt în puterea ta, iar noi ne 
luăm asupra noastr-acest canon: până te vei întoarce, vom sta neclintiţi într-un 
picior!” 

36 b. Hanuman, viteazul ca un tigru, le spuse apoi păzitorilor pădurii: 

37-39. -„Afară de Mahendra, totul pe lumea asta s-ar preface în fărâme sub pasul 
meu când îmi voi lua avânt, deci voi porni de pe acel munte. Pe el cresc arbori mulţi 


377 _ 

Arcturus din constelaţia Bootes, patronată de Vayu. 

37R 

Pe malul insulei Lanka. 

37Q 

" Vulturul Garuda si Văyu. 

- Potrivit legendei, Garuda a furat elixirul nemuririi pentru a-şi elibera mama robită de demoni; 
deşi trăznit de Indra, vulturul a reuşit să păstreze nectarul şi să scape cu viaţă datorită lui Vişnu. 
381 Am urmat traducerea lui Dutt deoarece este singura logică. Prasad înţelege pasajul drept „fiţi 
liniştiţi; după ce voi tulbura Lankă, mă voi întoarce”. Ediţiile electronice au variante cu sensul 
„aş putea smulge Lankă din mijlocul oceanului şi să o aduc aici”. 



şi feluriţi, iar scoarţa lui ascunde bogăţii nenumărate. Steiurile lui vor putea 
picioarele să-mi ţină când - luându-mi avânt - voi sări o sută de yojane 

40-42. Zicând acestea, fiul şi egalul zeului Vânt porni să urce spre vârful muntelui 
Mahendra. Pe coaste întâlnea poieni îndrăgite de cerbi, hăţişuri de curpeni şi 
crânguri unde copacii erau plini de flori şi fructe; se auzeau răcnind tigri şi lei, 
mugind elefanţii înnebuniţi de dragoste, trilurile păsărilor şi duruitul cascadelor 
umpleau aerul. 

43-44. Hanuman se căţăra pe munte din pisc în pisc, el însuşi semeţ precum 
Mahendra. Sub labele-i puternice se sfarmă pietrele, ies apele din albii; răcneşte 
muntele îndurerat precum un mândru elefant sub gheara leului. 

45-49. Spaima cuprinde cerbi şi elefanţi, copacii se cutremură. Gandharvaşii îşi uită 
desfătarea, păsările zboară-n stoluri, iar vidyadhăra-şii 3S2 fug în cete. Şerpii cei mari 
şuieră -pe jumătate ieşiţi din văgăuni, ei par flamuri pe munte. Rşii cucernici se uită 
pierduţi de uimire - tot muntele pare un biet călător uitat de tovarăşi în codrul 
sălbatic. 

50.Hanuman, viteazul înţelept şi iute în zbor, îşi trimite de-acum gândul spre Lankă. 


Acesta este cel de al şaizeci şi şaptelea cânt - şi ultimul - din Kişkindhăkănda, a 
patra parte a Ramayanei, cel mai vechi poem epic indian, compus de înţeleptul 
Vălmiki. 

V. nota la 4,43, 50-54. 



